靖康中帙六十七。
起靖康二年四月九日戊辰，尽十日乙巳。
邦昌遣谢克家来归大宋受命之宝於帅府太后遣侄权卫尉少卿孟忠厚赍书劝进於大元帅。
《书》曰：吾自处道宫垂三十载乃者都城失守二帝北迁无事悲摧实无生意忽承中旨俾正号名退惟间废之馀当此危亡之际冒居宠数诚亦何心沥恳再三莫之听许乃以此月五日入延福宫而百辟建方请权听政顾早衰多病。且久去宫闱岂复能堪朝廷大事言念赵氏举宗之尽去人思宋德之实深不属老身谁当此责是用夙宵黾勉期济艰难然神器久虚必须真主今中外近属唯王一人矧。又忠勇英明四方属望入继大统非王而谁已遣冯澥李回告王传序之意王其速驱与卫入处宸居上以安九庙之灵下以弭四方之变吾婴此重负既付托得人当便辞几务之烦以就安闲之适今遣侄权卫尉少卿孟忠厚亲承动静并道吾意夏初微暑更慎保调四月（阙）日母致书元帅大王。
邦昌遣谢克家来归玉玺一纽其篆文曰：大宋受命。
之宝大元帅府僚属引克家捧宝前跪以进王王谦拒久之恸哭不受已而跪受命汪伯彦司之伯彦跪捧用藏巾箧守之惟谨。
耿延禧中兴记曰：邦昌遣谢克家及孟大母遣侄忠厚同赍大宋之宝及大母手书劝进帅府官僚耿南仲以下引谢克家等见南仲奉大宋之宝授上上恸哭群臣皆恸上跪受宝读书讫谒者引见谢克家孟忠厚如宾客之仪上谓延禧等曰：张子诚能知礼使其不知分而妄作吾必以兵取之所伤可胜计哉！得免吾举兵亦可取矣。初闻谢克家赍宝至或者谓邦昌自受楚则赍大宋宝来彼无用者耳既闻邦昌迎大母等恭顺状上始不信上再命延禧作书谕诸道帅令逐头项人马只於京城下寨听候指挥不得发一人一骑入城。
谢克爱辩事伪楚进状云：右臣准尚书省劄子朝请郎提举杭州洞霄宫谢克家进状七月十六日奉圣旨令臣开具当时因依闻奏者臣契勘先於靖康二年三月一日张邦昌入尚书省臣旧不识邦昌当日方见臣便以言动之因说相公辅两朝出使逾年终免祸难。若非忠义何以及此邦昌云：自来恨未拜识臣言相公曾察今日人情所向乎！今日人情畏金人兵威耳金人去後能保人心如今日乎！邦昌曰：诚如是也。臣曰：当今康王在外元祐皇后在内天意亦可见矣。邦昌曰：是邦昌之心也。後见邦昌臣说相公今日权宜济难须是便做个痕迹令人晓了邦昌问臣当如何臣说将来不须入到禁中须於内东门里阁子中安下不须见宫人辈。又劝邦昌遇有金使方著送来衣服平日只著常服其馀并是随众同见至初七日王时雍申明乞差官分管职事臣其时不肯承当门下省人吏来参臣亦设椅请坐以示坚不承当之意邦昌自谓臣曰：忘省中之语耶。若虚著窠阙被军前差将来人如何臣当时已倾心陛下再三思得利害实是如此。若军前差人则城中束手做事不得矣。所以含羞忍耻者以图大计也。自後臣。又累劝邦昌不可称圣旨不可用卫士排立不可坐紫宸垂拱等殿不可改年号不可肆赦後。又见欲与朝士差遣臣思得邦昌不能尽用臣言。若更别用不是当人恐妨大计故臣累说今日岂是差除之时如是阙官不得已不如。且用旧人臣。又劝邦昌差人迎立陛下臣说康王当今合立者也。当遣使道迎立之意城中便。
是功臣不然即叛臣矣。为功臣为叛臣只在此举，岂可少缓耶邦昌曰：非是少缓只是兵戈如此何缘遣使去得臣说须是预先差人使军民晓了其差人月日将来亦可验实所以节次差谢克家等是也。臣此等事未尝与人详说虑有自矜之嫌今既奉圣旨令臣开具因依即不敢隐漏谨开录奏闻伏候敕旨。
秦湛回天录曰：邦昌三月入都省是日吕好问晚见邦昌邦昌邀衩衣相见先是初闻皇城司定议吕公忧惧甚，或曰：吕勤与邦昌颇熟吕公问勤曰：邦昌何如人勤曰：旧日见渠小胆怕事特甚故吕公求间见便以言动之曰：相公辅相两朝人望为允出使逾年卒免灾祸。若非忠义所感何以至此邦昌曰：久闻盛名常恨未得拜见吕公。又问虏（改作敌）中所为邦昌曰：却时得与肃王相见昨肃王不快邦昌逐日看觑亲自与他合药幸得肃王安乐昨回来过邢州城下铁骑不满千人忽回城作一字阵城中更无人敢出中国人柔弱如此既到国相军中差十数甲士监守夜间虽翻身亦上床觑当吕公曰：此虏（改作敌）人之情也。相公知今日人情所向乎！今日人情畏金人兵威耳今金人既去复保人情如今日乎！张变色曰：然吕公曰：女真言语不通皆是契丹深怨朝廷。又春间发遣燕人非理今燕人遂为血雠反臣夷狄（删此四字）相与谋画要去赵氏岂留馀力然康王在外他不知所在元祐皇后在内他亦不知天意亦可见岂人力能违天也。相公。若权宜应副粘罕（改作尼堪）之决便作还下笔昨宗社之谋则天人皆应变祸为福矣。邦昌曰：此邦昌之心也。望相公密其谋恐有爱利者惑乱视听也。吕公入省中再见邦昌曰：相公今日权宜济难须从初便做个痕迹使人晓了邦昌曰：当如何吕公曰：虏（改作敌）中送来衣服。若遇虏（改作金）使方可著他时只与士大大常服相见可也。今。又不可用卫士排立不可山呼。又有一事相公不。若只在会通门外劄子中安不下要入禁中先朝宫人不可相见如阙人使唤亲戚处借一两妇女使唤可也。邦昌曰：外人岂敢带他入去吕公曰：劝相公不要入到里面恐卫士闻之愤怒也。以吕公权门下省吕公坚辞不肯当邦昌曰：忘省中之语耶。若虚著窠阙被军中差人柰何吕公曰：乞差官以次权摄邦昌。若二帅问因何不依次官则大家都不稳便吕公思得。若军中差人来则（下添城字）内束手做事不得矣。吴开莫俦自虏（改作金）营回虏（改作金）相。
刘彦宗侍中言一千年後亦不得说者赵字明日虏（改作敌）中贵人十数辈至南薰门曰：康王我掌股上物当以王千骑取之今安在吕公对曰：康王便不知所在大王贵人在国门之外尚。且不知围城之中如何得知左右劝公语言大峻或有不测吕公曰：某尽懔家应有鬼神护助。若事不捷用此系腰带子便自经也。天地当鉴此心必不降祸吕公曰：事急矣。募人持书上大元帅谓大王所领兵。若可当虏（改作敌）则俟虏（改作其）归可邀击以迎二圣。若彼众我寡即宜远避。若二圣不可回革於城中议定愿大王自立为宗庙社稷之计以雪二圣之耻大王。若不自立恐有不应立而立者臣世受国恩身家宗族皆不敢顾所以敢为此言愿大王痛察虏（改作金）人立邦昌或劝坐紫宸殿垂拱殿吕公谓邦昌曰：岂真个做乎！邦昌矍然吕公语邦昌曰：相公宜早遣使推戴康王城内便是功臣。若先为城外推戴策立城内便是叛臣为功臣为叛臣只在此举，岂可少缓耶邦昌曰：非是少缓兵戈如此岂容遣使耶吕公曰：但预先差人使军民知之将来纵有别人策立亦可验差人月日则心迹自明不然岂但相公不能自保某辈家属，岂可保耶，於是差谢克家赍传国宝往大元帅府。
大元帅府僚属定即位南京之议。
日历（改作记）曰：戊辰幕府群僚耿南仲等会於麟嘉堂集议王即位事诸将及官吏，或曰：济州，或曰：南京前两夕四邻郡邑初夜望济州红光属天如赤鸟翔翥皆谓是火光达旦村人入城乃知非火识者谓火光乃宋火德之符亦如周武王赤乌之瑞也。济州父老军人无虑万计以祥光所发乃诣麾下乞王即宝位於济州幕府群僚曰：南京实艺祖兴王应天顺人之地王宜即帝位於南京绍隆先烈於时宗室仲琮等议昔晋安帝蒙尘西土大将军武陵王遵在制行事今二帝北迁大王不当即位只宜用晋武陵王故事称制行事不改元幕府群僚同难曰：昔唐明皇帝遭安禄山之难车驾入蜀诏皇太子为天下兵马大元帅拜裴冕为御史中丞副之冕与杜鸿渐崔漪等请皇太子即帝位其辞大略以主上狩蜀宗社神器要有所归宜正位号有如逡巡失亿兆心则大事去矣。皇太子始即帝位於灵武卒能克复两京迎上皇大驾於蜀况今日之祸二圣北迁邦昌僭伪天下惶惶有甚於天宝时大王以太上皇之子皇帝之弟入继。
大统其谁不以为宜矧皇帝命大王以兵马大元帅睿意可见矣。今天下兵马会合不於此时蚤正位号将恐奸雄乘隙摇毒纷纷宜用唐肃宗故事推戴大王即尊位以定天下实宗庙社稷之福群黎百姓之幸何。且称制徒取法晋武陵王实无以利国家而安祖宗在天之灵慰二圣南望之心也。延禧徐谓仲琮曰：公是宗室，岂不避嫌会有窜逸自虏（改作敌）寨归者传太上皇圣语康王可便即皇帝位。又衣里蜡封方二寸许亲笔二字曰：即真益昭天命之符二圣相授之至意仲琮等议遂屈，於是劝即帝位南京之议定矣。克择官王符选择得四月二十一日庚辰具以呈禀王慨叹可之。
中兴记曰：是时议上即位於济州或南都未定济州父老军人数万诣辕门乞即位於济州群臣议即位於南都便乃集议於麟嘉堂宗室仲琮等数人议不当即位当著淡黄衣称制不改元下书诰四方南仲延禧世则曰：二圣北狩天下不可一日无君道君之子皇帝之弟唯上一人已建大元帅统天下兵不於此时正位号以定天下天下无所统一将生乱称制不改元那可久必即大位而後天下定况有自虏（改作敌）寨归者道上皇语云：可告康王即大位为宗庙社稷计。若即位乃道君之心宗庙社稷之福也。何淡衣称制以取天下之疑生奸雄之谋乎！仲琮议屈遂定即帝位於南都。
十日己巳张邦昌避位。
周懿文奏徐秉哲已依旧开封尹窃虑亦合却还大理卿职事可依旧权开封尹见权执政并免佥书旧职孙瑾许缓并致仕将作少监苏馀庆兵部侍郎唐恕太常丞唐元衡乞致仕不允卢襄权兵侍六人乞还旧任。
卢襄去冬以侍郎乞宫祠沈晦时为给事中吴开莫俦至此尤为恐惧盖当时为虏（改作金）人驱使出入传道指挥如仆隶日遭诟骂至於持废立文字推册邦昌皆涉此二人今知去住不得乃辞免。
赵子崧缴张邦昌与翁彦国书状。
据经制使翁徽猷申今月初十日午时朝散郎尚书户部员外郎李健奉议郎陈戬至彦国军前赍到张邦昌书一本实封印记除已缴连赍申大元帅大王行府外今录白到一本连黏在前申当司者右件录白到张邦昌书一本连黏在前今月初十日卯时据。
太康县申开封府差人送到四月二日黄纸手本一道全是登极赦意某即时行下太康县不得行出及遍下诸路不得施行惟听大元帅行府之命至当日未时据太康县申准知太康县事大夫引为据进奏院申准开封府指挥拘收初七日弓手丁进葛政赍去尚书礼部颁降到黄纸上印手本立便火急令差去人申缴前来以凭缴纳不管误事县司除已收元降手本缴送去急申乞照会某窃惟兵事贵速几不可失事久生变虽悔何及子崧与翁彦国巳差翁挺吕翊中奉状诣府伏望大元帅大王俯徇劝请速正位以系天下之望以折逆臣之心子崧等除已一面进师城外以听王旨外伏候王旨。
赐进士出身头品顶戴四川等处承宣布政使司布政使清苑许涵度校刊。
※卷九十二校勘记。
邦昌遣谢克爱来归大宋受命之宝於帅府（此十七字应另一行在四月某日母致书元帅大王後此系误简）及孟太母（太母误作大母下同）。若更别用不是旧人（旧误作当）忽向城中作一字阵（向误作回）他时只与士大夫常服相见可也。（大夫误作大大）因何不依次差官（脱差字）则内里束手（脱里字）当以五千骑取之（五误作王）康王便不知所在（一作康王出使不知所在）并免签书旧职（签误作佥）六人乞还旧任（任应作职）卢襄去冬（至）乃辞免（此段应接上条误作另行）全是道登极赦意（脱道字）黄纸手书（手书误作手本下同）请速正位号（脱号字）以听王指挥外（指挥误作旨）。


政宣上帙二十四。
起宣和七年十二月十日丁未，尽十五日壬子。
十日丁未斡离不（改作斡里雅布）陷燕山府。
陷燕纪曰：十日金人立旗帜城上十二日斡离不（改作斡里雅布）邀蔡公已下当日於球场相见令东向拜传言曰：大金皇帝赦大朝官乃方议与斡离不（改作斡里雅布）相见之礼公曰：本朝之礼群臣见皇太子旅拜太子答拜金国与本朝讲好累年靖等视太阳能子犹本朝太子也。传言者曰：大学拜於阶上馀官拜於阶下太子答拜两拜而止明日斡离不（改作斡里雅布）蟾目（改作栋摩）国王王汭萧三宝石奴（改作三宝努）张愿恭来谓蔡公曰：二太子言今破燕得一贤官欲用之如何蔡公对曰：靖为天子守燕山巳坏了金人得靖安用之也。。又待将金国坏了耶愿恭曰：大学，岂不知百里奚愚於虞而智於秦乎！蔡公曰：百里奚愚於虞者以虞不用耳靖蒙天子擢用致位两府非不用也。今巳将燕山坏了所谓愚人也。金国得之安用汭等大笑。又曰：二太子言大学之身巳属金国会得否靖曰：靖之此身实属金国生之杀之皆在太子然靖之心却不属金国靖心在本朝岂太子所能制耶汭等亦笑巳而。又曰：太子果用靖惟有死尔汭等良久乃退十四日宣和门外蟾目（改作栋摩）国王令药师取吕颐浩李与权沈琯杜时亮陈杰以随军初斡离不（改革者作斡里雅布）与刘彦宗蟾目（改作栋摩）国王议欲取蔡公随军已而谓彼难商量遂巳十五日斡离不（改作斡里雅布）大军南向是时泾州守郁中正为金人所囚景州守吴震由海道而遁蓟州守高公斡昉曾评率牙队兵南奔檀州守徐杰倅黄文相继亦遁顺州守林良肱倅路扩趋燕山涿州守葛逢於此先遁易州守黄烈坠城折其左足。又折其右足而死初燕人本无思汉心乃和诜侯益唱之童贯蔡攸辈和之朝廷既以为然遂遣马扩王环由海道通金人金人攻契丹连年用兵及并契丹以燕山府遗我皆童贯之始谋也。由是金人轻中国谓有德於我故觖望焉遂致燕山之祸云：余尝思之失燕人之心者三致燕（改作硌金）人之寇（改作爨）者三童贯谭稹首恶沈琯次之王安中詹度。又次之何谓失燕人之心者三一换官二授田三盐法换官失士心授田失百姓心盐法并失士人百姓心换官者初自燕山之朝廷。又自朝廷之燕山复自燕山之太原宣抚司困苦於道路者相继。
也。官司人吏。又沮格之累年不能结绝此曹怨望往往遁归平州将京师事体中国虚实一一报之刘彦宗彦宗遂教金人有窥中国意授田之事内则屋业外则土田悉给常胜军而燕山土著洎平州遁还之人悉无居止无生业而常胜军所至豪横四邻不能安居此燕民之尤怨者盐法旧虏中（二字改作时）每贯四百文得盐一百二十斤提举官都不念新附之民贪功生事每斤至二百五十文足或二百八十文足仍引其亲旧密借官引令兴贩牟利上下通同如黄友张遐举莫模（阙）伾陈念四之徒数十人於新仓洺沽河间络绎成市是数人者皆本空手而来致此丰富有至钜万者伾等赌博敢将通货场钱一二千缗出采和合燕人以为口实余尝亲见此曹自相诋诮谓官有缗三十万堕燕中是时（阙）司刁柄易倅黄演皆同之何谓致（改作硌）金人之寇（改作爨）者三一张瑴二燕中户口三岁币张瑴之事启於詹度而成於王安中金人已破平州获上皇所赐张瑴御笔手诏曰：呈当与汝灭（改作图）女真洎得燕乃於药师处取所赐御诏对之纸札一同此金人所以怨讟（删此字）也。初宣和四年春金人既拥燕中户口过平州瑴邀其归大败之获金国宰相四人杀之户口悉遣还燕山後金人决欲得之而不能听所以至是也。（元约土地归中国户口归金国）岁币银绢较之馈遗契丹者幅尺色额不逮远甚彼固汉儿盖有收异日契丹所得金帛者是所以不可欺也。余去秋尝被旨差接伴金国告庆使李用和王永福等至韩城取所与岁币验之诚为纰薄。又银亦低次遂具此意并币五端银五笏达之蔡公遂闻之朝廷已而得旨莫州置勘焉於後三数月间小使往来者何啻数十人金人之为词者大率不过此三事而已安中方。且奏嘉禾生甘露降庆云：见视童贯谭稹怖畏震恐心知其非口不敢言遂缄默养成大患也。盖金人性本贪婪每（删人性至此六字）使人（下添每字）自京师回必夸其盛丽华侈北贼垂涎（删此四字改作以此）决意（下添南字）来犯期在攘取（删此五字）况刘彦宗辈皆汉人各衔中国搆金人破契丹之怨遂教其猖獗如（删此四字改作之至）此。又入燕士大夫为买珠玉锦买等物相高低至十数倍一日金字牌来令置玫瑰一百斤岁以为例此唯一僧善造僧曰：往日天祚於春水秋山外以此扰民今。又如此金人已得燕则盐法尽仍旧常胜军屋业田土尽给前主燕人归心焉此谭稹沈琯之徙所以误朝廷不下童蔡也。。
《北征纪实》曰：宣和末金人谋入寇（改作举兵）药师亦点集常胜军贯既在太原惟仗药师谓必能与之抗不足忧也。故内地略无防御亦屡有人告变。又沿边巡检杨雍者得其通金人书缴上之皆不省及斡离不（改作斡里雅布）以兵入药师亦出师未战而张令徽先降（先是药师以场面降朝廷宠异之药师至自以为功因忌令徽每抑之同於彪官而已兼之二帅亦以首降药师也。故不甚礼令徽令徽由是怏怏及凯还。又留令徽备燕而以药师策其後亦知令徽之负气不平始加之承宣使分蓟景俾领之终不得其心矣。故金人来而先降）药师因亦降遽回燕山囚蔡靖等迎金人投拜是以中国束手无措初靖揣药师与常胜军之情故常劝以忠义及知金人点集将寒盟屡奏皆不报靖无如之何故因其出师乃饯於野对其大军设案望阙焚香拜舞始语药师曰：对诸军在此今日之事相公，岂可负赵皇之恩耶愿勉旃药师亦领略之然无益矣。。
沈琯南归录曰：宣和七年十一月臣以经制平货职事至河间府二十七日据燕山府盐场官申金人拥重兵压坏盐场臣即时发骑北去十二月二日出涿州见知州葛逢言金人已破檀州或劝之还次日行三十馀里逢传宣内侍张克愈於千马铺言金人。又破蓟州执接伴使及官吏其锋不可当去必被执再三强拉臣回臣与之食而告之曰：某忝预一路使者之列岂亦可闻难而回义当以死守定遂行四日至燕山府见蔡靖吕颐浩李与权梁竞议修城壁分布官兵同为守御之备七日郭药师张令徽刘舜仁领兵於白河东日午有人驰报令徽先归在东门之上臣与靖等登南城望之见兵马向西驰去靖率监司议事於南门内内有人建言欲拥取敢战二千人开城门而遁靖曰：此事。且须熟议独臣以为不可靖曰：试与家中商议先遣骨肉南归颐浩与竞取家属在南门欲去靖与臣同归衙闻靖告其妻兄许采及其子松年今日众人欲宵遁如何采与松年俱曰：不可臣直入靖室采与松年在侧大声告之以大学为守臣，岂可听众人之语幸坚守不去之说大学以为然少顷使臣报漕司吏卒约一二百人直叩南门欲出靖亟令使臣持刃止之曰：敢有纷挐而出者斩之久而方定是夜臣宿於靖之学院八日早靖率监司见药师说言昨日之战药师以骑兵大败之追逐三十里金人走至申未间回视步军不战为己败也。遂驰归後闻乃是令徽不战先退步军随之为金国太子。
所追直至潞县太子见其军不继亦向东而遁（改作去）今。且收拾军兵入城以俟至城下出兵尽死一战，或不胜则拥兵而南以俟救兵之至令徽曰：大朝有兵来乎！或对曰：必无。又曰：粮可运乎！或对曰：不能至颐浩曰：师败退兵古亦有之不。若至雄州以图後举令徽曰：常胜家属近十万口在燕城如何得出。若率之去是速其乱药师舜仁皆以为然药师曰：大学既以死守药师是帅臣亦当以死报赵皇其馀监司要去者自去，或欲告药师乞常胜军百人护其家以出药师曰：常胜军不可遣靖曰：当以死守诸公何如臣告以某闻难以来义不独去惟有一死某与大学同之遂同归府视众人犹欲遁靖与臣皆曰：若监司帅臣皆遁常胜军以此为辞而叛必有赤族之事臣。又曰：走有生之道而未必不死守有死之道而未必不生与权戏臣曰：谨对臣。又曰：某虽孤寒今族中食禄者尚十四五人。若一身死於此则众族可以仕如，或不然则全家不可复仕宦矣。。若出城之後为金人所杀或常胜军执之回时其辱。又愈甚众皆无语靖大然之曰：靖今日得入忠义传公胆大将身而来不畏死亦当附吾传矣。午後药师遣人请议事靖等至药师居才相见药师言令徽初无战意於金人巳败走出界矣。令徽作降表盗用印使人追之乃回旦夕再至大学不得巳莫。且降否靖曰：以死报君是，岂可为乃取佩刀欲自刺药师与军官赵鹤寿等急捉其肘众军官分散拽定颐浩欲出外药师曰：不须如是共闭於药师宅内九日晚传金国太子至城药师率官属远迓之回言太子有令南朝官并不杀令出城降靖言既就拘执何必更降见时用何礼数。若少有屈辱必死靖告药师靖。若死举家骨肉告相公缢死一坑埋之并戒子松年以不屈众祷药师免见太子药师言必要相见至十一日遣使人萧三宝奴（改作三宝努）王汭张愿恭来见靖及诸监司云：太子传语切不要惊恐今日之事盖缘南朝失信语及张瑴并纳叛人岁币事其间有指斤太上皇之语非所忍言靖答之以赵皇尧舜之君为群下所误王汭云：御笔所在靖曰：安知非诈耶愿恭曰：既为尧舜之君何故不知人靖曰：知人尧舜以为难臣从而助之曰：尧舜尚用四凶至於罪恶显著方同天下诛之此虽尧舜犹以知人为难也。王汭曰：大学南朝之贤臣行将大用靖曰：使南朝之臣各尽臣节乃太子之赐使靖等尽臣节亦。
所以劝金国之臣也。愿恭曰：大金入燕得大贤人而不能用，岂不见笑於天下要当相随入汴次言及赵延寿留守之事意以此动靖靖曰：如靖不能守燕正可谓大愚矣。安可用愿恭曰：百里奚愚於虞而智於秦大学，岂不知乎！靖曰：百里奚愚於虞不用故也。靖一书生蒙赵皇帝不次擢用致位宰执而不能守一路，岂非大愚哉！愿恭无以答遂退十二日使人来请靖与监司出南门外先议相见之礼云：须望阙拜靖曰：两朝结为弟兄使靖等奉使以往亦当拜望阙之拜所不敢辞南朝执政见太子对拜百官皆列拜而太子答拜使人先往与蟾目（改作栋摩）国王议国王先请靖相见云：恐见太子不拜成烦恼往见国王闻论事甚详不得而知靖出药师曰：大学与监司拜於厅上众官拜於阶下靖犹未肯吕颐浩（曰：昔）广平王拜回纥於马首请至东都如约有此故事靖曰：若太子肯议讲和靖亦不惜两拜遂出见靖居前监司次之众官在後望东北四拜传金国皇太子令放罪。又两拜讫请靖与监司升阶众官皆立阶下导者令跪靖及监司不跪久之太子云：且休呼靖使前不知问何事既退使王汭来传语靖云：讲和事将取文字来十四日国王来请靖及众官至府及南门外令靖竞留燕山差官官押颐浩与权及盐茶司勾当官社时亮从政郎监税陈杰五人同行云：前路要使唤或得州府留用馀官并依放逐便令臣等归少待与靖告别某云：自到燕山三年不谓与人如此相别前路使之招诱州军或留以为用乃琯死所但尽死节守燕终始不忘者惟大学与琯大学他日得见主上当与某明之。若某先得见亦然是晚出门行三四日将臣等分在诸营颐浩国王营与权太子营臣留守营时亮等都统营。
《北征纪实》曰：金人既得虏（改作契丹）地因分两道燕山之东平营一带斡离不（改作斡里雅布）主之云：中之地西北则粘罕（改作尼堪）主之既欲犯（改作寒）盟自秋徂春探报甚密中外多不知也。蔡靖密奏凡一百七十馀章至言朝廷。若不以为实则乞赐重行编置然终不报彼中点集药师亦点集金人之贺天甯节人使还送伴官奏云：（不得其人亦误国迎合者）药师点集威声甚振乡兵在道者皆全副披带跃马而行逼大金使人众辎车乡兵於马上以枪直取其羊贮揭之而去金人莫敢较。又有乡兵遇人使者径自前大金行人便为之恐悚敛马避。
道，於是愈益谓强敌之畏我而药师之可倚也。是年十一月冬祀礼毕至尊才下坛而犯界密报至十二月初欲恭谢而大兵入界报。又叠至皆秘之亦无他但曰：恐坏却恭谢其实惧内外观听尔宰相实不知也。凡五日报益急二丞相（白时中李邦彦）因共请奏闻燕山有急报至乞降付外议之十二月九日也。恭谢以是日而後毕此报一出人情浸巳惶惑矣。然二相执政共匿之则。又七日久但见都堂聚议每抵暮而归人颇疑焉及十六日外但见都堂聚议每抵暮而归人颇疑焉及十六日报童贯自太原遽回，於是中外泮然知为北方事作矣。。又二十有四日巳时报郭药师降金人群小恶人闻知匿之但曰：药师被围方议降旨除药师永清军节度使燕王张令徽郡王割燕地与之使世守亦为无及矣。。
秀水间居录曰：燕山初为金人所侵契丹金吾将军郭药师率万众来附即授承宣使未几残虏号（删此三字）四军大王者遣人招之药师不从表上其事四军以兵来药师。又击败之遂加节钺专付兵柄三四年间所领常胜军等至十万皆给家口食河北诸郡收市牛马殆尽至四万馀骑朝廷竭力应副自京师漕粟泛大河转海口以给之内地所遣戍兵初亦数万人衣粮既为常胜所先（改作占）皆饥寒失所或逃或死不能久驻，於是药师一军独擅边柄药师本凶狡叛归虽久不改左衽（删叛归至此八字）日肆暴横渐露逆节议者谓必复叛去不可独任惟燕师王安中副帅蔡靖监司吕颐浩沈琯黄翼等蔽匿之有张令徽者亦契丹将旧官药师之上至是反为副居常怏怏不平言行乖恶药师亦惮之宣和七年秋安中召还无所论奏但荐令徽遂除节度使至冬金人寇（改作入）边药师率兵去燕城七十里与令徽分军以御之既接战药师犹与之驰逐令徽则仆旗灭鼓望阵而降大军遂溃药师驰还尽执群僚并劫其家以降金人与之合从犯阙（删金人字此八字）。
金虏（删此二字）节要曰：斡离不（改作斡里雅布）寇（改作至）燕山之境其松亭关韩城镇符家口石门镇野狐关古北口把隘官军望风而溃檀顺景蓟闻贼（删此字）声皆溃叛药师出常胜军屯於燕山之东白河以待贼（删此字）金人既至战不利药师以燕山降贼（删此字）涿易继叛女真本知禽兽不顾生死久处穷荒之地乍入富庶之域为利所诱所向争先初非有拓地开国之志但欲残杀以报宿怨虏掠以慰私心而巳无何适当辽主失。
驭国人离怨无事之日不亲兵革往往遇贼望风而溃及好乱之徒相率而归由是贼势愈张祸心愈生（删女真至此一百零二字）阿骨打（改作阿固达）弄（改作起）兵之始成败未保惟恐失人苟有归者莫不待之如亲用之不疑乐则同处苦则先登攻守之计进退之理人人可得而陈之故利之至小害之至微无不闻焉倡其作乱之策（删此五字改作率众以降）者恣其虏（改革者作俘）掠不夺其所得故贪婪轻生之徒闻风四起多杀守将据郡邑胁军伍以应贼（删此字）以至渤海酋长（删此二字）大挞不也。（改作大托卜嘉）高永昌契丹副都统耶律章奴（改作章努）耶律余睹（改作伊都）亦率众而归之，於是贼势（删此二字）如大厦已仆洪流已决莫能御焉先是辽主天祚数起燕云：之人辽水长春等路讨贼（改作伐）自累战败多为金人虏之（删此三字改作俘）不得西归乡里及金人於宣和五年驱燕山士庶多有归中京辽水者云：我与中国约同取燕云：中国得其地我得其人故被虏失业之人皆归怨於朝廷及金人已立汉儿刘彦宗时立爱为伪（删此字）相二人皆燕人也。以坟垅田园亲戚之故愈劝贼（删此字）入寇（改作燕）契丹旧臣降金人者如余睹（改作伊都）谛里（改作迪里）特离不（改作特烈布）犒里铎刺（卢达反犒里铎刺改作浩里道拉删注三字）乙信（改作伊逊）毛特可（改作穆特赫）阿鲁（改作阿噜）三宝奴（改作三宝努）九哥（改作玖格）马五（改作马武）耶律晖萧庆王瑴杨天吉萧廷珪之徒巳得用事。又云：二太子之妻余辇（改作苏尼）公主乃辽主天祚之女粘罕（改作尼堪）之妻乃辽主天祚元妃各因间可入内外劝贼（改作之）南寇（改作侵）阴报朝廷助兵攻辽之隙仍四来番汉乌合之众蚁聚蜂起纷纭杂沓猖獗之气正锐犬马之力未疲虏掠之路方起贪婪之心未厌上下讠匈讠匈尝欲入寇是时贼方以聚众为急知附己者本非义合诚为虏劫。若遽止之必生变乱（删仍四至此七十八字）。又燕云：陷贼（改作迁徙）之人皆欲乘之西归乡里贼知（删此二字）势不可遏故陷贼之人驱率犬羊（删故陷至此九字）假（改作乃）以平州张瑴为名叛盟入寇（改作举兵深入）时药师所统常胜军复多辽水之人亦欲因贼（改作此）归乡里故金人之入寇（此二字改作来）也。长驱乘胜负忿之徒（删此四字）乘（改作因）契丹报怨之势燕云：陷贼（删此二字）之人奋力以谋西归药师常胜之军因之欲图东去当是之时燕山之失其理必矣。。
又曰：阿骨打（改作阿固达）既死（改作殂）粘罕（改作尼堪）专於（删此字）军事乃遣女真万户嗢敦（改作温都）郎君蒲卢虎（改作富勒呼）赛里（改作萨里）郎君契丹都统马五（改作马武）事寇（改作侵）居庸。
关以应之虑居庸关难取遂分兵由紫荆口金坡关入寇（此二字改作侵）易州即出奇取凤山治皇太妃岭道以寇（改作至）昌平县则反顾居庸矣。，於是居庸亦溃彼贼（删此二字）遂入居庸初药师之备金人也。严於东北而弛於西何哉！盖束北乃金人来路也。燕山之东以韩城镇为界东北以符家口为界韩城符家去燕山皆四百馀里斡离不（改作斡里雅布）既寇（改作至）东北探骑溃军络绎而来燕山得预闻之故药师出常胜军屯於燕山之东白河以待贼（删此字）西则居庸关为绝边去燕无百里之远但闭关而已更无他备不意贼（删此字）西取居庸一夕寇（改作薄）城故预无警报而弛备焉设。若白河之战药师苟能全胜追贼（改作逐）而东则西亦为粘罕（改作尼堪）乘虚矣。况战复不利何以御之。
斡离不（改作斡里雅布）既得燕山与粘罕（改作尼堪）分东西两路以入寇（删此字）。
节要曰：东路之军斡离不（改作斡里雅布）主之西路之军粘罕（改作尼堪）主之虏（改作金）人呼作东军西军东路斡离不（改作斡里雅布）建区密院於燕山以刘彦宗主院事西路粘罕（改作尼堪）建枢密院於云：中以王时庆主院事虏（删此字）呼东朝廷西朝廷。
十五日壬子斡离不（改作斡里雅布）自燕山举兵南寇（删此二字）令郭药师将千骑为先锋。
金人初疑药师止令带一千骑为乡导药师辞以兵少不肯行。又益以千骑令云：所过州县不得擅行诛戮药师暗自带数百骑以行。
赐进士出身头品顶戴四川等处承宣布政使司布政使清苑许涵度校刊。
※卷二十四校勘记。
及并契丹以燕山府遗我（并一作败）庆云：见视（视字衍）往见国王闻论事甚详不得而知（此系小注误作正文）。又有乡兵遇金使者（金误作人）亦欲因贼东归乡里（脱东字）长驱久胜贪忿之徒（长字衍久误作乘）时立爱（误作王时庆）。


炎兴下帙一百十九。
起绍兴二十一年九月，尽绍兴二十五年十月二十一日乙未。
九月巫伋郑藻使於金。
巫伋郑藻以祈请使副使於金国至金国阙下引见毕内殿奏公一鸣惊人伋得入虏（改作金）主问所请伋首言乞修奉陵寝虏（改作金）主令译者传言不知归国甚处顿放伋第三言本朝称皇帝二字。又令译者传言此是你国中事当自理会伋唯唯而退以待辞而归。
遗史曰：巫伋作祈请使而无祈请之辞投书而已议者谓不识字之承局可优为也。。
幸张俊第。
上幸张俊第府第官吏各转一官（旧校云：绍兴二十一年十月高宗幸张俊第俊献金器一千两珠子六万九千五百九颗。又珠子念珠一串一百九颗宝器古器汝禚书画之类皆极希世之珍见武林旧事阖门转官所以酬其进献之费欤）。
十一月陈相为大金贺生辰国信使孟思恭则之。
陈相字相之孟思恭字彦安。
十二月金人遣使来贺正旦。
二十二年五月金人遣使来贺生辰。
十月孙仲鳌为大金贺正旦国信使陈靖副之。
陈靖字彦恭开封人。
李琳为大金贺生辰国信使石清副之。
十二月金人遣使来贺正旦。
绍兴二十三年五月金人遣使来贺生辰。
十月八日癸亥施钜为大金贺正旦国信使冀彦明副之。
施钜字大任湖州人冀彦明开封人。
吴桌为大金贺生辰国信使张彦攸副之。
吴桌字少仁建康人张彦攸字安道开封人。
十二月金人遣使来贺正旦。
金人改元正元。
绍兴二十四年五月金人遣使来贺生辰。
七月二日癸丑张俊薨。
中兴遗史曰：张俊享年六十九以疾终於牖下上闻其薨震悼辍视朝三日赐棺木袭以一品礼服龙脑水银赙绢积肥差追封循王厚禄其孤俊之妻秦国夫人魏氏先俊薨以其爱妾荣团体人张氏继室嫌。
其同姓遂改为章氏俊状貌雄伟性深浑厚严重征行戍守师律整齐纳亡抚降皆能得其死力如杨存中田师中赵密辈皆出其门。
十四日丁丑幸张俊第临奠。
上幸张俊第临奠为之恸哭干办官高渐李革皆右武大夫仍赐金带。
八月敕葬张俊。
敕葬张俊於常州无锡县命延福宫使安德军承宣使内侍省押班张去为护葬事。
林泉野记曰：张俊字英伯（旧校云：宋史作伯英）秦州山阳人少为弓箭手初从泸州兵讨南蛮有功後从梁方平累攻夏国皆先登宣和五年京东河北盗争起从梁方平破郓州贼李太追至濬州大合群盗万人来拒。又击灭之六年破大名贼於超化寺追至内黄。又破内黄贼数千七年破沂州贼三万於沂水追至密州。又破密贼徐靖於莒县回遇贼於南楼山。又破之还沂州破贼张仙於磊鼓山。又破潍州群贼於方村累迁武德郎八年济南贼孙列整众十万俊从方平讨之先射中贼来挑战者因大破於劄子山。又破潍州群党於昌乐靖康中从种师中救太原与大金战榆次夺马千匹及师中死俊溃围走乌河川虏（改作金）来追俊大呼死战斩首五百级加武翼大夫从知信德府梁扬祖统兵竭康王於大名王问扬祖诸兵官谁可使扬祖称俊忠实可任王甚爱之明年李煜（旧校云：宋史作李昱）寇东平府王命俊同苗傅讨之至任城县遇伏兵赖其将赵密射退贼俊与傅击煜大破之斩二千级加拱卫大夫徐州观察使王即位除御营使司前军统制。又加带御器械往平杜用於淮甯府。又从两浙制置王渊招降赵万於润州降陈通於杭州至婺州射杀贼何三五建炎二年秀州军卒徐明反命俊讨擒之献俘於行在加武甯军承宣使三年苗傅刘正彦反加俊武甯军节度使秦凤路马步军副总管交兵於俱重（删此五字）俊不受与张浚泣议约诸将来勤王时韩世忠军先为金人所败死亡略心头则不能军俊乃以统领刘宝一军代理之至临平击贼将苗翊马柔吉军败之以复辟功加镇西军节度使数日。又改御前右军都统制大金渡江上幸温州留俊军守明州御之大金兵至俊纳隐士刘相如之计与之决战令统制刘宝先战不胜俊用兵横冲之而杨沂中田师中军战。又不胜宝兵再进与之苦战而李质。
率诸班直以舟师来助刘洪道双率其兵射其旁遂大败之杀数千人四年兀术（改作乌珠）。又领兵至俊击之於高桥一日数合。又大败之然其心惧其益兵再来遂与质洪道俱弃明州而走兀术（改作乌珠）闻诸军已去复来屠其城加俊检校少保定江昭庆军节度使改神武右军都统制大金寇（改作攻）淮南刘光世守润州乞俊来援俊他托不行李成围江州兵势甚盛以後为江淮招讨使。又命王燮岳飞陈思恭皆听其节制领兵五万往讨之绍兴初至洪州李成将马进来挑战俊时壁不出後用飞计渡江击之於玉隆观败之至筠州进陈兵数十万命飞与陈思恭骑兵击之数合不能胜俊度其已疲复率众兵急攻之贼大破杀数万人临阵降者五万俊惧其太众。且疑复反是夜皆杀之进走追至奉县之楼子庄至江州。又再败之追至斩州罗田山。又败之成遂杀进降於刘豫俊命飞追张用降其众五万知鄂州李允文恃兵跋扈俊诱而擒送行在加太尉四年大金兵犯（改作攻）淮东以俊为浙西江东宣抚使领兵至镇江命统制张宗彦战於真州六合县败之命其将卢师迪战真州乌墩镇败之。又战於乌石山败之五年师迪战於龙山败之命统制王进战盱眙败之其将张元战白塔败之进。又同杨忠闵往战於淮河败之降其将程师回张延寿二人。又命统制高举战於天长军（败之）王进高举卢师迪皆俊之将也。加开府仪岵司以其军为行营中护军兵六年加崇信奉甯盱眙筑大城以拒大金时主管殿前司机沂中军泗州刘豫遣至猊以军三万寇濠州俊令张宗颜王璋会沂中往击之战定远县及李家湾大破之降其兵万人俊同沂中攻寿春府不克而还加少保镇洮崇信奉甯军节度使七年为淮南西路安抚使退军建康府其军多扰民不戢颇为民怨九年加少傅安民靖难功臣十年大金背盟加少师兼河南招讨使封齐国公（命以）兵救刘於顺昌俊竟不出兀术（改作乌珠）已退俊乃行命城县米家村败之统制王德战斩城县败之下宿州俊进兵战城父县败之下亳州。又战於涡河败之俊爱惜士卒赏罚明信先计後战故未尝败焉十一年大金兀术（改作乌珠）龙虎大王镇国大将军韩常领兵五十万陷庐和州连诏促俊率先夺和州诸军至杨沂中亦以军来故遣沂中同王德战含山县昭关仙崇岭等处颇败之兀术（改作乌珠）。
列大阵柘皋俊时感寒疾督战沂中轻进败绩王德援之以骑军横冲其兵大破之擒其酋（改作队）长百馀人杀其兵万馀俄而兀术（改作乌珠）复以重兵围濠州俊以粮乏退军黄连镇及濠州已陷令沂中往收复大金伏兵围之沂跑龙套败遣王德田师中高举刘宝救之沂中得免退军建康府其军八万皆少壮精练之士器甲光明锋锐为诸军第一世谓之铁山军俊兵强势重恃宠怙权上眷之厚凡所言朝廷无不从荐人为监司郡守带职名者甚众宰椒敢少违晚年主和议与秦桧意合来朝除枢密使赐玉带觉朝廷欲罢其权乃乞纳兵忌刘岳飞不赴援每谮於主相二人坐是获罪复令同飞往楚州领韩世忠军归於镇江以为备加太傅广国公大金再陷楚泗濠扬州俊不出兵渡江以坚和议十二年还朝荐其将田师中往鄂州掌岳飞兵初与桧约俊主和议尽罢诸大将悉以兵权归俊故俊力助其谋及诸将皆罢桧乃令侍御史江邈屡言俊罪罢为醴泉观使复还三镇节钺封清河郡王改静康甯武奉连连节度使二十一年上幸俊第劳之拜太师官吏各迁一官以劄子盖为安德军节度使二十四年七月薨年六十九追封循王敕葬常州无锡县以知内侍省张张护丧事自行朝至无锡州郡将相祭之者接迹江左以为荣五子子琦子厚子颜子仁子正孙宗元其麾下将佐。若杨在职田师中王德赵密皆为三公节钺张宗颜刘宝王进马立王章皆显仕幕府。若孙佑史愿詹和詹宗明郄渐英温彦多为侍从帅守後赐谥曰：忠烈。
十月沈虚中为大金贺正旦国信使张抡副之。
沈虚中字太虚张抡字材甫开封人。
张士襄为大金贺生辰国信使张说副之。
张士襄字赞可建康人张说字次傅开封人医官公裕之子也。娶吴氏乃中宫之妹。
十二月金人遣使来贺正旦。
绍兴二十五年正月车驾驻跸临安府。
十月初八日壬子郑楠为大金贺生辰国信使李大受副之王珉为大金贺正旦国信使王汉臣副之。
二十日甲午秦桧病銎。
秦桧以病势危笃劄子乞同男熺致仕二孙埙堪改差在外宫观降诏不允曰：丙吉有病夏侯胜预知必愈谓有阴德翥和飨其寿以及子孙卿独运庙堂再。
安宗社元勋伟绩著在常过吉远矣。兹微爽於节宣廷恃以为轻重天下倚以为安危卿其保精神省思虑勿药之喜中外所期纳禄自陈岂朕所望所请宜不允再请许之。
制曰：太平乐与兴贤共享盈成之治三公坐而论道难亲几务之繁眷予不召之臣光辅中兴之运兹览辞荣之奏宜推从欲之仁扬於大廷诏迩百辟具官秦桧闳深而肃括博厚而高明任天下之重而靡辞其难举天下之言而必见於用蚤坚不夺之节力振无穷之基自登冠於宰司首定盟於邻好大策非凡所见咸胥动以浮言方克壮其猷独秉持於素守上以遂予一人之孝养下以成匀百姓之安居矜功业之辉光复立规模之宏远劝农桑而臻富庶兴礼乐而导中和国制既成天休来萃比连闻於假告已渴伫於仪型乃命仆臣亲临甲第惟阴德之获报宜勿药以有瘳何遽贡於囊封祈上还於印组诚请确至诏旨莫回其宠拜於王封用归荣於里社云云可特授依前太师进封建康郡王。
二十一日乙未幸秦桧第。
上幸秦桧第问疾桧朝服拖绅无一语惟流涕淋浪而上亦为之堕泪就手解红帕赐桧拭泪既退其子熺奏请代居宰相者为谁上曰：此事卿不当与宣赐本府干办官丁衤異金带一条巳时还驾。
赐进士出身徉品顶戴四川街道上承宣布政使司布政使清苑许涵度校刊。
※卷二百十九校勘记。
俊溃围走马河川（马误作鸟）俊乃命统制米超（米超旧校云：疑是宋超此作朱超误）忌刘岳飞以战不力飞不赴援（脱以至飞六朱超误）忌刘岳飞以战不力飞不赴援（脱以至飞六字）马立王璋（璋误作章）。


炎兴下帙四十九。
起绍兴元年十月三日丙寅，尽十二月二十七日庚寅。
刘一止论时政。
刘一止字行简湖州归安人宣和三年第进士为越州州学教授知州翟汝文推重其为人建炎中避地姚江傅崧卿来摄郡政一止劝崧卿起义以赴国家之难至则称刘琨祖逖同寝之事语甚激烈崧卿感慨流涕会参政李丙得祠过郡见一止留语终日密荐一止人物议论宜在朝廷不使一止知也。绍兴元年召试馆职因对策极言当世之故（旧校云：此策及下三疏俱见茹溪集）。且曰：一塌胡涂下事不克济者患在不为不患其难圣人不畏多难以因难而图事尔昔吴王夫差既胜齐而子胥以为忧（曰：是）未几果灭於越吴人侵楚入吨楚人大惧而令尹子西独喜曰：乃今可为矣。而楚以不亡是祸福倚伏果不可不为也。如其不为而以天命自回人事自正敌国自屈盗贼自平有此理哉！上览之称善。且谕近臣刘一止所对剀切知治道欲骤抉用而执政者不怿乃除秘书省校书郎。
至是除监察御史上疏论君子小人用否之辨以谓天下之治众君子成之不足一小人败之有馀君子虽众道则孤小人虽寡势易蔓。且引易五阳决以一阴其卦为夬而系辞则曰：君子道忧也。夫以五君子决一小人不曰：道长而曰：道忧盖上下交而志同如泰之时然後小人之道不行。若徒能使之忧则将图之而无不至矣。。又朝廷行事无一定之议。又上疏曰：陛下悯宿蠹未除念颓纲不振政烦民困用广财殚置司讲究德至渥也。凛未闻有所施行恐以疑似之说欺陛下曰：如此将失人心矣。夫所谓失人心者刑政之虐赋役之多则失百姓之心好恶不公赏罚不明则失士君子之心。若无则（刘此二字）所失者（下添特字）小人之心耳失小人之心（删此五字）而得百姓士君子之心（下添。又字）何病焉愿审其利害当罢行者断自圣衷勿贰勿疑则事之萎靡不振者举矣。上览奏嘉纳是时庶事草创百司法令不全类以人吏省记便为与夺其弊为甚一止上言臣愚不肖蒙恩误擢寘台察之司伏见尚书六曹下逮百司凡所用法令初无画一之论类以人吏省记便为与夺盖法令具在奸吏犹得舞之今乃一切听其省记故欺弊何所不有欲与则陈与例欲夺则陈夺例或与或夺在其牙颊其患可胜言哉！陛下圣明灼见此弊当降处分令左右司郎官以其省记之文刊定颁行然左右司听事号为最烦窃恐於此不能专一无由得速成臣愚伏望圣慈时降睿旨改送详定一司敕令立限刊定镂板颁降内吏部条法最为急务乞责近限先次施行，庶几杜绝奸吏弄法受赃之弊天下幸甚上纳之。
李回为江西安抚大使兼知洪州。
李因为参知政事吕颐浩为宰相深不喜之遂出回知严州。又知洪州为江西安抚大使。
辛道宗浙东路兵马副总管计置台温明州防遏事。
王世冲寇庐州镇抚使王亨以计破之。
伪齐刘豫遣其党王世冲以番汉（删此二字）兵冠庐州镇抚使王亨以计诱世冲至皆斩之大败其众。
贼使王亨以计诱世冲至皆斩之大败其众。
贼兵丁顺攻濠州。
丁顺园濠州攻击两月不退张德寇宏遣人闲道诣宣抚司告急宣抚司遣统制官郦琼率本部兵攻横山涧琼遣人招五才不从琼进兵欲攻才才急乃遣人招顺归寨顺将退去而谋曰：城久受围民困可知矣。我一旦退去彼必欣然出城我设含有以待之乘。
其仓卒可夺门而入，於是顺使众呼於城下曰：不攻汝城矣。来旦我归矣。城守者不信顺领先以轻捷数百人伏於莽中未晓焚其寨烟火亘天缁重悉发喧呼而行城中皆以为顺果退去少顷州人乃出城至其寨地灭烟火以拾遗久顺率（众而）出州人乱相奔践多为顺所杀顺乘势寇城城中出劲弓以御之相拒於吊桥未几城上嚣乱不知所为宏先止其嚣乱然後激使军民尽力票贼相持一饷闲彼我皆疲贼乃稍退时出战者无不被重伤而归由是顺以城不可拔而退去顺在城下两月城外坟墓尽遭发掘民望之皆恸哭城西七八里有宰相王翼公钦。若之墓顺遣人发之凡玉瓶玉杯之属不可胜计秋取而去是时官军与贼皆乏箭贼取城外墓中棺椁为前簳弃露其尸骸而城中之殡有敢匿者斩凡入城与浮殡者尽移尸骸於床第闲以棺木纳官一应沙木板及桶器之类取之悉尽由是存者亡者绵遭其害矣。。
马友及曹成战於潭州曹成兵败退。
曹成李宏在济阳县有不相下之心遂至相并而宏往潭州归马友友合宏屯於湘阴县成亦移军攸县故友与成用兵相攻成不胜而退去。
两浙东路兵马副总管杨可辅上书尽言时班辞旨切直罢之。
十九日壬午金人寇（改作攻）凤翔府宝鸡县。
二十日癸未金人寇（改作至）和尚原吴玠遣弟璘雷仲友及金人战败之追至玉女汝擒羊歌孛堇（改作英格贝薹）等二十馀人（旧校云：时兀术仅以身免）。
权濠州张德牒请寇宏权知濠州。
丁顺围濠州两月既退德自以守城在寇宏之下遂欲以州印与宏左右曰：不可德曰：我始告急於宏宏率众来解遂能退贼使一城无虞在我之礼当以印与之彼感我之意必不留印。且不损於实而有辞逊之名有何不可左右曰：我为主彼为客客主之势不可相敌今一旦以州权畀之则彼之势盛我之势弱矣。德不听左右曰：公其悔哉！德遂牒州印与宏宏不辞而受之德怏怏不得意始自悔恨焉後朝廷授宏以敦武郎知军州事乃以真命知州初李玠权州宏尝寇城下玠出兵与战用便宜借官以赏战士凡借官文帖皆曰：群盗寇宏接战有功至有累借至正副使者。且不下数百员至是人皆居之宏微知其意悉以他功易之而借官仍旧，於是人皆稍安。
二十二日乙亥王德斋黄榜招降邵青不从。
先是邵青攻泰州不克会镇江府刘光世遣人招之青受其招安即以舟船尽行至镇江不住而过遇海船即夺之径入海中驻於崇门镇朝廷遣王德讨之德驻於青龙镇青率兵往崇门镇而隔泥港先遣人铺板布钉籖官军不知争途而过多死偏差泥中官军遂回青语德曰：太尉後隔潮水我。若以数百人掉数舟挖於津要则太尉粮食不通而自毙矣。然，岂可挖人於险哉！太尉可速归也。德曰：郡统制你是好汉盍归朝廷乎！青曰：诺然军中不能不犯国之法太尉可乞降黄榜以安众心应以前罪犯一切不问则与太尉同归德许之折箭为誓德具申朝廷乞降黄榜朝廷从之乙亥德遣使臣二人斋黄榜至崇门镇榜文大概言据王德申称掩杀水贼邵青其势困挖不忍广杀乞降榜招降青见之大怒不纳而单德忠之谋行矣。。
郡青受招安。
初邵青以舟船入海也。其妻嘱之曰：你，岂不记作贼事发禁在狱中我剪头发与你送饭时今既如此乃欲负朝廷耶青既不受黄榜之招其次军德忠知将士皆有归朝廷意。且谓不杀阎在必不肯受招安会诸将晨谒青方围坐以待闲德忠起身欠伸即掣刀杀在於坐众皆惊德忠曰：今邵统制欲归朝廷唯阎在不从今杀之敢有不归朝廷者依此众默然或报邵青青使其妻出船见诸将曰：统制偶然伤风不安不知何故如是德忠具言阎在凶很失将士之心恐乱军政请统制出相见议事青乃挥涕而出曰：单统制恐要印当好好分付不须如此德忠乃契泥以自明然後开论道理具说不可负违朝廷宜纳兵以赎罪累敷言青从之德中即命倒旗松通款状於官军遂愿受招安。
二十四日丁丑张俊加太尉。
刘豫置招受司於泗州。
吴敏为湖南二广宣抚使。
吴敏宣抚三路置司桂林时马扩避地在融州野衣竹杖日吟钓於仙溪之上敏即起马为宣抚司都统制兼参议官。又以其故人范直方为参谋。
李允文伏诛（旧校云：宋史十月丁卯以李允文恣睢专杀赐死大理狱）。
神武中军统制辛永宗罢。
郭伟为淮西宣抚使。
以翟兴军为忠护军。
自京城失守中原散乱逆臣刘豫凭恃虏（改作金）势窃据河南距伪境不数百里官军无日不与之交锋河南一境东连郑圃西接关陕北临大河皆已从伪唯翟与固守一方三面邻敌孤军无授粮饷不继敌人窥伺日急兴贼俱生每开论将士以祸福永坚一节与贼抗士卒莫不奋励由是臣僚上言曰：河南为国之西宅陵寝所在山川葱郁祖宗神灵所依兼形势控挖河阳襟带川陕西俯淮汉为王室夹辅天下之势於此为重翟兴於危迫仅存之地万死一生招集体散亡激以忠义均有无同辛苦统率将士阄节用命保护陵寝捍御边陲迎敌护捷摧破凶贼劝农耕桑粗立基本虽上至武功大夫下至义兵一例俱支粮二升至春时。又时艰食多是无支甯忽死不敢浸亡臣欲望陛下少加恩恤特赐宠锡军名以示乃心朝廷则河外之人亦必知国家眷愿不忘之意遂以忠护军为名。
十一月四日丁酉辛永权马军副都指挥使权主管马军司公事。
侍御史沈与求再言辛永宗之罪其章不行而有是除。
巨师古为神武後军统制兼权神武中军统制。
二十五日戊午孟瘦为江西荆湖福建路官宣抚使韩世忠为江西荆湖福建路宣抚副使。
曹成马友刘忠千百万湖南范汝为乱建州福建路制置使辛企宗不能制乃除孟瘦宣抚使韩世忠副使命世忠提兵讨之。
二十六日已未辛永宗权江西拴马副总管。
王彦斩提举一行事务赵横及中军统领门璋。
王彦既败李忠也。凯歌回金州大赏战士待赵横如初终不言丰里之败时与兵将会饭语话如平常横亦不疑至是忽往教场点兵会兵官具酒饮至四行叱横起使数其丰里不援之罪命杖之百而勇士已捽捉执缚矣。横曰：受杖何至缚邪彦曰：尔之顾诸将曰：敢有起身告赵横者与赵横偕死诸将皆不敢动彦数之曰：丰里之战吾屡麾使汝援之汝不援何也。横曰：与贾甯之争气耳彦问其故横曰：镇抚唯用提辖官贾甯及战乃用赵横乎！彦以其罪遂斩之。又叱门璋下堦数之如前璋曰：璋为偏将有统制赵横在不得自由彦曰：见危不救安用将为何有统。
制之命并斩之再饮数杯而归。
张琪伏诛。
张琪为靳赛所擒槛送行在伏诛。
权邦彦兵部尚书。
二十七日庚申同知枢密院富直柔罢。
上初欲相吕颐浩也。富直柔与右事谏韩璜枢密副都承旨辛道宗神武中军统制辛永宗尚书省提点李爰等每见上多谮短颐浩及颐浩拜相侍御史沉与求言其结为朋党沮害颐浩入朝事直柔罢永宗已授江西路总管爰除名勒停璜远小监当。
二十九日壬戌曹成陷安仁县执湖南安抚使向子諲曹成侵安仁县入其郛大肆杀掠是时湖南安抚使向子諲退在安仁为成所拘於军中遂入道州。
十二月诏百辟卿士各举所知。
诏曰：朕之不德宗福播迁方仰瞻於昊天思雪神人之大耻不有济济多士寘我周行则不能也。。且已虽贤不。若荐贤之为愈故孟轲曰：一薜居州独如宋王何近得陈襄荐章起司马光而下三十三人德行言语政事文学皆所具备审如所荐斯为盛矣。後世瞻之仰之以襄为何如人耶今宣示百辟卿士可各举尔所知一应内外侍从须得举三人以上在外令三省镂板行下诸监司郡国备录申牒诸寄居限到五日具名同罪保举缴连以闻举得其人当受上赏其，或不当宜坐谬举之罪无以先得罪於朝廷及蔡京王黼门人为嫌惟善所在而公举之朕将亲选焉。
入曰：辛未吕颐浩奏乞通京东河北商贾。
先是刘豫置榷场通南北之货吕颐浩亦以为便乃奏通商贾方商买未通也。甘草一两为钱一贯二百而市亦无卖如生姜陈皮之类在北方亦皆阙乏。
先是杜充守建康时有秉义郎赵祥者监水门金人渡江邵青聚众而祥为青所得青受招安祥始得脱身归乃依於内侍纲纲善小说上喜听之纲思得新事编小说乃令祥具说青自聚众已後踪这并其徒党忠诈及强弱战斗之将本末甚详编缀次序侍上则说之故上知青可用而喜单德忠之忠义。
十四日丁丑以彗星见及会稽火诏求臣庶言阙失。
诏能还两宫者封王。
诏存恤字文虚中子孙。
宇文虚中建炎二年为祈请使使於金国不得如所。
请遂不肯还朝独令其副杨可辅归上思虚中忠节乃诏存恤其子孙虚中在沙漠闻刘豫任用张孝纯尝寄诗与孝纯其断句曰：有人。若问南冠客为道西山赋蕨薇。
辛企宗追三官降宣抚司统制。
傅崧卿为淮南东路宣抚使。
傅崧卿以宣谕使到淮南得户部尚书印於权知泗州徐宗成献於朝廷先是宿迁县赵琼寨刦金人舟船於清河口得於李梲妾之手也。。
吴敏降授资政殿学士提举临安府洞霄宫。
路允迪致仕。
岳飞为神武副军都统制。
金人知海州薛安靖通判李梲巡检使王企中领签军杀金人以其州来降。
二十四日丁亥臣僚言王师所过州县虏掠之害。
二十七日庚寅吴玠除镇西节度使。
吴玠除节钺赏和尚原之功也。。
王彦败桑仲於马郎岭克均州。
桑仲为襄阳镇抚使也。反藉专政之权以资跋扈之势南攻德安西据均州至昌以其众发三道一攻住口关一出马郎岭一擣洵阳县使李横主之前军去金州不三十里王彦曰：贼兵以我兵为寡故寇三道以离吾之势今吾破其坚则脆者自走矣。时贼之大军在马郎岭北彦遗统制焦文通御住口而彦自以亲兵营马郎岭与之对垒者几月矣。大战者凡六日贼大败奔溃彦纵兵追击擒统领将官二十七人俘获千众克均州。
赐进士出身头品顶戴四川等处承宣布政使司布政使清苑许涵度。
※卷一百四十九校勘记。
李邴（误作李丙）以鑫难而图事乐（图一作事）而欲天命自回（欲误作以）蒙恩误抉寘台察之司（一作叨蒙洪恩擢寘台察之司）奸吏犹得舞之（舞一作侮）两浙东路兵马副总管杨可辅路应作西）雷仲友（一作雷仲）初李玠权州也。（脱也。字）群盗寇宏接战有功（珍和拒战寇宏有功）二十二日乙酉（误作乙亥下同）冯恃虏势窥据东渡（脱此二字）每开谕将士（谕误作论）南俯淮汉（南误作西）乃除孟庾宣抚使（脱宣抚司三字）与贾甯之争气耳（之字衍）何待统制之命（待误作有）到淮南东路（脱此二字）。


靖康中帙三十一。
起靖康元年九月十九日壬午，尽二十一日甲申。
李纲落职依旧宫观。
又臣寮上言窃见昨者金人围守太原久而未解知枢密院李纲出总元戎戡定寇攘兵甲非不多也。辟至为属官凡七八十员抽差人役凡六十名能否不辨幕府纷然军政出於多门临时漫无成算偏裨不知禀令士卒自相残践以守则不攻而溃以战则未斗而遯斩将不关主帅生擒则非虏（改作敌）人兵卒逃散金帛散失纲既告罢其属官或托故差出或随逐前来各带券历不废请给所谓法度纪律一切无有以此行师欲求决胜臣未之闻也。大帅自当亲临战阵以护诸将决求成功纲坐怀州去军前凡数百里缓急何以及事其幕府参议机宜管勾当公事等官员数猥众。又多晚进後生纲傲然略不咨问其所与亲密朝夕不相舍者惟邹柄与张牧而已自馀僚属将佐唯晨夕一揖而退。若有所建明须先祷柄牧为之传导然後得见故人多怨卒以无助而败事况邹柄张牧白身得官何尝知军旅之事纲数十万之众而决谋於此二人可谓疏谬之甚闻纲初欲地隆德柄牧力争不得往及军势稍沮遽督诸将士卒忿怒下情不通十羊九牧无所适从太原不守数日矣。纲在军中尚不得知何以望其能先事而料敌哉！误国损威莫此为甚观文峻隆宫祠优游非所宜得愿赐黜夺以协师言。若邹柄张牧赞佐误事亦当追夺前命以明国威以肃军政奉圣旨李纲落职依已得指挥差提举杭州洞霄宫邹柄张牧并罢见任令别注授差遣。
又言窃见李纲天资躁轻济以凶愎地位尊崇耻於咨访辟置幕府皆一时趋附之佥人选用裨佐多平日败亡之冗士图事揆策既非所长料敌应变。又其所短淹留累月糜费国用不可赀计卒不能解太原之围。若不究正其罪而显黜之则非所以定国是也。然纲强辩似智敢为似勇窃主威以交群枉违公道以市私恩故一时小人喜为称誉每纲之败则归咎朝廷以贾众怨嗤嗤之民轻信易动纲之奸诈何由尽知。若不明数其罪而播告之则非所以孚庶听也。臣按纲之罪未易悉陈请为陛下言其大者上皇独决大议传位陛下蔡攸乃诡传上皇之命谓吴敏有。
建请之功峻加柄用以庇蔡氏之宗敏固已不胜诛矣。纲於陛下龙飞之後乃始引敏以为证奏疏自云：臣与吴敏力建大策赞成内禅纲之欺天罔上抑。又甚矣。纲之罪一也。今春虏（改作敌）骑至城下陛下屈已为民以讲和好其使都邑之民输金帛以助国盖非得已执政王孝迪庸闇无状揭大榜於通衢肆为乖谬不可施行之论台谏连章奏劾陛下即罢输纳或命以官，或以官折还元价纲乃掠人主之美使行营司收榜曾不知出於陛下也。故纲之罢其徒唱之市井无赖千百为群白昼纵杀几至败事纲之罪二也。陛下始降亲征之诏燕越两王上表固请从臣言官亦皆奏疏乞罢亲征严都城守御虽殿岩武帅亦以为言纲。又言躬述利害回銮舆之行陛下俯顺群情岂独纲之力哉！欺愚惑众妄自夸耀纲之罪三也。迨西师四集种师道之谋与诸将驻兵郊外虏（改作敌）营浸惧。若稍加持重从师道之谋绝其抄掠徐为後图，岂有失律丧师之祸平仲之战纲实使之轻举妄发误国大计犹复肆为狂诞之言渎乱朝听纲之罪四也。蔡京弃去君父逃於拱州遣人以奏牍抵纲使之请对纲辄敢为京敷奏京亦恃纲在朝遽至国门以俟召命显庇元恶轻负国恩纲之罪五也。蔡攸建请上皇为渡江之计日构奸言离间两宫遣其党宋〈日奂〉传道语言狂率不逊神人共愤攸既以罪斥纲被诏奉迎上皇乃请以攸为行宫副使欲使入朝都邑震恐既。又以攸有扈从之功力为营救纲之罪六也。攸在丹阳纲自围城中通书至为廋词云：不敢渝信。又有太师钧候甚安此中不辍通问之语时京在占云：馆也。其披写腹心亲密无间一至於此纲之罪七也。於乞去之章妄云：奉使而两宫协和上皇之於陛下陛下之奉上皇天性至爱本无纤毫之间纲安得此语哉！纲之罪八也。纲任为元帅偃蹇违命辄取陛下除授兵部侍郎以後告敕缴朝廷略无顾惮纲之罪九也。纲自起总行营专主用兵近者乃复请卑辞厚币以讲和。又请亲降手诏弃太原於度外纲之罪十也。今夷狄凭陵（删此四字）国威未振纲之误朝致寇丧师辱命与夫怀诈党恶之罪条具於前矣。伏望陛下奋乾纲之断扩离照之明处以散秩窜之遐方以申邦宪仍乞特降诏旨布告中外以肃军听。
李纲责授保静军节度副使建昌军安置。
又上言臣闻人臣之罪莫大贪天之功窃人之财犹。
谓之盗臣窃观李纲劄子称上皇厌万几之烦欲授圣子意未有发臣与少宰吴敏力建大策赞成内禅臣伏观上皇以神器授陛下盖知天命人心有所归属奋然独断岂假人谋此帝尧盛德之事也。当时蔡攸出入禁中刺得密旨报吴敏李纲欲使二人进用为己肘腋吴敏时权直学士院身在翰林故其议先达纲为太常少卿疏外无由以进而纲遂怀此劄子诸路示士大夫人无不见之所论三事内禅乃其一也。其词引唐睿宗始立为皇帝复为皇嗣居东宫事缙绅见者莫不骇愕罪纲失言由是言之纲岂知上皇圣意哉！徒得攸言犹未敢信。且首尾两端今乃敢明言上皇之意未有所发与敏力建大策则是诬上皇而欺陛下，岂非所谓贪天之功以为已有乎！臣闻善则称君过则称已人臣之美也。《唐书》言戴至德无异才惟能归善於君为时所服。若纲则不然纲劄子。又曰：岁首上皇南幸淮浙群臣亦有劝陛下为避狄（改作敌）之计者。又臣躬述利害回銮舆之行为固守之计臣窃谓固守都城兵民之心也。陛下因人心而却南幸之议纲何与焉使纲尝言之亦大臣献替之常事何必高自称誉耶纲。又有劄子曰：传檄而三镇坚守奉使而两宫协和臣窃谓纲之传檄必得陛下圣旨非假圣旨其谁肯从纲乃自为功何也。上皇北归乃其本志陛下遣近臣祗迓礼意曲备两宫未尝不和纲乃以为协和两宫何也。此以善自予以过归君人臣之义当如是乎！纲以是数者平居炫耀要誉於流俗於奏表中时发不逊语自比其功於张良刘幽求裴度李泌流俗无以为不然遂以为真国柱石也。大率纲之为人高言诞计足以欺惑愚众今春虏（改作金）人顿兵城下而纲领行营司及京城守御司屡声言破贼都人遭围闭之久莫不喜之使应援姚平仲卒无尺寸之功而国受莫大之辱流俗犹言纲以为能用兵盖其诞妄足以惑之也。方虏（改作金）人邀索金银朝廷根括民间以足其数时王孝迪为中书侍郎独主其事揭榜立禁有四尽之语民甚苦之台谏交争论列朝廷遂罢根括而民间未知纲乃乘马遍历京城自收其榜使百姓归恩於己。又使妄言无行之徒如冯楫陈公辅辈称颂功德奔走揄扬以窃流俗之誉遂率聋俗叩阍喧噪以劫持久主成其私计，於是已罢而复用推原其心罪不容诛为臣之义可如是乎！宣抚河东略无经画肆意妄作督诸将决战数。
路败衄使太原失守陛下因其乞罢遂与扬州今。又与宫祠原其罪状此为宽恩而流俗纷纷谓纲於国有功不宜间废此浮言妄议固不足恤然朝廷退斥大臣当暴白其罪於天下使人洞然不疑则浮言自熄谁不信服臣愚伏望陛下特降睿旨以纲之罪大正典刑报行臣章以解流俗之弊奉圣旨李纲责授保静军节度副使建昌军安置。
李纲再责甯江军安置。
纲上书辨雪再责甯江军安置。
许翰落职宫祠。
臣寮上言窃闻昨者出师河东大将种师中全军陷没兵威挫衄太原之围卒不能解仰贻睿圣宵旰之忧益壮戎虏（改作敌国）凭陵之势忠义之士愤懑切齿曾不知本兵之地实有以致之也。师中老成持重号为名将练达虏（改作敌）情洞晓军律拥数万之众出援孤城当料敌制胜临机应变以图万全之利必不轻举妄动以侥幸速战之功也。同知枢密院事许翰怯懦寡谋而好谈兵辄以逗挠不进移文胁督责使之出师以赎过师中素刚不受迫促翰从中制之所不能忍忘其万死以决一战卒至败绩陛下虽已录其尽忠然师中赍恨地下而翰之罪曾未暴白臣实惑之使翰百辈在朝何所补而失一师中所系甚重谨按翰终始蔡京之门指天誓日结为死党陛下践祚之初首叨除召为御史中丞未尝一言以及京攸之恶每复平日私雠闻者莫不愤疾首荐蔡氏族婿陈求道为台属求道以告讦得罪虽陛下灼见其奸不复用然士论犹为之不平蜡迁枢府方艰难多事之时移病谒告累月不出今者尚以延康秘职出殿近藩。且翰在言路则党恶庇奸以欺君在枢府则妄作生事以误国迹其罪状夫岂胜诛伏望睿断重赐窜斥以为怀奸罔上之戒少赎师中将士九泉之冤取进止奉圣旨许翰落职与宫祠。
许翰之进李纲所荐也。太原之役翰督姚古种师中进兵解围李纲之行辟属官多碌碌之人然才者十得三四耳亦未尝谙边事刘沈纲王以甯折彦质裴廪以知兵称其实能兵者谁也。惟刘当辽州折彦质屯汾州王以甯督战过文水此能效力者其他不过供文字备差使点检而已如何大圭轻薄子何足置之幕下议者谓纲意广才疏知人之鉴不甚明翰每右之师中败纲黜并罢翰。
林泉野记曰：许翰字崧老洪州人进士中第宣和中为给事中言高丽入贡奢侈之事出知亳州後提举杭州洞霄宫靖康初以李纲荐召为御史中丞言蔡京童贯蔡攸皆坐责俄同知枢密院金人邀求三镇翰言三镇弃则京城不可都而天下危矣。不宜许乃荐种师道宿将可用。又请诛蔡京童贯王黼朱勔杨戬李彦孟昌龄等家族并推治门生党与上不允翰尝督姚古种师中进兵解太原之围及李纲黜并罢翰。
金人遣王汭来索三关地。
遗免曰：太原既陷金人使王汭持右副元帅斡离不（改作斡里雅布）书必欲割三镇之地以谓一镇既得两镇不可不割。又诱说执政曰：大金地广非欲固得三镇但朝廷既以许之不宜背约使南朝能以三镇赂大金大金必不受以全和好然信义者邻国之宝，岂可去之使金人以失信责南朝提兵再来则何以御得汭诡词蔓衍指天地为誓而纵其说耿南仲以为然上念太原之失重惜河朔两镇为畿甸之垣屏乃通好於翰离不（改作斡里雅布）许以金帛宝货以赎两镇命将作少监王及之为国信使以礼遣汭还。
赐蔡攸自尽。
中兴姓氏奸邪录曰：蔡攸字居安京之长子也。长於柔佞谄谀自幼出入宫禁与内侍无异专为优伶之态上晏饮或丙夜乃出累加宣和殿学士深结内侍以固宠荐引门人刘韩驹吴敏辈数十人皆至禁从其妻党宋乔年宋〈日奂〉宋〈日奂〉等皆因攸为侍从要职宣和四年为河北安抚副使从童贯以收燕山府略无措画惟拱手奉贯而已五年师还除知枢密院事加太保燕国公日夜侍上及诸内侍游宴赐大第与京门相对权势尤重於京故京复忌之攸复谮京使之致仕其家为复道曲河暗通禁中邀上每私幸其第连夜不止侥幸者以一见得为大人大金入寇（改作燕）攸蔽匿告急之奏皆不以闻故兵势炽矣。闻大金逼乃随徽宗南幸靖康初臣寮言其罪责授大中大夫提举亳州明道宫再责浔州雷州臣寮再言其罪移窜海外遂赐死时年五十。
国史後补曰：伯氏鲁公之长子。又所最爱当元符初官裁造院上为端邸时每退朝出仙北门伯氏适来趋院必下马拱立门首以俟上过而後退上询为何人左右曰：蔡承旨衙内也。繇是上心善之其後当以。
为言况凭藉家世遭逢异宠。又如此假。若稍加修饬则宰相三公不属他人矣。亦何必作为谐媟用荡上心依恃妇人破坏骨肉至违背天性上孤恩纪上既睿明在宫中反笑谓左右蔡大讵应为宰相耶是徒为时主所窥凡所劳心不亦惜乎！。
二十一日甲申标童贯首榜示开封府。
监察御史张澂奏准尚书省劄子奉圣旨差前来广南路勾当公事臣於七月二十九日出门八月一日起发连夜蹉程及沿路密切根逐前去至八月二十三日到南雄州已遵依圣旨处分各已施行了毕别无疏虞及具奏闻去讫臣契勘广南与岭南接连地气炎热兼即今秋暑方壮自南雄州至京计三千五百馀里五十二程委是地里遥远今来臣所勾当事窃虑或有变动虽已用水银等养浸固护兼程赍管前去赴阙外奏闻事九月二十一日三省同奉圣旨检坐前後臣寮言章并张澂所奏令开封府大字於市曹要闹处出榜示标首。
臣寮上言臣窃见近遣监察御史张澂前去广南取童贯首级仍降臣寮章疏并圣旨列其十罪元恶大憝无所逃於天地之间枭首通衢孰不欣快昔舜诛四凶而天下咸服盖刑人与众弃之也。臣愚欲乞将前降言章并所列十罪播告天下四方万里之外咸得闻知既足释百姓愤怒之心。又可召和气而怀夷狄（改作远人）取进止九月二十四日三省同奉圣旨依奏检坐到十罪言章指挥下项一承靖康元年九月二十三日检会臣寮上言第一章责授左卫上将军追广阳郡王豫国公致仕池州居住第二章同上第三章移郴州安置第四章吉阳军安置第五章臣契勘前後臣寮论列童贯罪恶非一理合诛夷陛下仁慈未欲置之死地从轻贬窜於贯恩德厚矣。臣访闻贯尚迟回方命不即就道今来朝廷使使奉迎上皇窃虑贯稔恶弗悛规免谪命尚欲侥幸还朝级贯奸凶久著军民怨愤欲食其肉近者金人犯（改作围）城逾四十日民庶不堪围闭之久叩阙汹汹归罪宦官殴击而死者十数辈贯。若复入都城窃恐别致生事兼前此陛下尝降指挥令贯守御京城乃敢尽室南奔官为太师宠极王爵去国之日更不朝辞揆其情实殊无人臣之义也。兼已罢宣抚司职事却复拥精兵自卫按春秋法是谓叛逆罪恶如此。若不重寘典刑何以厌服众心望陛下断自渊衷更赐黜责施行仍降。
睿旨令开封府多差得力使臣管押前去至贬所取进止。又第六第七章惟陛下思夷狄侵辱（改作京阙震惊）之变实生於贯致上皇前日之播越轸陛下父子之情肃邸今日之拘縻伤陛下兄弟之爱太祖太宗百战得天下一童贯危之此而不杀臣恐太祖太宗含怒於上天未已也。臣窃愿陛下奋乾刚发睿断即贯之贬所槛至京师召百官陈九师诛於观阙之下醢其躯以赐战士函其首以遗女真其战士受醢必踊跃以增气女真发函必悚惕而畏威契丹之怨稍纾则女真之师自退矣。苟，或不然则垂尽老奴将死牖下陛下受侮四夷（改作强邻）贻讥万世无以慰宗社之神灵则女真之兵恐未殄也。臣不胜激切之至取进止第八章臣闻人君以至尊统於士民之上百官万民仰而承之率职戒惧不敢易纪律者礼以为之防也。是以人君者昭德塞违以临照百官必谨其文物度数之别革制度衣服者为畔畔者有讨无赦所以别嫌明微以正人心也。伏望陛下断自渊衷大正典刑天下幸甚取进止奉圣旨诛讫告谕中外。
粘罕（改作尼堪）陷平定军。
粘罕（改作尼堪）既陷太原府汾晋诸州乃东攻寿阳寿阳城小而百姓死守凡三攻之死伤万人竟不拔乃攻平定军欲据井陉往攻之丧士三千人。又与斡离不（改作斡里雅布）兵合攻之亦丧万人而拔之。
措置守御京师置四道总管以李回为太尉大河守御使范讷河北宣抚使。
朝廷以出师屡衄不能绝金人割地之请虏（改作敌）骑。且深入思得长策以卫王室四道总管统天下兵分制诸路为京师卫东道总管统京东淮南之兵西道总管统京西河东之兵南道总管统京西南路湖北之兵北道总管统河北之兵以折彦质为宣抚判官以李回为大河守御使以备粘罕（改作尼堪）范讷为河北宣抚使以备斡离不（改作斡里雅布）。又以都水使者荣{艹疑}陈求道监丞许先之等同诸将帅以守要津。
赐进士出身头品顶戴四川等处承宣布政使司布政使清苑许涵度校刊。
※卷五十六校勘记。
辟置为属官（置误作至）凡六十七名（脱七字）各带眷属（眷属误作券历）皆一时趋附之趋人（憸误作佥）虽殿右武帅（右误作岩）渎乱朝政（政误作听）缴纳朝廷（脱纳字）身在翰林院（脱院字）太常寺少卿（脱寺字），岂非所谓贪天之功以为己力乎！（力误作有）唐儒言戴至德（儒误作书）流俗无不以为然（误作无以为不然）遂以为真国之柱石也。（脱之字）
流俗犹信纲（信误作言）以劫持人主（人误作久）所当料敌制胜（脱所字）尚以延康秘殿出职近藩（秘殿误作秘职出职误作出殿）以一得见天人（得见误作见得天误作大）稍加攸饰（饰误作饬）上既睿明烛邪晚在宫中（明误作知脱烛邪字晚字）连夜趱程（检误作蹉）检坐列十罪言章（列误作到）以一童贯危之（脱以字）。


炎兴下帙一百三十。
起绍兴三十一年七月二十一日壬辰，尽八月十三日癸丑。
元祐进士乙科元符党人朝奉郎崔陟孙淮夫梁叟上两府劄子。
淮夫等本贯应天府昨缘郊地这後归省乡坟寻复隔绝自念家世仕宦久被国恩不忍自弃於左衽（改作北境）闲关来归本朝窃有管窥所见辄敢冒闻，庶几一得之虑少裨朝廷采择之万一淮夫等伏睹金人有可攻之势三有不可不攻之势三就其可攻之中。又有二策何谓可攻之势一曰：上天悔祸二曰：民心归往三曰：战具有备所谓上天悔祸者金人自顷以来所不可与敌者正以一时用事将兵之臣智勇有以过人故也。自酋（改作亮）篡位前此功臣诛锄已尽向使此曹尚存本朝虽以百万之兵苦战数十年，岂能尽除之哉！及先所掠京师宝货法物今绵送至京师此乃天意欲还中国也。所谓民心归往者虏（改作金）主。若不大兴土木牛羊用人则中国遗民亦。且安之矣。本朝虽欲恢复既已人心不摇亦何以求功所谓战具。
有备者本朝讲和之後二十馀年得以生养训练虏（改作金）人所（射弓）不过五斗本朝战士所躬怀多是一石或二石者铠甲戈矛之类双皆坚利比见刘两府（之兵）渡江人人贾勇（皆有死敌）之志咸相谓曰：我辈父母亲戚往往不为金所掠则为所杀戮今正当报怨之时此可攻者三也。何为不可不攻曰：恐失天时也。恐变民心也。恐豪杰出於意外也。所谓恐失天时者今日虏（改作金）主暴虐在彼为不幸而我之幸也。军民既离心矣。我兵一动彼必内应尚乃迟疑不决万一此虏（二字改作亮）死则另立新君或土木毕工稍革暴政民人息肩则难动也。所谓恐变民心者彼中百姓所以延颈本朝雨者科役诛求谒其膏血故也。彼民见本朝不动或再讲和议疑为弃我此後无复有望谓如海州东海县徐元始因不堪其苦虐杀其县令称兵愿归正本朝欲用本朝年号者一年有馀而本朝不诱以来之及基死也。。又不旌裒以劝之其败也。海州之民指以为患转以为戒今滕阳军激州之闲有来二郎亦苦北军侵扰聚众为乱今则其徒虽散而其人尚在蒙山无所归亦深悔之。若久而不问失民心必矣。所谓豪杰出於不意者今河北有任郎君李川辈虽号为贼面不侵扰百姓客旅缺用者厚与之金但入城取官物而已出是往往百姓安之万一此徒一炽。且假仁义而行之民或归心则为患不在金人之下矣。此不可不攻者三也。何谓就其可攻之中。又有二策兵出淮甸襄汉（今日辟百里而不守明日辟百里而复归）之不过一胜一负。又似昔日将帅各握重兵养寇患以自丰也。。若以正兵守淮甸以示弱使游骑侵陕西以下关中下檄中原彼必以精兵锐将尽赴关中之急也。後以奇兵由滨州分二路以趋燕晋断基归路明告其军人有能以百人来归及民闲不附金人自保山寨者各以次第旌赏将见彼来归之人不暇也。。又当告谕渤海契丹这人令明知祸福。若能相与共灭金人各为立君兴复其宗社约以白沟为界不复相侵设二国不肯相听则虏（改作金）亦必疑此二国之人上下相疑则成内溃也。况数年前彼丞相萧裕巳当结西元帅欲举兵作乱欲立契丹之後祁王之子豫王之孙既而败事今。若约以各兴其国必以豪杰为应於二策之中此为上策之中此为上策伏乞钧览淮夫等今具在北闻见事宜备列下项一金之初甚微本一杨哥孛堇（改作杨格贝勒）有二三千人无城郭宫室之居无珠玉。
金帛货财之积当时为大辽市海东青於海上道由其国使命往来不绝金人不堪其扰乘怒发兵当时止知杀敌不知畏死战胜则财物子女玉帛尽均分之其所以每战辄胜也。今则久居南地识上下之分知有妻奴亲戚之爱（删识上至此十三字）视去就互生甚重无复昔时轻锐果敢之气故前日罢榷场之後沿淮置巡铺每两月一替当其出军其金人与亲戚泣别自谓极边有往而不返之虑其军畏怯如此一自虏（改作金）主亮纂位之後前日良将大臣如西元帅挞懒（改作达兰）三路都统将军韩常萧玉秉德国师乌陵（改作乌凌阿）衍参政鲁国王宗盘虏（改作金）主亲弟太傅兖州知州东平府总管海州知州独姑妳（改作都古噜讷）丞相萧裕枢密使张通古平章萧玉皆称雄杰勇果之士尽已杀戮当时北人莫不泣涕咨嗟言今後用珍无人可将即自南路投木鲁（改作特伯烈）契丹（虏主）即迁陀满（改作图们）俄里衍（改作额哩页）主军其主管修造车器及战船即是前日归附人赤心军韩哥（改作海古勒）马锉专主事见任左拾遗（一金）人往日战马甚多自去年十月缘车下马耗尽括民闲私马所有京东山东关西尽起发逐路径送往益都府牧养於六月初闲。又有天使起发赴以北州府外河北河东路及燕山以北马却发遣往天德云：内府路牧养外自括马之後大约马耗八分目即南京路正军皆阙马今年三月二十五日降下银铤令军人逐脾子差人往咸州地分自行收买一金人所造战船系是福建人北人谓之倪蛮子等三人指教打造七百只皆是通州样各人补忠翊校尉虏（改作金）主云：候将来成功以节度使待之其所统主将皆（南官）斩赛徐文孟彬王大刀等主和然所括水手皆灌园种稻取鱼这人实不谙江海水性其官吏（往往）通贿赂谓如实曾贺舟之人有钱则得免其不谙水性者无以为赂则反被差委其宿州不手无处声冤众人共殴杀本州同知（如本朝通判）奴婢（改作诺尔布）而行可见人心是胁从所谓舟船已发在滨州蒲台县伺候阅习一金人正军目即京师虽号一万宿州陈州许州皆号千户然每一万止是三个千户每一千户止是甲兵三百人每一甲兵各有两人或一人阿里憙（本朝所谓憙人。阿里憙改作伊勒希）即马步人共刀百人为一千户每二千七百为一万户即是京师屯驻军兵二千七百馀人南京二千七百人宿州止九百馀人陈许二州乃韩将军弟韩定远九百馀人昔日从军系是汉儿。
军於前年并已放散归国止东平府及沧景沿海诸州有自来被虏人分屯山东每人给以官田二顷荒地一段令自给用共二十万户号为民军外新签山东河北河东关西有数十万见各逐州府点集区处外有契丹渤海汉儿军号七十万见在天德云：中府路牧马然所签人皆不均其闲实有武艺好身手行贿赂者皆免贫者虽单丁亦皆签发见签人曾经上司陈状理会终不理会可见人皆胁从无有斗志者也。但有燕京北至蒙国斯排屯称准备迎接山东路策应选锋北军一淮北陷番（改作被陷）百姓昨在东昏时抚存颇厚小民无知偷生苟活久而。且化其心未易动摇今则虏（改作金）主专行暴虐百姓日夜不能聊生是以思慕本朝如出一口去岁十二月闲唐蔡州关报沿边有人马甚众旗帜甚盛不委使是南兵称文诸州各加严备百姓闻之往往递相庆贺至有出郊或私之他郡迎问南兵至期久而无讠毛皆怏怏怅望一中闲金人复取河南之後张七郡王军至南京各属县往往虏掠良人妻妾夺取财物其酷无异金贼（改作主）百姓之心皆失所望今。若不预先严加约束则有前日之患要令宜军所到处秋豪无犯使远近闻之莫不开关以待最为切要一金人所造新军器已毕尽将往日京城所得军器焚毁了当其所造甲太沈重披戴艰难所造手刀各样长出鞘亦甚艰难见在东平府沂州处屯放已差官监管伺候新兵支散一金人粮草如景州滨州东平府青州密州济州兖州等处皆有米草东平府嘉祥县景州将陵县及南州诸州各不下五六十万然官中积之虽富民闲往往阙食一虏（改作金）主纂位以来新修燕京大内将复创修京师大内其委任丞相张浩弹压官统军陀满（改作图们）俄里衍（改作额哩页）其专一提点官系内官梁大使者基所用军民夫工匠每四月一替近者不下千百里远者不下数千里近者北归往往半岁远者得回动是踰年到家不月馀。又复起发其河北人夫死损大半其岭北西京路夫七八千人得归者无千馀人可见人民冤苦一往日本朝庄农经刘豫之後赋税已重双近日修内夫役频并每中人之家止敢置地六十亩已该作夫头一顷以上作队首有莳地稍多者则为了事户科配诛求谓如修内颜色胶漆金翠珠玉布麻铜铁鹞子鹌鹑之类绵出民闲其金人北军一家莳地不下数顷既无税赋春。
则借农以种夏则代理人以耘秋则借人以收遇岁小歉则输纳税赋民。且不能给何暇计糊口之有无遇岁大熟北库所收甚多尽行货耀其价必贱则庄农供官科配愈难支持是岁之丰凶民皆被困衣食不给往往颙望圣朝甚於时雨一虏（改作金）主不听大臣谏官议论专以威强自作聪明日欲迁都京师意欲窥伺两淮主其事者惟长安所得女妃花不如及马钦二人然其意未可测度见万户及正军皆为本朝与之结盟以来待之甚厚予之甚优，岂可贪而不知足言今之世界比之在他时国裹面已是十倍好过正军动是四五个月不支钱粮虽遇支给之时往往被本军官吏瞒昧北军亦自时出怨言一曩者朝廷讲和之後发遣赤心军及归朝官归北彼中金人相指谓其人本一奴婢或本一下军今大者建节小者授显官各富有金帛其被发遣人变相谓说此呈身请俸一身从军兼领他职往怀思向慕一往日虏（改作金）人止以射猎打围便为战阵骑射打球阅习轻锐自虏（改作金）主纂位之後往往猜忌恐军人聚集议论将打围射猎打球尽行禁断。且军兵但令屯田亦不敢习艺一金人及故民百姓深畏慕刘两府锜声名阙西人亦畏李四厢名世辅（改名显忠）闻其风者莫不竦惧一金人极边往往无兵都在近裹州县屯驻遇一州或有急难邻州虽有兵变不辄便救援。且如去年十二月闲寿州有贼寿州关报南京告急其南京千户候月馀承东京都统文字摘那二三百方始起发一虏（改作金）主纂位之妆尝对诸大臣言。若赵宋如东昬时依旧通和煞好方一月馀刘麟作右丞上章乞签乡军攻江南虏（改作金）主出刘麟作上京转运使继而身死一金贼（改作人）未修内已前米麦极贱米不过二百一石小麦一百五十一石自修内连年水旱螟蝗间作官中税赋之外以和耀为名强取民间者如带耀借耀帖耀之类二年之间不下七八次民间有米尽数为之括拘无即以户口大小拟定数目勒令申纳以此官中积蓄常多富庶民间由是乏食。
八月一日辛丑朔忠义人魏胜收复海州。
四日甲辰王秬罢淮南转运副使与宫观。
臣僚上言谨按淮南转运副使王秬委琐庸材天资阴险秬缘世赏超取美官日以职事获觐劝秬可哀思至荣矣。固宜安静不挠务称其职仰报国家乃反恃。
宠爱轻儇自恣惟喜生事以觊功赏，岂不上孤陛下奖遇之意乎！自到官将淮上民兵分隶诸将初非朝廷本意人情惶骇秬不自安乃腾书献劄文过饰非嫁怨帅守务快私忿夫当今多事之际臣子宜协力一心同济国事而秬反复如此其恃宠而妄作一也。秬今日申奏朝廷自言生长兵闲谙练戎事愿得步骑五千求试方略夫人臣各有分职秬为漕臣职转饷耳岂得轻肆狂率大言无当侵将帅之事乎！其恃宠而妄作二也。秬在平时务交诸将每谨拜礼或因同姓而叙兄弟之亲或因半面而结婚姻之好意欲凭附逞其奸谋而诸将鄙之多不听从秬不知耻尤自以为得计其恃宠而妄作三也。秬之为人喜於妄诞近者无故辄申朝廷欲求禀议以希奏对夫国家大事自有庙谟秬一介小臣岂容与议今远来入奏，岂非遂其妄诞之说以讠夸示於众乎！其恃宠而妄作四也。臣窃惟淮南今为边境部刺史之任宜得静重有谋之吏而秬小人恃宠妄作邀功生事。若使之得志必致误国遂与宫观罢之。
八日戊申刘锜浙西江淮制置使。
遗史曰：军事将兴朝廷无将得一时之誉者唯刘锜而已乃命为浙西江淮制置使凡百奏陈无不允从恩宠甚盛锜亦以天下之重自任谓可办者。
十日庚戌徐嘉张抡回阙。
十一日辛亥王继先依旧致仕令福建路居住子孙并勒停。
殿中侍御史杜莘老上言曰：臣闻自古方伎之臣虽不可废而小人罪恶之极则不可容今有微贱小人粗明诊视凭恩恃宠肆其奸恶在王法不可容恕臣焉得不论乎！谨按昭庆军承宣使致仕王继先初系贱工负担喝药因奴事秦桧入拜其妻叙为兄弟夤缘荐引遂得以薄术供奉陛下及显仁皇后闲饵其药特赐宠遇而继先恃恩宠二十馀年恣为奸恶臣愚上体圣意未敢论列今者伏遇陛下威断赫然埽除蠹弊在臣岂容缄默使之漏纲请为陛下陈之继先於都城广造第宅多侵官司地分如陶（家巷）寨屋丰乐桥官地皆被强占起盖房廊收取赁直。又蒲桥之傍有古运河继先因广宅基遂填塞其上其宅周回侵战友民居数百家及官街二条见今屋宇台榭皆高广宏丽都人谓之快乐仙宫可谓僭侈矣。。又占临安府从官宅二所一所兴其弟继善（一所）作解库其罪不。
容诛一也。有军人李彦者最为桀点继先用为提辖专探下户妇女有姿色者百端作计必强取之以为侍妾虽有婚姻一切不顾及李彦犯罪临安府断罪入吏魏某及董安中刘就清等为干办强买益多如宋念一之女荣娘万八娘之女胜奴兴奴之类方其初买也。不支与铁及基年满也。。又不放出至如镇江府姓张姓李二家女童妙於歌舞。又诈作御前索进至今尚在诸女之父母怨恨入骨无所告诉其罪不容诛二也。继先。又於宅傍创一别馆专以收蓄俳人继先则蓄临安府名妓刘荣奴其子悦道则蓄金盻盻父子聚鹿伤风败教。又令所买妓女时作歌乐及闻渊圣皇帝升遐举家仍复燕饮乃令妓女舞而不歌举手顿足为戏名为哑乐其罪不容诛三也。继先。又於湖州地名旧馆别创大第工毕之日自都下载见钱二十万贯前往排垛谓之镇宅钱五月闲虏（改作金）使之来继先闻其狂言遂以修坟为名往视旧馆创造舟船。又买舫子二十只般移财物扇动居民。又於太湖洞庭山创屋为避寇之地预占山寺以盛顿御前药材为名差人守把寺僧无以存活其罪不容诛四也。继先居辇毂之下乃阴养无赖恶少共五百人每日支与钱粮。又私置桃花甲苦竹松牌棒及刀剑等日夕教练自闻边报不常。又置教头两名每日於後园阅习其子守道与孙镕及亲戚辈日夕亦擐甲射弓不知谋为何事其罪不容诛五也。继先因其子悦道累为浙西运司主管遂笼公私之利凡客人有重货则强买之官物可以射利则中卖之税物浩瀚则令监官放免之收钱入已遂至官课亏损凡有两浙路户绝田产继先则为诡名扑置。又常勒临安府楼店务吏人令供城内户绝舍宅贱价买为房廊。又因其子安道及亲戚郭思仁张球等为兵官广借厢禁军凡数百人在家役使。又招致待阙孤寒小官等充其家防护祗应不欲以私钱给之却结诸总管於临安府请供给钱内夹带王承宣一名每月冒请供给三百五十贯临安府畏其凶焰莫敢谁何其罪下容诛六也。湖州有金鼎者财雄东南以赀得官迁至正使继先贪其赂遗与之交结鼎常破万馀缗造一海船船中百物皆备献於继先托求阁职继先受而许之果未几除阁门宣赞舍人以物议不容为後省缴駮。又有珠子行人姓徐者犯罪不轻继先受其珍珠货赂遂与其求嘱大理寺官因得释放凡州县。
治大奸兴大狱有力之人厚授金制以赂继先继先受之关节所至随即解免其罪不容诛七也。继先於本府及他处寺院多令立生祠妄自尊大。又却保庇寺僧与嘱托州县蠲免科役凡天下名山大刹庄田优厚去处继先少受其赂则使之住持凡常住所有大半入继先之门近日擅毁南山敕赐法华院殿基起盖亭台。又於北山招贤寺因山作园新旧坟冢尽令发掘，移於他处，其罪不容诛八也。珠子行人姓在者往年不幸继先遂使人收其珠铺珠子约其万馀缗其姊累次恳请继先不还其姊诅之继先忿怒後执捉其家使下吴一送官勘断诬作与伊姊私通致令其姊编管处州继先。又拘收其田产略无顾忌其罪不容诛九也。继先之术本自庸谬偶有天幸遂夤缘妄作常英尺人之轧已稍有拔出其上者类皆巧为沮抑使不得进闲有微见其所长即多方挤陷天下名医皆畏避退缩不获自进故凡中禁外庭一时贵近或有疾病继先用药谬误以致危困亦无可指其非者其罪不容诛十也。继先过恶臣特举其尤者馀虽擢发亦未可数今市井之人则怨其强夺妇女商贩之民则怨其侵渔财利乡村之人则怨其吞并田产至於士大夫则怨其挟持权势请托无厌合是数者这怨皆恨不得食其肉而寝处其皮其罪恶贯盈王法实不容恕臣愚伏望陛下特赐睿断将王继先编管岭外将本身及其子孙冒受官爵尽行褫夺其第宅财物田产皆民之脂膏及赃污货赂所积乞委临安府及诸州所属尽行检括籍没入官以赡军将其强买奴婢尽放还被敬而远之这家行下诸处寺院将所立生祠亭台即日毁拆以去国家之蠹以除斯民之害以快天下之公议幸甚奉圣旨王继先可依旧致仕令福建路居住子孙并勒停临安府内外第宅房廊田园有司尽行拘集强买奴婢日下（放还）令逐便诸寺院所立生祠亭台一切毁拆。
遗史曰：继先世为医其祖以卖黑虎丹得名号黑虎丹王家继先为人奸黠喜诌佞善亵狎自建炎以医药得幸尝劝上服仙灵脾议者谓仙灵脾者亦名淫羊藿虽强阳然久服令人精清按方论精清者不成子继先独不以为然继先遭遇绍兴中富与贵冠绝人臣诸路大帅承顺下风莫敢侔其权势之盛与秦桧相埒张去为以下尤不足道而通关节肆诛求强夺妇女侵渔财利则桧所未守为也。秦桧宗族与其。
妻党皆贵盛者非桧荐举之务乃桧请升迁继先宗族及吴益宗族官职故继先及中宫亦请升迁秦氏王氏之官职也。继先处富贵之极未尝见一正人端士时设饮馔招教坊乐人酒酣视继先为侪辈恣狎而继先亦无忤大抵主上以国事委之桧以家事委之去为以一身委之继先所以凭恩恃宠靡所忌惮而中外之士莫敢议者三十年至是金人有败盟之报朝廷有用兵之意初刘锜都统镇江之军屡请决战用兵朝廷犹俟虏（改作金）人先有衅隙则以兵应之故未许锜申请不已及及除浙西江淮制置使亦申请用兵一日汪应辰献复和策坚执和议。且言自国家讲和至今求学地有违阙用兵之议恐误大计医师王继先因闲见上言边鄙本无师盖缘新进用主兵官好弗靖喜於用兵意欲邀功耳。若斩一二人则和议可以复固上不怿曰：是欲我斩刘锜乎！是时盱眙奏到金人遣韩汝嘉直人盱眙馆口传敕不许奉使徐嘉张抡渡淮事未有以处之上在刘才人位进膳不举筋才人怪之遣中人物色圣精因何不怿乃得应辰之策及继先之言才人侍上囚言宽解上意大抵与继先之言相似上惊问曰：汝安得此言才偿能隐遂具说遣中人物色得继先之言上大怒杜莘老探知上意乃具白简乘势弹击甚善之举也。惜乎！莘老蜀人去国稍远不知继先出处而言继先负担喝药因奴事秦夤缘荐引。又显仁皇后闲饵其药物赐宏遇者非也。其所言十事盖继先之细过耳刘才人俄以他事赐第别居。
十三日癸丑金国主亮杀其母於京师。
金国主亮在汴其母病亮往视之问母所苦母曰：吾所病者以皇帝用兵不止远征江南是吾病也。亮大怒曰：非朕母也。乃梁宋国王之小妻耳遂赐白练而死。
赐进士出身头品顶戴四川等处承宣布政使司布政使清苑许涵度校刊。
※卷二百三十校勘记。
自金酋篡位（脱金字）侵陕西以下关中下檄中原（下檄下字衍）三路都统将军韩常萧玉（萧玉二字衍）尽行货耀（货一作和）。


政宣上帙十四。
起宣和五年二月一日乙酉，尽二十八日壬子。
二月一日乙酉朔金人遣赵良嗣过泸沟河即焚桥梁次舍。
茆斋自叙曰：先是正月初八日以使事出京未朝见问李靖先索国书并御前劄目副本去次日阿骨打（改作阿固达）委兀室（改作乌舍）杨璞到馆屏去左右议事兀室（改作乌舍）云：割还燕地讲好事主上已许难以爽信前日龙图侍郎（良嗣武仲）到来所论课程税赋今贵朝御笔岁添十万匹两无一大县之数，岂能成合良嗣等相与言海上所议尽还燕民燕地是以岁输旧与契丹银绢今贵朝已将平滦营三州更不在议。又要起燕京职官富户民工匠而本朝岁。又添十万匹两亦非少也。兀室（改作乌舍）等复云：元初海上之约燕地人户合归南朝应燕中客人合归北朝两下进兵夹攻契丹即军马不得过关盖欲南朝乘本朝兵势就近自取今贵朝不能自取直候本国取了与去使贵朝坐享地土之利有何不便兼课程税赋出在地土非动贵朝物何苦吝惜元约燕地客人合归北朝如郭药师常胜一军多是燕北人药师亦是铁州人恐贵朝要此常胜军使唤故不欲请所以将些小职官相对。若贵朝不欲发只遣郭药师等军还乡亦得如平滦营三州本不属燕京所管非奉圣州巳许事不须道也。（初良嗣武仲御笔三纸一添十万匹两其二各添五万匹两）良嗣折难久之兀室（改作乌舍）等语言益刚良嗣遂并出御劄二纸具道主上圣意欲得相就和好也。兀室（改作乌舍）等俱有喜色云：即今便去进呈至晚李靖来云：御笔皇帝见了与诸郎君商量亦不多也。次日兀室（改作乌舍）云：夜来收得贵朝流星马文字却是与龙图宣赞者何故便改燕京作燕山府皇帝已议定更不须理会课程税赋多寡但只要贵朝除与契丹岁币外每岁添一百万贯并依枯定价折作绫锦罗紬木绵隔织绵丝木绵截竹香茶药材细果等物巳具目子如贵朝辄有分毫议减即便不成和好（议者谓祖宗虽徇契丹岁输五十万之数然复置榷场与之为市以我不急易彼所珍岁相乘除所失无几今悉以物帛价充榷场之法坏矣。）兼涿易州并常胜军并旧属契丹燕京所管自合归还。且请贵朝军马退那出城皇帝已约日亲去巡边良嗣等以理折对兀室（改作乌舍）云：事已决定更无移改请使副安排来日朝见即便朝辞本朝更不差回使也。次日就营拜辞是。
日巳立契丹拔纳（即作巴纳）行帐前列契丹旧阁门官吏皆具朝服引唱舞蹈大作朝见礼仪每入帐门谓之上殿阿骨打（改作阿固达）云：我巳言定岁添一百万贯一字不依更休来商量便请发常胜军来及出涿易州兵马後来别讲通和礼数我欲二月初十日巡边使人疾去应期复来不得碍我举军良嗣云：此去京师三千里正月已终何以往返臣等欲只至雄州入递缴奏等候回降却来庶可相及阿骨打（改作阿固达）从允次晚南还到雄州作语录入递待报时女真既得契丹故大臣皆言南朝自来畏怯。又见刘延庆败走左企弓尝上阿骺要（改作阿固达）诗云：君王莫听捐燕议一寸山河一寸金故有败盟之意自南使过泸沟河即焚桥梁仆谓良嗣曰：今天祚复据西京张瑴据平州女真方护送燕京所得财货归国其广邀岁币声言巡边皆所以疑惧朝廷而自防也。良嗣云：虏（改作金）人自用兵未尝败衄何自防之有仆曰：兵家当怯守猛战今女真兵少力分见处危道安得不自防故以巡边意迫试朝廷之应如仆前日所论徐制女真三策比见形势正当用之乞召使副或止令扩赴阙禀议欲申尚书省经抚房修写了申状呈童贯乞发递贯云：主上必不较些物色但得事了早班师为上後来教他别人手里理会不肯发越十日递到国书并从之御批云：不许更生他议也。（删御批至此十字）。
六日庚寅御前金字牌递到国书及御笔处分许代税钱一百万贯并银绢等令再往求西京。
朝廷国书。
书云：二月日大宋皇帝致书於大金皇帝阙下专使云：还置邮遽逮嗣沐华缄之悉具知雅意之详惟交邻国者当善初终而守邦图者务敦信义既蚤通於契好宜曲徇於来悰所言代税物货并事目所载色数价值交割月日处所与画立界至遣使贺正旦生辰及置榷场事并如来书所谕其年前依契丹旧交银绢已指挥宣抚司津送前去今岁银绢已令自京起发候到依契丹旧交月日交割誓书亦如来示候交割燕地旋谘闻本朝缘与贵朝通好天下所知前後计议每务曲从贵朝所欲以成交契诚意之厚谅能深察所有西京管下郡县非务广土以日近边报契丹昬主数领兵马出没本朝当议就便计度力图备御为彼此之利茂履春祺顺膺介福今遣赵良嗣等自雄州复回递中专奉书陈达不宣谨白。
九日癸巳赵良嗣等至大金军前金人要取西京军兵赏设复遣甯术割（改作尼楚赫）持书来。
燕云：奉使录曰：赵良嗣得御笔山後事力争如不可争别作一段商议十一日见虏酋（改作金主）遣兀室（改作乌舍）捷鲁（改作萨鲁）二人至所馆议事良嗣曰：本朝皇帝大度一言许尽今平州。又不肯商量唯有西京一道许了。又语兀室（改作乌舍）曰：贵朝所须不赀本朝一无所吝唯西京早与庶人情无亏武仲亦曰：来时主上丁甯极留意兀室（改作乌舍）去再来云：得圣旨将西京地土与贵朝所有人户本国收系良嗣对以西京州城已蒙见许既是与了地土，岂有不与人户之理如只空得田地都无人户本国怎生做得况兵乱之後所在残破些少人户一道许了甚好兀室（改作乌舍）云：我国里军人厮杀八九年受了苦辛不少方得西京已是将西京地土与了贵朝本国只要人户有何不可便如西京地土两家分割一般我亦合得一半对以两朝既是通好如一家已许了地土乃是信义人情却不与人户实不完全何似把人民一齐许了做个人情也。是完备兀室（改作乌舍）云：与了地更要人户却待著个甚麽道理如何商量大抵地土重於人民地土已许了更和人民要更别无酬答更无致谢怎生了得因约同见粘罕（改作尼堪）粘罕（改作尼堪）云：西京地土亦是不少已与地土。又要人民更道本国贪财莫不相应麽。且如西京地土都是两朝皇帝相重据理贵朝皇帝更添物金国皇帝道不须添物乃是好事或金国皇帝道便与西京更不要一物贵国皇帝却道须添些物乃是相顺使副只言道百万之物已多也。更添不得便著多少银绢怎生买得地土兼契丹旧银绢也。不当人情大抵契丹地土一齐都得，岂有不得银绢的道理马扩言郎君们，岂不知契丹银绢从初厮杀了数年後因讲和方才与了三十万後来。又因河西家兵契丹说谕得教称臣添了二十恨粘罕（改作尼堪）。且笑。且言贵国与契丹家厮杀多年直候敌不得方与银绢莫。且自家门如今。且把这事放著一边厮杀则个待你败时多与银绢我败时都不要一两一匹不知何如良嗣谕以马宣赞之意无他盖以谓本朝与契丹曾厮杀後来讲和未。若自来（删此二字）两家本无相争便通交好万世所无乃是好事兀室（改作乌舍）云：如此道则乃是粘罕（改作尼堪）兀室（改作乌舍）遂起引良嗣等望虏酋（改作金主）所居传言云：百寮军人等都不肯许西京惟是皇帝。
要与贵朝永远交好特与西京地土并民户更不欲逐年要物只是军人厮杀夺得西京不易请特与个赏设数目多少。又传虏酋（改作金主）之言信誓事须要便了此所系万年永远须是各说得重则好。又问交割期日却云：为立誓书事大兼王事已定待差一个煞近上底官人去只候来则便交割。
茆斋自叙曰：仆复至燕京兀室（改作乌舍）等云：皇帝甚喜大事巳定止是商量交往礼数也。仆窃语良嗣便可理会山後良嗣不欲曰：此事间慢仆曰：御笔令力争奈何良嗣徐语兀室（改作乌舍）云：贵朝所须本朝一一从了却有山後西京地土人民并系旧汉地今燕京已了。若将西京一同割还乃是契义兀室（改作乌舍）云：西京路前在奉圣州时曾许龙图言不要後来所以只言燕京事今更不须再言也。仆曰：山後故地自海上理会使人岂敢言不要但每言燕地则西京在其中矣。兼贵朝已许本朝收取今燕京既已割还西京却在西南贵朝去远却如何占守或闻欲与别家何。若并还南朝使得故地亦见交欢诚意良嗣等怒仆不合理会山後必致坏却山前仆答山前後相为表里阙一则不可守兼御笔令力争，岂可不尽心理会兀室（改作乌舍）三日不至良嗣仓皇云：某本不欲理会西京事公必欲为言必连山前事坏了仆曰：御笔令力争安得不言良嗣曰：但归日语录中载力争之言数段足矣。仆曰：臣事君以忠何可伪也。良嗣曰：兀室（改作乌舍）三日不来此必生变适欲呼李靖令勿议侍郎言。且更请公面议之仆曰：赖侍郎令呼某来。若龙图一面与李靖画断即他日御史台公事有所在矣。良嗣惊窘云：某意甚了燕山事节吾曹成功恐因山後坏却宣赞何苦相戾仆曰：不然吾曹苟能为朝廷得全燕之地尽复五关止出契丹岁赐使国家幅员万里因机借势控制强虏（改作邻）弭久远表去里单之患则粗可言功今既不得平滦营三州。又失榆松亭二关每岁别增一百万缗耗竭中国当自此始。又复不要山後则燕人志向不一争端在即祸衅叵量尚何自谓功耶良嗣云：纵使虏（改作金）人见许必复邀增岁赐朝廷之力已竭如何可出仆曰：龙图迩臣也。画此利害使朝廷罢浮费不急之用以为守边之资则有馀矣。公见西边争占形势虽一城一堡必力战取之缮筑之功在所不计盖要塞必争之城期於必得而後巳仆料虏（改作金）人之意西京戏在其西南数千里彼必不能。
守将必归我姑少迟之良嗣云：纵使虏（改作金）人见还公观今日朝廷事势如何守得仆曰：得而弃之此在上意良嗣方忧挠间兀室（改作乌舍）杨璞至云：西京地土据诸郎君与臣下议言当初得西京时攻围四十日军人死伤无数不易得来不。若与河西家却煞得进奉唯是皇帝言赵皇大度我要岁添一百万贯物色一字不违千年万岁却是多少今却觅西京如何违得兼我在奉圣州时心上许了不。若与去共他大朝交欢也。胜似与河西家（谓夏国也。）然其间人户却待起遣将去良嗣相与辨之兀室（改作乌舍）云：此事亦得皇帝处分民土尽割还贵朝只却要些答贺仆答。若贵朝应副西京民土朝廷岂无相谢礼数兀室（改作乌舍）曰：此中亦遣使人须当道破只得一年之数赏此军人便是礼数了也。差大使银术孛堇（甯术割改作尼楚赫贝勒删注三字）副使耶律松（度制注改作都哷）等持誓书等越两日同发至阙下。
金人国书。
《书》曰：使轺荐届荣讯迭承既增岁币之仪深悉善邻之意俟成誓约永保惟和来书云：所言代税物货并事目所载色数价值交割月日处所与画定界至遣使贺正旦生辰及置榷场事并如来示所谕备详美意外今年合交银绢候到依契丹旧交月日特思元书理合一就重念春农般运不易曲从严意其银绢似前来与契丹物色一般者交送所有燕城候各立盟誓然後交割今立誓草付国信使副请依草著誓至日当议复盟春律在中冀膺多福今差孛堇甯术割（改作贝勒尼楚赫）度刺（改作都哷）充国信使副撒卢母（改作察勒玛）充计议使有少礼物具诸别幅专奉书词并誓稿陈达不宣谨白。
事目昨者赵良嗣到上京军前计议五代已後陷入契丹旧汉地州县特许燕京再差马政更议西京回书只请就便计度收复寻为不能收复致本朝收了。又差良嗣等来议称燕西京南京巳曾计议为西京不在许限不经许与止许燕京戏所辖六州来书云：其西京别作一段今来。又命良嗣等计议西京一就收复虽贵朝不经夹攻而念丙朝通和实同一家必务交欢笃於往日特许与西京武应朔蔚奉圣归化儒妫等州并地土民户其以西并北一带接连山後及州县地土不在许与之限据所许民户地土甚多自来攻代抚慰将帅士卒难。若不少今来无别再索经。
略请差人交割其诸事理已宣谕良嗣等去讫来书称契丹出没今差人押领大军往彼处踏地理交割发行月日已谕使人省会所有盟誓候交割日议定誓草（旧校云：此誓草也。编内载有金人誓书而本朝阙如当有脱简）大金犬圣皇帝创兴并有辽国遣使计议五代已後陷入契丹燕地幸感好意特与燕京涿易檀顺景蓟等属县及所管户民缘为辽国尚为大金所有以自来交与契丹银二十万两绢三址万匹并燕京每年所出税利五六分中只算一分计钱一百万贯文合值物色常年般送南京界首交割色数巳载前後往复议定国书两界侧近人户不得交侵盗贼逃人彼此无令停止亦不得密约间谍诱扰边人。若盗贼逃人被并赃捉败各依本朝法令科罪讫赃罚贼虽不获踪迹到处便勒留偿。若有暴贼或因别故合举兵众虽得关报沿边官司两国疆界各令防守至如将来殊方异域使人往来无得禁阻所贵久通欢好庶保万世苟违此约天地鉴察神明殛诛子孙不绍社稷倾危。
燕京管下州县所出物色勘会到在京三司制置司各管随院务课程钱及折算所辖人户输纳税色依约见值市价做钱共五百四十九万二千九百六贯八百文课程钱一百二十万八千四百十六贯税物钱四百二十八万四千八百六十贯八百文三司计四百九十一万三千一百二十贯文内有房钱诸杂钱一百一十五万八千七百九十八贯文是院务课程钱榷永两盐院合煎盐二十二万硕合卖钱三十九万贯文诸院务合办卖随色课程钱四十三万三千二百一十二贯文三百七十五万四千四百二十二贯是人户税租正钱制置司计五十七万九千六百八十七贯八百文官民税钱四万九千三百四十八贯课程钱五十三万四百三十八贯八百文天辅七年二月日粘罕（改作尼堪）兀室（改作乌舍）指示地图自甯边州以西横斜至西京之北德州之南及天德云：内州云：此地分待与河西家。又以西京地图指示。且言天德云：内德州及龙门望云：两县要做夏国往来道路。又言将来龙平州松亭关及望云：县归化州要处做榷场良嗣遂行。
十一日乙未尚书左丞王安中除少保靖难军节度使（旧校云：史作庆远军节度使）河北燕山府路宣抚使判燕山府资政殿学士詹度为燕山府安抚使侍卫亲军马军副都指挥使种师中充副都总管安中等至雄州大金议犹未。
决。
童贯蔡攸将交割燕山有日朝廷因委之选命诸州守臣王黼自以为功多改易县名以张得意乃迁蔡攸少师守燕山制有之曰：王师顺天地之动无战而有征幽都望云：霓之苏克奔而弗迓降书踵至捷奏日闻鼓貔貅百万之威势如破竹收河山九郡之险易。若振枯悉求涂炭之伤咸袭衣冠之盛气振雁门之北令行沙漠之陬建社稷不朽之图奋祖宗未雪之耻实资妙策迄建殊庸攸深不欲在外。且力辞仍以呕血告上令荐自代者乃举王安中安中河朔人氏生长於斯必稔知北方事黼亦以安中独相协和因用国初得蜀故事自左丞除节度使宣抚河北燕山安中之行上悉出内府金玉古器皿至於缾炉砚几一包文史玩赏之属无不毕备使至燕铺陈罗列排设於州中之寝以夸示夷狄（改作远人）礼遇之隆一时迥绝黼独祖道赠以诗。且约归而相之也。。
二十八日壬子金人国信使副勃堇甯术割（改作贝勒尼楚赫）耶律度刺（改作都哷）计议使撒卢母（改作察勒玛）持誓书草来著誓并求军卒取西京赏赐（旧校云：金史作二月癸卯银术哥铎刺如宋）。
燕云：奉使录曰：赵良嗣辞讫虏酋（改作金主）出馆径遣高庆裔来论以甯术割（改作尼楚赫）系是北朝皇帝最亲任听干的近上的大臣权最重见积压军国重事复充西路等处都统使兼杀败夏国故特遣来到贵朝莫比寻常使人一般将就简待致伤和气以生嫌隙使数年往来计（阙）千言万语废之（阙）身上请便依契丹旧礼之例相待看管朝夕便是至於商量事节便可以一面与决兼盟誓务在长久便请主上依草著誓。又令白海上累年交好自古以来未尝有者，或欲做兄弟，或欲做叔侄，或欲结为知交甯术割（改作尼楚赫）路中有云：此行良遽恐不得如契丹旧礼只图得个花宴甚好至是甯术割（改作尼楚赫）自称都统知军国事度刺（改作都哷）自称谏议。
赐进士出身头品顶戴四川等处承宣布政使司布政使清苑许涵度校刊。
※卷十四校勘记。
过卢沟河（卢误作泸馀同）是日已至契丹拔纳行帐（至误作立）。
故以巡边意迫试朝廷之意（上意字衍之意误作之应）自雄州复回递申（申误作中）山後事力争如不可争别作一段商议（一本无力争二字）只候来到便交割（到误作则）某意但了燕山事即吾曹功德（但误作甚即误作节功德误作成功）到请依草著誓（脱到字）往彼处踏地里（里误作理）并燕京每年所出税赋（赋误作处）常年般送南京（此下有平州改为两京六字小注）。若盗贼逃人被并赃捉获（被字衍获误作败）各令防守两国界内地各如旧不得遮堵（原脱防守下十二字）各管随察院务（脱察字）安中等至雄州大金议犹未决（此应另行低格接入下段误连上条）悉救涂炭之伤（救误作求）使数年往来计（阙）千言万语（原阙系议字）。
废之（阙）身上（原阙系一人二字）。


炎兴下帙一百四十四。
起绍兴三十一年十一月二十八日丙申，尽其日。
张棣金虏（改作国）图经（旧校云：此卷以金史对舛巳极无从改正。又云：但有异同似非舛舛也。）曰：一京邑金虏（改作人）有国之初都上京府曰：会甯地名金源其城邑宫室类中原之州县廨宇制度极草创居民往来或车马杂还皆自前朝门为出入之路略无禁限每春正击土牛父老士庶无长无幼皆观看於殿之侧主之出朝也。威仪体拦驾以诉之其朴野如此至亶邕有内庭之禁大率亦阔略迨亮弑亶而自立粗通经史知中国朝宁之尊密有迁都意继下求言诏应公卿大夫刍荛黎庶皆得以利害闻时上书者多陈京师僻在一隅官艰於转输民艰於赴认不。若迁燕会三年而始成真元四年亮率文武百官驾始幸焉遂以渤海辽阳府为东京山西大同府为西京中京大定府为北京东京开天下京邑始定焉都城之门十二每一面分三门一正两偏焉其正门四旁皆。又设两门正门常不开惟车驾出入馀悉由旁两门焉其。
门十二各有标名东曰：宣耀曰：施全曰：阳春西曰：灏华曰：立泽曰：新益南曰：丰宜曰：景风曰：端礼北曰：通元曰：会城曰：崇知内在门左掖宣阳双在外焉外门榜即墨书粉地内则金书朱地皆故礼部尚书王竞书。
一宫室亮欲都燕遣画工写京师宫室制度至於阔狭修短曲尽其数授之左相张浩辈按图以修之城之四围九里有三十步自天津桥之北曰：宣阳门（如京师朱雀门）门分三中绘一龙两偏绘一凤用金镀铜双只日开一门无贵贱皆得往焉过门有两楼曰：文曰：廊之半各有偏门向东曰：太庙向西曰：尚书省通天门今改为应天府观高八丈朱门五金钉饰之东西相去里馀。又为设一门左曰：左掖右曰：右掖内城之正东曰：宣华正西曰：玉华北曰：拱宸门及殿凡九重殿三十有六闲阁倍之正中位曰：皇帝正位後曰：皇后正位位之东曰：东内西曰：西内各十六位乃妃嫔所居之地也。西出玉华门同乐园瑶池蓬瀛柳庄杏林尽在，於是。
一宗庙虏（改作人）本无宗庙祭祀亦不修（删本无至此九字）自平辽之後所用执政大臣多汉人往往说（删所用至此十二字）以天子之孝在乎！尊祖尊祖之事在乎！建宗庙。若七世之庙未修四时之祭未举有天下者不可不念虏方开悟（删此四字）遂筑室於内之东南隅庙貌祀事虽具制度极简略迨亮徙燕遂建巨阙於内在之南千步廊之东曰：太庙标名曰：衍庆之宫以奉安太祖旻太宗晟德宗宗干（亮父）。又其东曰：元庙以奉安元祖克者（改作和卓）仁祖大圣皇帝杨割（改作杨格）至裒立迁亮父德宗於外室复奉安父懿宗宗尧於太庙其昭穆各有序。
一禘祫虏人本无禘祫之礼（删虏人至此八字）至亮徙燕筑陵於城之西南九十馀里大洪山时太庙元庙告成始（改作遂）有尊祖之间时奏议者多陈郊祀配天之事亮耻效中国旧制令别讨论之礼官进以三年一祫五年一禘乃上古之制也。禘当取夏四月祫取冬十月亮从之诏告天下遂令太常寺备大乐具九奏仪从侍期往焉至是月吉日先一夕宿於正殿次日凌晨令导从人各服五色画衣执旌幢斧钺幡盖羽扇自内城至庙夹道骈肩而立徐布九节仪从奏乐及歌者皆乘马迨御座衣元纁服兖冕执圭乘玉辂九龙御座至庙礼毕易之金略服达游冠绛纱袍奏乐曲而回。
一山陵虏（改作金）人都上京本无山陵（删此四字）祖宗以来止（改作始）卜葬於护国林之东仪制极草创迨亮徙燕始有置陵寝意遂令司天台卜地於燕山之四围年馀方得良乡县西五十馀里大洪山曰：大洪谷曰：龙衔峰（冈峦）秀拔林木林密（至筑）陵之处亮寻毁其寺遂迁祖宗父叔改葬於增基之上。又将正殿元位佛像处凿穴以奉安太祖旻太宗晟父德宗宗干其馀各随昭穆序焉惟亶被杀葬於山之阴谓其刑馀之人不入。
一仪卫金虏（改作人）建国之初其仪制卫从止类中州之守令在内庭闲或遇雨雪虽后妃亦去衤蔑履赤足践之（删止类至此二十六字）其（改作极）淳朴如此（删此二字）亶立始设护卫将军寝宫小底（改作实达尔）怒气手伞子迨赴燕始乘车辂兖冕仪从颇整肃特令翰林待制邢具瞻作引导词曰：五年一狩仙仗到人间问稼穑艰难苍生洗眼秋光里今日见天颜金瓜玉斧沈烟和舞蹈六龙闲歌谣道咏皆相似天子寿南山至亮徙燕知中国（删此三字）威仪这尊护从悉具。若寻常行猎观田多无定制，或以数百骑或数千骑前後皆执旌旗上绘一日至一大绣日旗曰：御坐马伞或黄或红时或排驾而出大率制度与中国等（删制度至此六字）导前者皆拏手伞子其人各长六尺八尺衣奇锦团花袍金镀银带簇金蛾拳脚幞头双引而前皆散手及半方有执旗者约干馀队旗之後曰：驾头（驾头後曰：）护卫将军皆衣紫窄袖衫金带幞头腰弓矢并马而行弓矢一绣袋覆之得数百至曲盖其形六角细曲柄饰以文彩以护军执之以为仪式曲盖後曰：御坐马左右二副点检领之御马後曰：寝殿小底（改作实达尔）衣大红乘骑与护卫将军一等止无弓矢而腰以红包袱。又约数百及驾或乘逍遥或乘步辇或乘马临时取旨焉其上张盖表里皆黄罗柄微曲驾之後护卫小底（改作实达尔不计其数。又其後曰：马军栲栳随焉。
一旗帜虏（改作金）人以水德凡用师行征伐旗帜尚黑虽五方皆具必以黑为主寻常车驾出入止用一色日旗与后同乘加月焉三旗相闲而陈或数百队或千馀队日旗即以红帛为日刺於黄旗之上月旗即以素帛为月刺於红旗之上。又有大绣日月旗二如。
祫享大礼册封一一循古制旗无大小皆备焉然五方五星五岳青龙白虎朱誉玄武神凤外。又有五星连珠一日月合壁一隼二太白二近御。又张一大旗其制极广绣绘神物以猛士执之。又有数十人护之各施大绳以备风势名曰：盖天。
一冠服虏君臣之服大率与中国相似止左衽异焉虽虏主服亦左衽（删虏君至此二十四字）其（改作金）臣皆横金文臣则加鱼不待赐而许自服焉。
一官品虏（改作金）之官品本遵唐制。又以本朝之法并辽法参而用之文则郎与大夫武则校尉与将军其勋爵食邑皆同焉至二品文武混而为一亮立渐加损益如中亮改中宪奉德改朝列。又增崇进荣禄二官至裒再益中大人行大定官制焉。
一取士金虏虽夷狄中至贱者（删虏虽至此八字）初无文物自侵辽後所在处以科举取士遂有渖州榜平州榜真定榜才是也。至天会十年海内小安下诏如契丹开劈制限以二岁有乡府省三试乡中曰：乡荐府中曰：府解省中曰：及第时有秀士有未愿起者州县（必根）刷遣之程文分两科曰：诗赋曰：经义各一场殿试则诗赋加论经义加试策榜首与魁各分焉是年赵洞为诗赋第一人孙九鼎为经义第一人并补承议郎第二人承德郎第三人承奉郎馀不限甲次尽补承事郎科举由是而定亶立。又增专经神童法律三科为杂科亦设乡府省三试中选（之人）并补将仕郎迨亮杀亶自立甚有尊经术崇儒雅之意始设殿试。又乡试聚於州限三人取一府试分立五处河北东西两路中都於大兴府临潢会甯东京产等路於大定府西京路河南北路於大同府大名路山东东西两路於东平府（南京路於）一封府京兆熙秦等路於河中府并限四化取一省试以五百人为定格殿试日黜落中第之人多寡不等临期取旨。又将（第一）人特赠一官授正仕郎馀并授从仕郎次举。又罢经义专经神童止以赋词法律取士词赋为正科法律为杂科裒立於府省试各添策论一场将殿试第一人依旧承议郎第二第三人儒林郎并赐绯馀皆从仕郎至今不易。
一屯田屯田之制本出上古虏人非能遵而行之偶尔符合比上古之制犹简废伪齐豫後（虑中）州怀二三之意始治均田屯田军非女真契丹奚家亦有之自本部族徙居中土与百姓杂处计其户口给官田使自播种以充口食春秋量给衣马殊不多馀并无支给。若遇出军之际始月给钱米不过（数千）老幼在家依旧耨亦无不足之叹今日屯田之处大名府路山东东西路河北东西路南京路关西路四路皆有之约一百三十馀千户每千户止三四百人多不过五百所居止处皆不在州县筑寨处村落闲千户百户虽设官府亦在其内。
一用师虏（改作金）人用兵专尚骑闲有步者乃签差汉儿悉非正军虏（改作金）人取胜全不责於签军惟运薪水掘壕堑张虚势般粮草而已不以多寡约五十骑为一队相去百步而行居长以两骑自随战骑则闲牵之待敌而後用。又有一贴军曰：阿里喜（改作伊勒希）如遇正军病即以贴军代行至兵都官曰：天下兵马大元帅次曰：左副元帅右副元帅左帅左翊都统。又其次曰：随军万户每一万户所辖十千户一千户辖十谋客（谋客本百户地。正文注均改作穆昆）一谋客（改作穆昆）辖两蒲辇（蒲辇五十户也。。正文注均改作佛甯）自万户至蒲辇（改作佛甯）阶级虽设寻常饮酒食略不闲别与兄弟父子等所以上下情通无阂塞之患每有事未决者会集而议之自下而上各陈其策如有可采者不择人而用之其临大敌也。必以步军当先精骑两翼之或进或退见可而前弓矢亦不妄发虏流（改作金军）有言曰：不能打一碣冲突而已遇败亦不散去则逐队徐徐而退弓力止七斗箭极长刀剑。
一田猎虏（改作金）人无他（二字改作之）技所喜者（删此三字）莫过（此字改作精於）田猎昔都会甯之际四时皆猎焉至亮徙燕以都城之外皆民田三时无地可猎候冬月则出一出必踰月后妃亲王近臣皆随焉每猎则以随驾之军密布四围名曰：围场待狐兔猪鹿散走於围中虏（改作金）主必（下添亲字）射之，或以鵰鹰击之次及亲王近臣出围者刻舟求剑捕之饮食阴处而进，或以亲王近臣共食遇夜则或宿於州县或宿於郊外无定亮以子光英年十二获獐取而告太庙裒立尤甚有三事令臣下谏曰：饭僧曰：作乐曰：围场其重田猎也。如此。
一刑法金虏（删此字）有国之初立法设刑悉遵辽制常。
刑之外双有一物曰：沙袋以革为囊实之沙石击於杖头有罪者持而决其背大率似脊杖之属惟数多焉亶立执政大臣多中州汉儿人始加损益首去此沙袋之制至皇统闲命下学士院令计论条例颁行天下目之曰：皇统新制近千馀条亮弑亶自立。又去脊杖以其近人心故也。斩刑者以上古之制一也。处死者免决重杖止令绞也。流者所犯之人无流罪止流犯人之家属也。徒者非谓春秋代徒实拘执就役也。徒止五年以上死罪也。徒五年则决杖二百四年决杖一百八十三年一百六十二年一百四十一年一百二十杖无大杖止以荆杖决臀实数也。拘役之处逐州有之曰：都作院所徒之人或使之磨甲或使之土工使之杂作无用不可脚腕以铁为科钅兼钅兼之罪轻者用一罪重者用二朝纵暮收年限满则逐便不妨依旧为百姓刑法大率与旧制不相远惟僧尼犯奸者死强盗不论得财不得财并处斩强奸者死则古法矣。。
一京府节镇防御州军京都五处上中都（大兴府）南京（开封府）中北京（大定府）东京（辽阳府）西京（大同府）总管府十五处平阳府（建雄军）真定府（成德军）益都府（镇海军）东平府（天平军）京兆府（永兴军）太原府（武勇军）大名府（天雄军）河闲府（瀛海军）庆阳府（安国军）临洮府（镇洮军）凤翔府（凤翔军）延安府（彰武军）咸平府（安东军）临潢府（地名西楼）会甯府（地名金源。旧校去文懋昭大金国志作总管府十四处会甯不在其内）散府八处河中府（护国军）济南府（德兴军）归德府（宣武军）河南府（德昌军）平凉府（平凉军）广甯府兴中府彰德府节镇三十八处绛州（绛阳军）定州（定武军）邢州（安国军）怀州（沁南军）莱州（定海军）密州（安化军）沧州（横海军）潞州（昭义军）汾州（汾阳军）冀州（安武军）代州（振武军）同州（定国军）雄州（永定军）保州（顺天军）平州（兴平军）兖州（泰定军）邠州（静南军）泾州（彰化军）朔州（顺义军）奉圣州（武定军）卫州（河平军）蔚州（忠顺军）义州（崇义军）许州（昌平军）徐州（武甯军）丰州（天德军）云：内州）开远军）岚州（镇西军）邓州（武胜军）鄜州（保大军）巩州（通远军）隆州（利涉军）锦州（临海军）应州（彰为军）渖州（昭德军）宗州（归靠边国）懿州（甯昌军）泰州（德昌军）防御二十一处（旧校云：防御阙一处另本蔡州下有华州二字）博州德州洺州棣州孟州亳州沂州清州蔡州郑州濬州宿州泗州陕州陈州陇州秦州肇州颍州河州刺史七十四处解州景州沃州泽州石州耀州兰州会州环州原州汝州隰州德润州涿州蓟州滦州辰州曹州淄州登州滨州潍州嵩州单州唐州祁州辽州沁州海州恩州济州邳州开州乾州磁州丹州坊州甯州易州通州顺州羁州遂州立州安肃州信州韩州安州庆州澄州复州贵德州弘州宣德州武州滑州睢州寿州建州莫州蠡州威州献州吉州忻州营州濮州商州虢州洮州甯边州东胜州静州军十六并改作州泰安州（泰安军改）滕州（滕阳军改）甯海州（甯海军改）平定州（平定军属主）钧州（颍州军改）莒州（城阳军改）岢岚州（岢岚军改）甯化（保安军改）葭州（晋甯军改）镇戎州（镇戎军改）积石州（积石军改）来远州（来远军改）。
一地里驿程泗州至临淮县六十里临淮至青阳驿八十里青阳驿至虹县八十里虹县至灵璧县六十里灵璧县至静安镇六十里静安镇至宿州六十里宿州至斩泽镇六十里斩泽至柳子镇五十里柳子至永城县六十里就城至赞阳三十七里赞阳至会甯镇三十七时会甯至谷熟县八十里谷熟至南京四十里南京至甯陵县七十里甯陵至拱州六十里拱州至雍邱县七十里雍邱至封邱县六十里封邱至胙封存县四十进而胙城至沙店河南铺四十五里沙店至滑州四十里滑州至濬州二十五里濬州至裴家庄三十五里裴家庄至汤阴县四十里汤阴至相州三十里相州至丰乐县三十里丰乐县至磁州碱十里磁州至台城铺三十里台城至邯郓县三十里邯郸至临洺铺四十里临洺至沙河县三十五里沙河至和州四十里和州至都城店二十五里都城至内邱县三十里内邱至范县店十五里范县至柏乡县二十五里柏乡至江店十五里江店至赵州碱赵州至栾城县三十里栾城至灵店铺三十五里灵店至真定府二十五里真定至古县南铺三十里古县至新县三十里新县至中山府四十五里中山至望都南七里店四十里七里店至经阳店四十里经阳店至保州三十五里（今人改为徐州）保州至梁门四十五里梁门至故城店三十里故城至黄村铺三十里黄村至泽伴铺三十里泽伴至涿州三十里涿州至店三十里良乡至芦沟河铺三十里芦沟至燕京三十里燕京至交亭至潞州三十里潞州至三河县三十里三河至下店四十里下店至邦国店三十五里邦军至蓟州三十里蓟州至罗山铺三十里罗山至玉田县三十里玉田至沙流河四十里沙充河至永济务四十里永济至榛子店四十里榛子店至七个岭四十。
里七个岭至赤峰口四十里赤峰口至平川四十里平川至双望店四十里双望店至新安四十里新安至旧榆关三十里旧榆关至润州二十里润州至干州四十里干州至南新寨四十里南新至来州四十里来州至石家店四十里石家店至隰州四十里隰州至杨家馆五十里杨家馆至姚花岛四十里姚花岛至童家庄四十里童家庄至胡家务四十里胡家务至麻吉步洛四十里步洛至新城四十里新城至茂州四十里茂州至惕稳（改作详兖）寨四十里惕稳（改作详兖）至军官上寨四十里军官至显州五十里显州至沙河五十里沙河至兔儿窝五十里兔儿窝至梁鱼务三十三里梁鱼务至大河六十里大河至广州七十里广州至渖州六十里渖州至蒲河四十里蒲河至兴州四十里兴州至银州南铺五十里南铺至铜州南铺四十里铜州至咸州南铺四十里咸州至宿州南铺四十里宿州至安州南铺四十里安州南铺至夹道店五十里夹道柏店四十里杨柏至奚营四十里奚营至没瓦铺五十里没瓦至木阿铺五十里木阿至信州五十里信州至威州四十里威州至小寺铺五十里小寺至胜州铺五十里胜州至济州四十里亦至东铺二十里东铺至北易州五十里北易州至滨州七十里渡混同江宾州至报打孛堇（改作布达贝勒）铺七十里孛堇（改作贝勒）铺至来流河三十里来流河至阿萨（改作阿噜）铺四十里阿萨（改作阿噜）至会甯二铺三十五里二铺至会头铺四十五里会头铺至上京三十里上京至燕二千七百五十里燕至东京一靠一百一十七里自东京至泗州一千三十四里。
赐进士出租央头品顶戴四川等处承宣布政使司布政使清苑许涵度校刊。
※卷二百四十四校勘记。
不。若迁燕以应天地中会与亮意合率从之即日遣左相张浩右相张通古左丞蔡松年役天下军民夫匠筑宫室於燕会（脱弱以至筑宫室於四十二字）曰：丽泽（丽误作立）曰：新义（义误作益楼观高八尺（楼误作府）及殿凡九重（及一作内）殿三十有六楼阁倍之（楼误作闲）具九节仪从（节误作奏）金瓜玉斧沈烟和（此下应有阙文）如五品服官（服字衍）始治均田屯田寰作始置田军）左翊都统右翊都统（脱右翊都统四字）令讨论条例（讨误作计）与上古之制一也。（与误作以）以铁为科钅兼钅巢之（钅兼钅巢误作钅兼钅兼）徒者非谓脊杖代徒（脊杖误作春秋）则古法矣。（应作则与古法异矣。）德润州（一作德顺州）沙河至和州（和州一作刑州下同）。


靖康中帙三十二。
起靖康元年十月二日甲午，尽十六日壬寅。
二日甲午王云：至真定府见斡离不（改作斡里雅布）巳围真定引云：看攻城。
三日乙未种师道除河北巡边使未行再命河东宣抚使以疾召还京师。
是时师道巳疾在郑州疾笃昏塞复苏部曲请留公曰：念临轩之语忍不进耶抵河阳疾甚朝廷闻之亟召还京师宣医不辍（阙）治之。
五日丁酉夏人寇怀德军通判杜翊世御退之。
幼老春秋与遗史曰：夏人入寇奄至怀德军城下通判杜翊世力请知军刘铨率众死守运火牛发石机檑木泥球击之翊世身自抚循士皆感激奋勇箭无虚发贼死伤万计遂忽引去翊世字元弼成都华阳人累官至朝议大夫。
徵猷阁待制宣抚使司参谋官折彦质授龙图阁直学士河北河东路宣抚副使。
六日戊戌卯刻有流星东南流光数丈。
斡离不（改作斡里雅布）陷真定府安抚使李邈死之兵马都钤。
辖刘〈立身〉力战自杀。
初刘〈立身〉为安抚司以守真定既而除宣抚副使。又辟真定府路总管王渊钤辖李质归於宣抚司朝廷乃以枢密副承旨李邈为真定府路安抚使邈优於吏职而拙於应变。且新至真定人心未附邈知金人必攻真定乃发三十四奏告急於朝廷请援皆不报仓卒之际金人围城百姓之情不亲故金人不旬日而拔之邈被执金人累谕邈不屈被杀。
赵子砥燕云：录曰：知真定李邈城陷之日金人执见斡离不（改作斡里雅布）使之跪曰：本朝无此使之拜。又云：比肩难当使之饮曰：我非臣仆欲胁而从之斡离不（改作斡里雅布）止之曰：其人高节不可屈致，於是与之伴食同饮斡离不（改作斡里雅布）南寇（改作侵）欲与偕行邈辞，於是押至燕山。
节要曰：真定之陷也。邈已抗节於窝里不（改作斡里雅布）故为窝里不（改作斡里雅布）执之燕山伪相刘彦宗逼邈不从复逼邈剃顶发邈亦不从彦宗逼之甚（删复逼至此十五字）邈遂尽削发为僧终不从彼之俗。又。且示其不仕（删终不至此十二字）彦宗憾之闻於粘罕（改作尼堪）命彦宗杀之邈谈笑赴市至死不改。
遗史曰：建炎初旌褒死事之臣赠邈节度使制曰：朕思复艰难之业永怀将帅之臣禁暴安民虽未成卫社稷之效忘躯徇国，庶几得死封疆之臣。又曰：方虏（改作敌）师之入塞当孔道之雄藩邈无唇齿之依坐失金汤之固拘原方力尸裹莫还不贻陇右之羞迄并雎阳之操。
靖康小雅曰：吉州防御使真定府路兵马都钤辖刘公讳〈立身〉靖康元年秋八月金人以三镇不可得复两道兴师入寇（删此二字）斡离不（改作斡里雅布）之师十四日入塞以众攻广信军保州不克遂越中山而攻真定帅臣观察使李邈措置乖谬九月六日贼（改作敌）遂登城邈为贼（改作敌）所困时公为钤辖以身率众昼夜搏战城上先是贼（改作敌）攻北壁公力拒之至是贼（改作敌）伪移攻东城邈复趣公往应之力攻两日一夕潜移攻具还薄北城城中不知也。黎明贼（删此字）忽鼓众凭堞而上城陷没公犹率众巷战麾下稍稍亡去公顾其弟曰：我大将也。其可受贼戮乎！因策马挺刃溃围欲出而诸门皆为贼（改作敌）守矣。遂之孙氏园山亭中解条绝脰而死呜呼古之命将未必皆武夫马援欲以马革裹尸方谓能处死矣。真定之七罪在李邈公知忠。
孝之节故不惮杀身为人臣师范亦可谓有古人之风矣。《诗》曰：将军死绥古人所长有如刘公与城俱亡兵弩如山公以身当生竭其勇力挫犬羊天未悔祸虏益鸱张（改作敌势益张）公虽瞑目万古传芳。
粘罕（改作尼堪）斡离不（改作斡里雅布）会於平定军议再举兵。
节要曰：粘罕（改作尼堪）自太原东之平定斡离不（改作斡里雅布）自真定西之平定以议再寇（改作指）京阙右监军兀室（改作乌舍）曰：今河东已得太原河北已得真定两者乃两河领袖也。乘此之势可先取两河俟两河既定徐图过河以取东京不为晚矣。今。若弃两河先犯（改作趋）东京苟有不利则两河非我有也。兼太子昨已到京不能取之斡离不（改作斡里雅布）未有语粘罕（改作尼堪）怫然而起以手去貂帽掷之於地谓诸酋（改作将）曰：东京中国之根本我谓不得东京两河虽得而莫守苟得东京两河不取而自下昨东京军不能得者以我不在彼也。今。若我行得之必矣。。又舒右手作取物之状曰：我今。若取东京如运臂取物回手得之矣。斡离不（改作斡里雅布）欣然称善诸酋不敢沮之入寇之（删诸酋至此九字）计遂决，於是粘罕（改作尼堪）与斡离不改（改作斡里雅布）分归本路约会於东京。
马扩自真定府狱中脱身西走山寨结集屯聚。
先是马扩遭刘诬以谋反寘於狱中得旨委提刑司置院根勘提刑司差深州兵曹毕制勘方结案而为河北制置使朝廷恐本路官观望别委京戏东路勘时已七月矣。扩寄系右狱九月金人再围真定城陷扩犹未知是日将午而馈食者不至遂迤逦至门则寂无人独一老兵曰：廉访何不去番人巳入城矣。扩入狱告诸囚尽为去其徽缠即趋出扩易服窜西山和尚洞山寨结集两河义兵各据寨栅屯聚自保。
李。若水上书乞救河东河北。
臣自深入金人乱兵中转侧千馀里回至关南凡历府者二历军者二历县者七历镇寨四并无本朝人马但见金人列营数十官舍民庐悉皆焚毁瓶罂牖户之类无一全者惟井陉百井寿阳榆次徐沟太谷等处仅有名存然已番汉杂处祗应公皂皆曰：力不能支胁令拜降男女老幼例被陵铄日甚一日尫残穷苦状。若幽阴间人每见臣知来议和口虽不言意实赴愬往往以手加额吁嗟哽塞至於流涕。又於山下见有逃避之人连绵不绝闻各集散亡兵卒立寨。
栅以自卫持弓刀以扞贼（改作敌）金人数遣人多方招诱必被巢杀可见仗节死义力拒腥膻（删此四字）之意臣窃惟河东河北两路涵浸祖宗德泽垂二百年昨因蔡京用事新攻流毒民不聊生继而童贯开边燕云：首祸搜膏血以事空虚了壮疲於调发产业荡於诛求道路号呼血诉无所涂炭郁结谁其救之陛下嗣位之初力行仁政独此两路边事未已今戎马凭陵肆行攻陷百姓何知势必胁从而在邑之民无逡巡向贼（改作敌）之意处山之众有激昂死难之心可谓不负朝廷矣。哀斯民之无辜服斯民之有义愧起颜面痛在肺肝望深轸圣衷哀痛之诏慰民於既往决择之计拯民於将来上答天心下厌元元之望。
十日壬寅诣龙德宫上寿。
先是上皇谓金人必再犯（改作至）京阙请帝留京师治军国事欲自往西京治兵宰相吴敏劝上言不可也。上皇向在南方巳有截留诸路兵之意今幸归京师陛下问安视膳全孝道足矣。，岂可以军旅之事累之乎！至是天甯节诣龙德宫上寿上皇满饮乃复斟一杯以劝上而大臣有蹑上之足者上坚辞不敢饮而退上皇号哭入宫翌日置黄榜於龙德宫前捕间谍两宫语言者赏钱三千贯白身补承信郎自是两宫之情不通矣。。
娄宿（改作罗索）陷汾州守臣张克戬死之。
先一日娄宿（改作罗索）使人来城下言知州巳下可出城拜降无使人民受杀戮知州张克戬令人射贼（改作之）云：有死无降任你攻城贼（改作敌）遂退归云：代州太原尚自为我攻破来日定为我城娄宿（改作罗索）亲提兵攻城自辰至巳其城遂失守臣张克戬既知城失不与贼（改作敌）俱生乃具朝服望阙号拜言臣非不为朝廷守城以张灏带兵潜走城上无人致城陷没臣知不能出见陛下唯以死答朝廷遂乃自缢。
陶宣干河东逢虏（删此二字）记曰：靖康元年八月十二日余被差宣抚司干办公事到覃怀十三日参李宣抚十七日差往河东汾州观河东访察使兼制置军马张灏军并斩统制官冀景并至汾州介休县见制置军马王以甯谕李宣抚意令与威胜军范世雄合为一军八月二十八日至介休县王制置凌晨巳起发往威胜军某即沿路追至五十里方见王制置具传合军之意王制置云：介休县阙钱粮六七日烦公在此截钱粮数日某逐日自介休县往义唐州截粮九。
月初一日起发宿孝义县初二至汾州才入城即见官军枕籍於路者不可胜计问之皆起云：是重伤人轻伤人疾患人重伤轻伤皆不被赏给迁补疾患皆无粥药仍克除附带军前抛弃粮食累日无食战士每日支米二升半止得一升八合青菜钱七十文铜铁相半是时官中已不使铁钱但以此充数耳或攒聚数日阙乏止支钱会子一纸钱会子止得三四百今九月霜寒诸军赐衣不至有赤露被坚执锐者余即语制置使张灏云：战士如是狼狈张无以对始灏军汾州乡兵正兵约七八万解潜军威胜军地名护甲乡兵正兵约九万先七月初一日张灏遣统制官折可求副统制张思政统领军马解围太原凡七日军行三十五里至地名郭栅营於中下四高迫窄之地中有沟涧探谍不审绰望不明大军止为一营十一日早贼（改作敌）兵至先击左军左军稍胜。又击右军右军不胜突入中军是时两统制与应副钱粮向运勾三人帐中早膳正膳间贼（改作敌）骑突入流矢中向运勾死两统制骑马走後军不见阵而溃八月初解潜护甲军无探谍无绰望忽见贼（改作敌）帜溃於军中元负器甲枪刀皆未释缚军中惊溃兵马填塞坑谷不知其数抛弃金银钱粮缣帛以数十万计先一日护甲地震殷殷如雷声次日军坏解潜仅免窜归蓝田宣抚司闻止解潜军前自八月十四日张灏遣副统制张思政统军马由文水县解围太原张灏约张思政十五夜携具入军中相见思政答云：军中无此礼灏十五夜携携具人军中相见啜茶列杯盘闻军中虚惊喧乱张灏急索马驰归须臾军起（删此字）溃散伤捐千人矣。十七日至文水统制官李安并其子忠信先登杀获几二三千人不暇取级城中见官军至欢呼鼓舞皆以壶浆相馈既得文水张思政更不入城留其军保守贪功希赏遂径趋太原未行间十八日贼（改作敌）兵清晓至人马困乏所负器械皆未解缚恐我军先动遂先鼓噪发喊三声以恐我军不动贼（改作敌）兵遂至始发一队自西南来相继不绝而至我军走山山後绝壁我军横死者不知其数军皆四走巳在贼（改作敌）围中贼（改作敌）说令降皆脱剥赤露然後敲死得免者十无三四使臣将佐百馀员金银钱粮缣帛抛弃以十馀万计後军统制冀景不见敌先走张灏军一次陷郭栅一次陷文水所失七万馀众余被宣抚司指挥往彼点勘军马止有八十馀人马五百。
匹每贼（改作敌）至城下杜门谨守不敢出战贼（改作敌）兵恣行剽掠无有救者文水之举先约许孝烈军克日并进至日失期张灏军有赤露被坚执锐者有卖军器者有鼓唱引去者有使臣妄冒占放者将佐辈日事杯酒更无纪律汾晋一带巳失支梧余於张灏处呈劄乞分擘军马於官道劄寨照应防护粮草重伤轻伤人速行拣选犒赏如重伤不堪出战人权发遣向里将养免耗军食病患人安泊於空间屋宇内差使臣点检粥药医治病并诸军犒赏支俵三次皆不只受及询之众军有云：一次得绢二尺半钱二百一次不得绢二尺半钱二百一次不得有言俱不得张灏云：俱是统制官并请去统制官支散不明余观张灏军种种狼狈欲亟驰还宣抚使具言之九月初四日早别张灏太守张克戬运副李百宗欲行张灏留饭罢既行才出城门张灏张克戬运副李百宗欲行自後相送望东北贼（改作敌）骑尘头稍大余不敢返遣价传语云：东北有尘了。且亟行遂加鞭至晚抵孝义县民云：城西方。且厮杀何故官人来此余亟驰入城遣价於城西探之统制官甲秀并本县尉果与贼（改作敌）战各无胜负抵暮欲归是日汾州发重伤人千馀人於晋绛就医养皆为贼（改作敌）所杀初五日至初九日贼（改作敌）马四散於村落中劫掠人莫敢出初十日早张灏遣统制官李安并田秀至回牛岭把截至孝义县未敢前方遣探未至至未後探至回牛岭一带无人马可以行矣。知县王艺云：某贱累辈出凡三次皆为贼（改作敌）骑拦截不可行今辄欲附後乘如何余云：甚好至申时余与田统制李统制王宰宅眷俱行百步後两探骑至适义唐川有贼（改作敌）马劄寨遂复回由西南趋温泉县宵行七十五里才晓至温泉县城中一空初八日已为贼（改作敌）破杀者六百馀人稚子抛弃於道死者亦数十辈县宰簿尉俱被执诸官厅悉狼籍笼箧书帙纸劄散乱於厅堂间余与田统制李统制於监务厅早饭饭罢欲由汾西县入赵城县至汾西县界三十里问路村人云：官人不可从此行番贼（改作金兵）现执温泉县官员在一山顶饮酒此去数里李统制问番人多寡村人对云：约有三百馀欲打汾西县余谓李统制云：贤部下有一千二百人八十馀骑田统制下有一千四百馀人八十馀骑共一百六十馀骑三千六百馀人军声亦不少可以践起尘头径趋汾西县纵未见敌交战亦足以救护虏掠李以为然云：劄此少俟田。
军坐移时田军不至余谓李曰：遣承局促之凡遣三两辈约一饷间承局继至云：涂中无田军问一行人云：有一项人马巳趋石州路去矣。余与李愕然相谓曰：制置司差田军往回牛岭把隘更不相关白不禀制置司指挥趋石州，岂有是理李云：事既如此日色巳晚四野无人居止不。若速回数里由隰州路行至平阳府出头即整军起行自汾西县至陉州一带人户惊移尽起止存空屋余与李日食荠煮粟粥随行人兵更无物食皆饮水足重不能行十四日绝早至陉州城外城上皆挂塔守御太守蓝安国字伯康躬亲开门出城相接余与李即入谒之问守御次弟曰：人兵止有三百馀骑人二千人粮有一月弓箭枪弩之类悉无却出城於行衙安下令诸军饱食荠歇一日是日午未间忽报制置使张灏运副李伯宗由石州路今晚宿陉州余云：二公何故忽来至申後运副李伯宗至余即谒之问所以李漕云：初十日侵夜张制置并张统制闻破太原不相关白不令汾守知拽军马起行某即出来张制置几中流矢一已中张制置右伴使臣张即驰马走去张制置欲往石州渡河过陕西某自来欲至绛州支拨钱斛是时张制置张统制拽军马行城中官吏居民妇女突关而出不知其数张守知之遂差人捉缚居民妇女入城官吏居民悉窜妇女多为所执是夜西北赤色如血至二更方散李漕云：赤色如是累日矣。。
粘罕（改作尼堪）留女真万户银术（改作尼楚赫）守太原率兵下太行取孟州渡河入寇（删此二字）斡离不（改作斡里雅布）留女真副统韶合（改作硕哈）辽东漠州万户韩庆和守真定率兵取黎阳渡河入寇（删此二字）。
粘罕（改作尼堪）再攻威胜军吴革回阙。
赐进士出身头品顶戴四川等处承宣布政使司布政使清苑许涵度校刊。
※卷五十七校勘记。
遂急引去（急误作忽）裹尸莫还（误作尸裹）迄保睢阳之操（保误作并）
古之名将（名误作命）真定之亡（亡误作七）以取东京不为晚矣。（不应作未）扩寄系在狱（在误作右）新政流毒（政误作攻）丁壮疲於调发（丁误作了）泣诉无所（泣误作血）涂炭郁结（郁结一作桎桔）下哀痛之诏（脱下字）决采择之计（脱采字）臣知不能生见陛下（生误作出）钱会子止得三四百文（文误作今）解潜军威胜军地名护甲（一作解潜正军威胜军护甲地名二字系小注在护甲之下）至地名郭山栅（脱山字）与应副钱粮向运使（使误作勾）流矢中向运使死（使误作勾）三次皆不被受（被误作祗）某辈昨累出凡三次（某辈昨累误作某贱累辈）初十日侵晨（晨误作夜）。


靖康中帙三十四。
起靖康元年十月二十四日丙辰，尽二十九日辛酉。
二十四日丙辰粘罕（改作尼堪）陷平阳府知府经略使林积仁都统制刘锐弃城走。
宣和录曰：先是义胜军四千人屯平阳其将刘嗣初领其众闻粘罕（改作尼堪）已围太原密遣人献平阳图於粘罕（改作尼堪）於正月十九日叛归金人，於是粘罕（改作尼堪）兵益炽（改作盛）粘罕（改作尼堪）既破太原乃进攻汾州。且分兵以寇（改作攻）慈陉以北诸郡势甚张（改作急）汾州坚守以待救俄闻朝廷分河东为两路其隆德府即为东路经略平阳府即为西路经略各命守臣以援汾州十月初十日汾州失守主将张克戬死之当是时议者曰：汾州之南回牛岭甚险峻如壁可以控扼，於是乃命将以守朝廷。又遣刘锐统从驻劄平阳以捍北边然国用乏竭仓廪不足士之守回牛岭者日给豌豆二升或陈麦而巳士笑曰：军食如此而使我战乎！贼（改作敌）领锐师以寇（改作攻）回牛岭贼（删此字）於山下仰望官兵曰：彼。若以矢石自上而下吾曹病矣。为之柰。
何未敢前进俄而军官散去贼（改作敌）乃登焉十月二十四日贼（改作敌）至平阳锐领兵遁去遂陷平阳官吏皆缒城而出自後威胜隆德泽州皆失守矣。。
逢虏（改作敌）记曰：十月十九日至平阳府三十四里见村落间牛畜车乘居民妇女官员宅眷扶老携幼号呼之声蔽川而下问所从来云：贼（改作敌）破汾西县并灵石县赵城霍邑县一带惊移人户避寇至此是日晚到平阳府谒平阳府都统制刘锐（仲武之子）语余李宣抚被召种安抚河北巡边种公至郑州以疾乞致仕相继差折参谋（名彦质字仲古遵正子也。）升宣抚判官权宣抚使事李宣抚未至诸帅及制置司统制官申发边机文字五六日无与决刘云：虽被命差充统制并无人马汾州副统制张思政人马。又不知所在止有今日统制官李安人马步人一千一百人马八十馀匹汾州制置司差往回牛岭把隘。又不属管万一贼（改作敌）马出没何以支梧余退即谒太守林学士（名积仁字充美）某谓林曰：贼（改作敌）骑次第不久至殊不为备何也。林云：城上敌楼今春为背叛归朝官刘嗣初耿守忠所爇无军兵无粮食无器具何为可守也。某谓林曰：此学士已不作守计林曰：系残破州郡实不可守余云：既如此可於南门差官坚守先遣出妇女老小留壮人居城中以省粮食是时城中尚有七八分人寇（改作敌）不至即巳万一寇（改作兵）至旋作处置林令虞候请两都监令开门放出妇女老小留状人十月初八日至宣抚司见折宣判具言九月初三日破太原有乡兵自太原走出至孝义县言城破日城中尚有万馀人官员并宅眷军人富民缣帛尽为张孝纯焚了唯馀金银张孝纯与其子被执军民皆癯委顿宅眷皆投濠河死者不知其数途中。又闻金人遣使讲和某大不然之但以此相款要生奸计尔所过州县皆相庆悉已弛备使司须行下令严作提备仍申奏朝廷折宣判云：某恰亦上心来。又云：某所过州县无军马无粮食无器械何可使之守也。使司当契勘速攒那支拨应副军前遇贼（改作敌）。又不纳级及数处有溃散军兵哨聚作过如温泉县汾州回牛岭一带可速筑堡寨以为篱落折公云：公近日边上来尽知子细。又将家所论甚好有数事欲再烦公出。又曰：近得旨令极力保守平阳府并汾州一带平阳府今为汾隰等县路帅府隆德府今为威胜军泽州等路帅府怀州主管安抚使司公事知平阳林积仁不作守计都统制。
刘锐是朝廷差来不用命可烦公往彼见林积仁语以朝廷今日升平阳为西一路与一州事体不同万一失之是失一帅府坚不作守计何也。汾州平阳分擘军马应守御次第可与刘锐商量施行劄子差余前云：平阳府勾当并照应汾州一带余具劄子申奏朝廷纳级指挥赏格每纳一级转一资是时军前遇敌杀获更不纳级候边事息日一例转资乞支拨军器於阙少州县乞将统制官并战士七日一次犒赏乞召募有武勇使臣并效勇守城依制置使司请给食粮乞给旗二面付某招集溃散军兵日是分募支给请受招集五百人减二年磨勘乞差拨军马前去军前应援使唤乞支降逐州县少阙钱粮得两日行下指挥数内军器更切於见有州军攒那宣抚司重行应副降赐库造旗二面付某招集溃散军兵武勇使臣并效勇各诏召募十员名差拨人马余十月初六日平明辞晚宿狼车即发牒遣介往隆德府请姚李二漕理会钱粮初九日晚至泽州城外马铺安下初十日早谒直龙图阁大守高世由三日招集溃散军兵一千三百馀人悉皆赤露癯瘠并日下给券亲自押赴平阳府经略安抚使林积仁具以折公之语白之林云：城决不可守余云：今日事体不同太原已失此升为帅府屏捍一路极力保守以御前近降处分甚是丁甯今漕司与宣抚司亦步亦趋自极力应副贼（改作敌）马未至自家巳不作守计何也。是日城中有四五分人余再三白之林曰：甚好来日与都监至城上一观余即谒刘都统言麾下。若干兵马某近离宣抚司见折宣抚言连发军马来刘云：并张思政军马共有万人差使各处已自不少十八日登城城周围二十四里敌楼战棚一百五十馀座经耿守忠刘嗣初焚爇之後更不曾修构毡有五百馀领但可以挂扌答四门敌楼以百步法守之守城二十四里合用三万人城中止有军兵三四千人余问两都监答云：少匠人阙材植余。又问何不优直佣召百姓匠人某昨来行赵城霍邑道中频河汾见官中牌篾抛失於水次者自不少何不取用两都监。又云：盘运费力余云：今。若取於赵城霍邑事无及矣。城中树木逐急尽伐以用如不有足折系官空屋舍并民居空屋内民居空屋後来官中修还并牒施行都监。又曰：见官科拨行下诸县应副至今诸县不为着紧余对曰：待牒府取会弛慢县官职名立申宣抚司至二十四日申後谒都。
统制刘锐云：适得回牛岭关报贼（改作敌）马犯回牛岭余云：都统莫须遣援兵否刘云：统制司见管军马一万馀人遣四千军五百匹马往回牛岭把隘二千军往隰州见存者四千军马五百匹寇至，岂不要接战守城御敌。又得府州知州折可求书来求援兵书辞恳切要郝仲连提兵三二千求援府州已破丰州并二寨探报得欲来攻府州极是危急刘曰：此处军马见患少郝仲连自是宣抚司差充平阳府路副统制本司不敢差须申禀宣抚司余云：都统更宜多方擘划措置事不可缓退谒林经略林云：今日偶得进奏宜报某落职与远小处监当某已是罪人只今交割便行某云：经略更承受得何处文字。若止是进奏报未得朝廷劄子便，岂可交割离任。且更细审之方当边事之际但恐擅离朝廷怪讶愈不便林云：恰得关报贼（改作敌）马击散回牛岭把隘人昨夜已到赵城县次第已过赵城县余对云：昨夜谒刘统制方闻贼（改作敌）马在回牛岭今晚到赵城其行甚速余顾林经略使令辈问此去回牛岭近远云：一百九十里某云：少顷拜别经略。且行林曰：却往甚处某云：事已毕。且归司余退略早饭欲别林经略饭毕至使衙即见林公戎装索马张盖余至即请余余问经略所出林云：适。又有关报贼（改作敌）马离此三十五时秦始皇云：刘统制知否莫须遣兵把截掩击不可使向迩林云：恪报刘统制兵出城复。又入城不知如何遣人传语问矣。公得行否余云：即今便行遂退才出府衙趋南门遣随行人於城北催行李同出城约两茶间见市肆往来人云：贼（改作敌）马已至城下斯须余亲随任忠押行李至云：不可出矣。贼（改作敌）马已至北城下有一人携一卷文字立濠根叫云：打话余谓任忠曰：汝可管押行李。且於矾务寻一安下处我自登城已有酋（删此字改作首领）至城下约有三四百骑後面尘头不绝相继而来时至酉约有万骑立濠根携文字人云：大王交我招安你城中官吏军民有文字在此将索来约上城去我问你懑降也。不降你懑。若不降时大王领人马从绛州掩你懑下来看走出那里去城上人皆不答。又问如何不做声今都来攻打你城也。日已晚。且去也。更与你懑一夜商量来日恁地时城破也。贼（改作敌）马遂退离东北四里劄寨余语刘统制贼马既至请都统速差官分擘地方催军民守城军兵稍有上城者百姓并本府官吏尽不上城余语刘统制云：若林经略。
不上城何以率官吏军兵刘统制云：遣人请不见余云：待某自去请跃马至府衙中悄然问林经略在否云：已登城即至城。又不见到城西问来往军民曾见林经略否云：着白布衣帢自此擦城下去矣。见两都监一监务余语之曰：三公不要走可同共守场面余即下城於街巷亲率百姓上城家至户到呼召非老即小或妇女辈壮者悉皆逃避矣。尽率军民止守御得东南城两壁馀两壁无人守御虽有登城者亦皆乘间擦城逃避斩十数辈不能禁遏至侵夜两壁守城人擦城逃避十去三四至四更巡城去之殆尽余守南门至五更忽随行人报统制官西门出矣。余至西门统制官已出至二十五日夜余亦遂出行十五里闻贼（改作敌）兵发鼓掩杀我军行二十五里天晓贼（改作敌）兵追赶惊移逃避人户稍截车乘并砂畜四百馀道间居民妇女扶老携幼或相离弃号呼之声所不忍闻是日城中居民以官吏皆走因以城降。
二十六日戊午侍御史胡舜陟上言乞救援中山。
胡舜陟言伏见陈亨伯蜡书其词哀切首陈真定城破屠戮生灵不知几万人虏（改作敌）据高城愈难追退臣读之流涕窃叹朝廷何忍其如此未尝遣一兵一马为援也。李邈三四十状奏陈略不见报朝廷，岂不惜土地而爱人民但以与虏（改作敌）讲和不敢动兵一何失计之甚也。臣请为陛下言之古者列国兵交使在其间推论利害释二国之患是息民而贵和今虏（改作敌）遣使来而我使亦往彼此按兵不动乃所谓和也。然虏（改作金）人用兵不已今日陷一城明日破一邑侵寻而南有并吞席卷之志时遣一使邀求宝货诡辞为顺使不为备我之使往胁之以威不得吐一语但依虏（改作敌）人甘言奏闻而朝廷不察其情伪便谓和议以定宣抚司见讲和如此亦不遣兵求援真定以至於亡陈亨伯所以言彼受和议之使留置寨中而任意攻取无人救解彼何计之得而我何计之失也。今虏（改作敌）悉力中山城下朝夕必攻城（改作破）矣。。若朝廷。又以讲和之故不令宣抚司应援必失中山失中山则河北诸郡不攻而自下矣。河北下则京师不可都而宗庙社稷危矣。陛下何不以宗社为心乎！亨伯。又言彼既攻城杀人放火而我师援之理不为曲朝廷。若任诸镇之存亡不复顾恤则更无可论。若欲保全伏乞速赐指挥宣抚司火急遣兵前来亨伯之言如此可谓切矣。陛下。若听大臣之论谓既讲和之。
复应援则非为宗社大计第恐地土人心必两失之。若大臣谓今日无兵何以为援臣以为河北之民皆兵也。使诸郡县倾廪库与民共之朝廷以好爵縻之何患人不为用但系措置何如耳亨伯乞宣抚司兵自深冀来祁会合马忠兵宣抚兵击其西祁兵击其东中山兵为内应则转祸为福因败成功其言似亦有理伏望陛下诏三省枢密院日下详酌施行。
绛州军乱守臣官吏散走河东。
逢虏（改作河东）记曰：十月二十八日绛州被溃散军兵并本州军兵放火自乱太守朝散大夫李弼传并官吏军民散走独存市易务官吏史秉义度不得免自操枪刀杀获十数人遂稍定是时绛州衙兵为太守抬轿既行出城各舍轿而去复入城中攘夺金银李守遂步行至高乐绛州仓库有漕司金银缣帛粮斛约三百万河东漕司岁计在此只童贯平货场匹帛两纲目是六十万皆被夺去。
遗史曰：是日军乱守臣李元孺通判徐昌言弃城走军民劫军资库盖四川一百八纲尽在绛州下卸然後河东州军转请人知富饶遂致攘取帑藏为之一空。
二十八日庚申黄锷除给事中由海道使金国。
先次以礼物等往因议和。
粘罕（改作尼堪）至泽州城下。
二十九日辛酉侍御史胡舜陟上言政事未得其正宜急正之。
胡舜陟上言（旧校云：此疏见程篁墩新安文献志）春秋《传》曰：兵犹火也。弗戢将自焚老氏亦曰：以道佐人主者不以兵强天下其事好还国家自熙丰间王韶建开边之说王安石主其议遣将用兵无岁无之泸南广南勤师远伐至崇甯以来尤甚西开青唐以反夏国南筑谿洞以及丹州西南则建祺祥等州皆不毛之地非人之境而驱赤子蹈锋镝死者不计其数生者竭其膏血凡五十馀年而。又王黼童贯合谋以弃契丹百年之好约金人以墟其国是以上帝震怒祸我国家金寇（改作人）猖獗（改作乘隙）长驱中原，岂非所谓弗戢自焚其事好还乎！陛下践阼适丁斯时宵旰之劳未见微效盖天怒未解人力，岂能胜哉！《书》曰：惟先格王正厥事臣观今日祖宗宽大之政泯灭而未举王安石刻急之法为害而未除法度未得其正也。士大夫之欺罔诞谩骄奢贪鄙曾不少悛风俗未得其正也。事未见功。
赏巳骤至及其败事罚不加焉赏罚未得其正也。阉官近习犹执事权颉颃恣睢无所习惮任用不得其正也。昔之叨冒恩宠者未加镌削怀才抱器者陆沉州县爵禄未得其正也。昔之侥幸富贵者一毫不取火耕水耨者困於重敛赋敛未得其正也。数者不正岂所谓正厥事乎！伏望明诏三省凡是数者皆反正之，庶几震怒一解妖气自销诏令三省照应施行。
赐进士出身头品顶戴四川等处承宣布政使司布政使清苑许涵度校刊。
※卷五十九校勘记。
且分兵以寇兹隰北诸郡（隰误作陉）回牛岭者险峻如壁（者误作甚）贼至平阳林令虞候请两都监令开门放出妇女老小留壮人（原脱林令二十字误简三页第四行）官吏皆缒城而出自後寇不至则已万一寇至旋作处置（原脱寇不至十三字误简三页第三行）威胜隆德泽州皆失守矣。（此应在四页第三行自是一帅府坚不作守云云）逢虏记曰：十月初八日至宣抚司见折宣判（脱逢虏记曰：四字自此至万一失之威胜隆德泽州皆失守矣。一段应另行在十月十九日一段之前此系误简）是失一帅府（失字衍此句应与上尚有七八分人句相接）拆系官屋空舍（误作官空屋舍），岂不要接战守御适。又得府州知州折可求书（御字衍适误作敌）恰报刘统制兵出城（恰误作恪）匹帛两纲一百六十万（一百误作目是）先次以礼物等往因议和（此应接上条误作另行）西开青唐以及夏国（及误作反）。


炎兴下帙一百二十三。
起绍兴二十六年十月十八日丙戌，尽其日。
绍兴二十六年十月十八日丙戌尚书左仆射万俟禼上皇太后回銮事实。
皇太后回銮事实序曰：臣闻圣人之理天下也。必以至德要道为先唯其体纯孝之性於自然谨钦爱之诚而不匮烝烝翼翼造次靡违则上可以格於神明下可以刑於海寓天之丕应也。如形声之相随事有至难也。若符契之必合瑞庆大来光映史册恭惟皇帝陛下法姚虞之尽善尽美迈汤后之克宽克仁，爰自即位以来慨念慈闱复有封疆之阻未明崦兴当食以叹履至尊之祚有万乘之贵而未守一日以为欢也。大谋长算时出宸虑讲信修睦断以不疑不惮谦辞厚币之劳以冀承颜问膳之我聘使交驰阅十六载矣。至於恭上册宝以伸南孩之思宏建殿宇以崇长乐之奉自惟銮舆器用之属与左右供奉之人前期趣辨罔不毕具然後申遣信臣益加勤请天启邻国之意悉如圣心揜鬼驭旋归丕受四海九州之养闳休茂烈焜燿今古载籍所传未之有也。系圣孝之至格於神明上帝降临默垂孚祐克济登兹於皇懿哉！顾念太史之官以论诜为职国有大庆所当备书矧尝下明诏俾之缮藁而因仍积岁旷弗置员藁绎之功蔑如莫著臣属训言典领司事遂与修撰臣允忠等博求本末趣就编摩累月之闲条章粗立凡宣谕大臣之圣玉器坚明和好之远图肇正鸿名导迎翟略典章之盛容卫之美裒荣之及三世显宠之被一门岁时用度之品目姻族资荫之等差下逮参裁礼制之官服劳闺阁之辞亦无不具载起自建炎丁未迎请之初讫於绍兴壬戌还御慈甯之始以年月次之分为十册稽探事实略已详尽辄诹日拜章尘於御府昔郑国城颍之诗固非全美而唐室元和之颂或有饰词经之圣朝诚不可并世而语唯是张官置局徒费廪食而润色非工不可以仰副隆指进退惭惕。若无所容然窃谓慈甯上寿及此良月守社保磐石之安陛下拥如川之福怡色愉声奉承太母冬温夏清弥亿万年喜气溢於九重欢谣洽於四海则是书之作推本陛下孝治之孚以迪今日之懿自我作古贻之方来甚盛德之举不其伟欤臣等区区草。
木之微得托名篇帙附天地以不朽实千载一时之荣遇惟陛下矜其浅陋而赐采择焉臣不胜幸甚绍兴二十六年冬十月十八日左宣奉大夫守尚书右仆射同中书门下平章事兼提举实录院详定一司敕令阳武郡开国侯食邑一千九百户食实封七百户臣万俟禼谨序。
建炎元年五月一日上即位於南京实宣和从狩之年也。圣心怀思遣使不绝於道至绍兴之六年凡十载闲无虑数十辈自七年正月二十五日何藓还安问踵至三月九日车驾幸建康十一日行宫内殿进呈吏皇后合尊号尊号曰：皇太后诏曰：推立爱之道盖本於事亲昭钦养之诚莫先於隆礼爰正母仪之位以形孝治之风宣和皇后静顺承天柔明育德肃虽庆衍是生眇冲阴教表乎！六宫美化行于四海闵予小子逢此百罹乃骨肉之至亲偕父兄而时迈十年地阻怀陟岵觊风之思万里使还奉上皇甯德之讳兴言痛惨增慕劬劳顾家难以何堪惟母慈之是恃念从狩襄城之野远播徽音将迎不长乐之宫永依善训属当在疚亟议推崇日用三牲期致天下之养母临万寓宜极域中之尊延望慈闱恭加徽号宣和皇后宜尊为皇太后仍令所司择日奉上册宝应合行典礼令礼官讨论以闻王伦等还越四日明旨复以伦为徽猷阁学士借龙图阁学士枢密都承旨再使高公绘以左武大夫借拱卫大夫忠州防御使副之。
绍兴八年正月十四日臣鼎奏曰：大夫多言中原有可图之势宜便进兵恐他时不便议论谓朝廷失此机会乞召诸大将更问以此事上曰：不须恤此今日事势须当议和尔宫与皇太后皆未还。若不与和则无可不之理尚书省言大金军前差福州管内观察使太原府少尹河东北路置制都总管乌陵（改作乌凌阿）思谋中散大夫太常少卿骑都尉石庆充前来奉使诏吏部员外郎范同代理太常少卿弃接伴使武功大夫高州刺史带御器械刘光远借吉州围练使副之吏部侍郎魏矼充馆伴使右武大夫荣州团练使副之吏部侍郎魏充馆伴使右武大夫荣州防御使知閤门事兼客省四方馆使蓝公佐借庆远军承宣使副之二十五日三省进吴虏（改作金）从使将入界差官接伴馆伴上曰：管待之理宜稍优厚。若事有商量早遂休兵免使赤子肝脑涂地此朕之本意也。诏太常。
少卿吴表臣表臣借左中大夫吏部序充馆伴使王伦往来就馆议事接伴使范同等申虏（改作金）使已到常州上曰：太后春秋已高朕晨夕思念欲早相见所以不惮屈已冀和议之成者为此枢密使秦桧曰：陛下不惮屈已讲和夷狄（删此二字）此为人君之孝也。群臣见人主卑屈怀不愤之心此人臣之忠也。君臣之用心两得之矣。上曰：虽然如此有备无患纵使和议已成亦不可弛兵备臣鼎曰：假使虏（改作金）人与我河南之地亦须严备江南参知政事刘大中曰：和与战自不相妨。若专事和好而忘战守则堕虏（改作彼）计中矣。後殿引见大金人使乌陵（改作乌凌阿）思谋石庆等见上首令王伦传谕思谋等问太后渊圣圣体安毕良久思谋奏云：三十年旧人别无孝顺只望和议早成上令王伦引思谋庆令稍近前去御卒咫尺复令谕思书枢密院事仍赐同进士出身充迎请使蓝公佐宣州观察使借保信军节度使提举万寿观事使上曰：行在所便当营建宫殿以俟太后之还宰臣等进表上皇太后宫殿名臣桧等言德之大者必尽方物之报以称其礼孝之至者必得四表之心以甯其亲天祚文武之隆世基任姒之圣仰模大紫前考异宫宜昭揭於鸿名以答扬於流泽窃於东朝置卫远存长栾之宏规中禁承颜近著圣慈之茂实以体皇居於宸极据壮势於坤灵广一人钦爱之风极万世尊荣之奉载新令典久属圣时恭惟皇帝陛下达孝通於神明要道刑於海宇恢复大业对越祖宗在天之灵仰慕小心躬蹈帝王高世之行人与能而乐戴天复命以中兴上推履武之祥实启生商之庆方。且致天下之养用寅奉於母仪成路寝之安祗日严於子道臣等率颌众志恳主一词敢稽合於前闻愿崇施於远古协情文而并举焕典册以增华辇道中通朝夕燕两宫之乐佩环入觐时节奉万年之觞永垂裕於无疆益储休於有羡伏请建皇太后宫殿以慈甯为名谨奉表以闻礼部太常寺言奉上皇太后册宝册文曰：嗣皇帝臣某谨稽首拜言曰：臣闻自昔受命而帝者基德发祥必推本其所自出瑞乙生商履武造周声之雅颂荐之郊庙以章神物锡符之休以开万叶绍统之庆於皇盛炳其不可诬已天祚圣母系隆我家诞毓非中嗣守大器就为劬劳诒翼委祉於我一人俾克祗德御以奉宗庙辑甯四方用宏济於艰。
难泽厚流光与覆载并德将竭四海之奉美万物之报无足称者粤若稽盛节尊鸿名参天贰地以崇施罔极率颌众志忻合一词恳恳惓惓不胜大愿谨遣太傅秦桧奉玉册金宝上尊号曰皇太后恭惟皇太后柔闲渊懿体备坤顺清净淡泊用合道冲自天生德而保阿之训丕勤动容中礼而珮珩之度可则佑我文考假於有家有葛覃恭俭之风有卷耳忧勤之志章明阴教协内治之助峻避私恩抑外家之宠至於德隆行尊淑闻濬发九嫔帅之六宫化之天下诵之上帝临之有赫厥灵集大命於眇躬予未小子惧德弗类无以答扬宏休惟顺天经叙民彝通明美教化宝本於孝夙夜业业尽钦受以事亲期於上下明察合三才之义中外和平得万国之欢盖庶几焉呜呼礼莫严於报本唯圣人为能完备而事时孝莫大於尊亲唯天子为能以天下养予养予小子非曰能之惟我圣母莫盛之礼惟称秩叙膺受典册导迎休命还御慈甯母仪家邦於万斯年受福无疆博厚持载燕及群生予小子其永有依赖宰臣贺表曰：稽考典章备严册宝望祥云：而远想曷伸钦爱之诚御兰殿以亲临幸展追崇之礼庆事躬行於禁掖驭声自洽於寰区臣等诚懽诚忭稽首顿首恭惟皇太后殿下辅佐宸闱训齐壶则吉梦夙占於日照真人果应於虹流属值艰难久睽温清度龙沙而修聘迎鸾略以言还鸿名推讲於前期物采毕陈於今日组玑珮玉螭剑范金披缫藉之英华叠篆章而精密东朝端受增重坤仪彤管有光久符基化惟慈颜之悦豫知圣圣孝之昭孚臣等仰赞中兴荣观圣旨弥文具备已议礼於曲台列辟交欣喜趋朝於长乐谨奉表称贺以闻。
诏端明殿学士签书枢密院事何铸充大金报谢使曹勋以密州观察命名副之召勋至内殿委以祈请事宜宣谕曰：汝。若见虏（改作金）主第云：父母眷属久蒙安存恩德所及至深至厚然历时已久霜露之感在人子何以安处亡者未有葬藏之期存者已逼桑榆之景兄弟聚族所存无几今荷基绪居於人上每岁时节风雨晴晦常北首流涕。若於此时蒙大国垂怜使父兄子母如初则此皆知所自传之子孙千万世所不忘，岂不美乎！。若只令居上国一老人匀在本国所系甚重尔以此意尽言之当有相应至是何铸抵金（国见）虏（改作金）主於春水门开先殿勋具陈上所宣谕及。
祈请之辞虏（改作金）主恻然是晚耶律昭文杨仲修到馆傅诏云：早来使人上殿所请宜允仍令出回书相示有还太母之诏尚书省奏大金已差副使扈送皇太后一行前来诏魏良臣充接伴使蓝公佐副之忘中太常寺言奉迎皇太后还宫实为大庆合拜表称贺表曰：伏以瞻望慈闱喜言旋於北道肃迎彩仗获就养於东朝构诚懽诚忭稽首顿首恭惟皇太后殿下位尊母仪德隆坤载六揜鬼在御将承长乐之颜四海均永被思齐之化谨遣左中大夫参知政事同提举详定一司敕令奉迎扈从礼仪使王次翁捧表恭迎以闻诏令今月二十一日诣临平幄朝见宰臣文武百官班幄外起居上初见慈容情深感极泪湿龙绡军卫驭呼声震天地父老童稚携持夹道拥观以手加额咸叹曰：不图复见圣人母子之重驭如此也。二十三日车驾还自临平镇皇太后还慈甯殿宰臣文武百官表曰：万里回銮庆母仪之正位九重视膳知子道之攸行运属昌辰光超往牒臣等诚懽诚忭稽首顿首恭惟皇太后殿下笃生上圣克济多艰惟事有至难在小人而则恐然诚无不动宜上帝之是依爰俾寿康归安福祉用是击鲜而酾酒盖将含饴以弄孙臣等略缪佐王孝资锡类昔望殊方之信遥阻由河今趋长乐之朝喜传钟鼓谨奉表称贺以闻。又表曰：东朝旋轸式偕万国之懽南面承颜斯表一人之庆惟时盛事允轶前闻臣等诚懽诚忭稽首顿首恭惟时盛事允轶前闻臣等诚懽诚忭稽首顿首恭惟皇帝陛下光绍丕图再恢中寓；神武盖本不杀天下无以解忧良由圣德之孚坐致天心之祐眷兹来复固异郑伯之如初曾是艰难远陋唐宗之不见大欲既得众美俱归臣等幸际昌期缪联荣序早知薄后之长者实兴汉家愿稽文母之徽音更延周历谨奉表称贺以闻臣僚上言窃惟皇太后北征淹留沙漠者十有六年尚赖陛下圣明虚心屈已上天悔过和好克成归我太后此诚国家莫大之庆社稷无疆之福乞令词臣作为歌诗勒之金石奏之郊庙扬厉伟绩垂之无穷献皇太后回銮赋颂千馀人内文理可采者几四百人诏推恩有差而大理正吴桌颂为之冠其辞曰：皇帝践祚十有六载岁在壬戌金人遣使奉皇太后以归仲秋丙寅龙舆及疆越戊辰事闻於上乃备法驾严仗卫奉迎於东朝宸心喜极见诸天表戴发含齿之流踊跃抃蹈罔不交贺和气欢。
声洋溢苍旻嫔嫱贺於宫宰衡庶尹贺於朝商贾工技贺於肆黄童白叟贺於野咸以手加额曰：於戏盛哉！开辟以来所未有也。仰惟太母北征历时兹久遐瞻沙漠如隔霄汉一旦敌人悔祸寅奉以还吾皇帝得以周全左右侍饍长乐奉千岁之觞尽天下之养俾虞舜之孝思获舒周文之问安（获展）奉承宗庙社稷万世无疆之休一人（兆姓）莫大之庆也。臣仰观主上握乾符恢皇纲遭时中微有如绵〈瓜卡〉宸心祗惧克肖天德仁苏群黎风清六合迎亲之思不忘宵旰而昼夜思虑几年於兹孝悌之至通於神明格天以道动敌以诚曰：战曰：和随机而应先加以威几破敌人之胆终受以信潜消敌人之诈虽明魏绛和戎之利然其来侵也。必摧其锋深鄙汉皇无亲之言故其寻盟也。必从其请此无他孝足以格穹昊诚足以动夷虏（改作边方）圣心先定惟断以成用是龙驭南归欢动宫掖瑞庆大来殊尤卓绝臣窃谓隆古帝王有盛德事必见於歌诗下至有唐肃宗清奸臣。且有元结之颂宪宗平淮。且有柳宗元之雅使一时丰功伟绩照映万世赫赫如前日事以今大庆较其重轻固已万万畴昔其可无文字以述盛美乎！一介妄庸固不能仿佛日月末光然睹庆事甯敢缄默谨洗心涤虑为之颂曰：於皇睿明运符中兴绵於肃清乾夷坤甯孝思兢兢三圣效灵惟我文母远征朔土苍旻眷愿显持阴护爰居爰处储祥降祉睿明绍休匪豫匪游人谋鬼谋迎亲是求夜靡安席昼靡安食宸心切至迎亲是议皇帝曰：咨命尔尔辅臣朕有大计储思惟亲辅臣稽首对扬圣志惟断乃成愿破群议皇穹隆赫鉴兹至德风行万国耸动蛮貊诞扬天声四征弗克敌人震惊稽颡寻盟遣使旁午愿旋銮略稽考旷古目未曾睹帝曰：休哉！大庆鼎来喧传九垓疾如惊雷乃严法驾乃饰次舍千舆万马出疆以迓文弹琴在远雷剥日舒六龙驾辇陟巘嵩呼济彼洪流天吴翼舟微波聿收瑞气横秋文母遄归千官仪仪欢声戴驰霆震风飞銮车至止幅员咸喜丕照盛美实天所启有汉高祖安忍无亲兴言分羹实忝前闻有唐德宗求之莫获莫享天心实有惭德惟我皇上圣孝绝伦念兹在兹虞舜周文韪哉！鸿休卓越殊尤二圣重欢寿与天侔庆飞於天恩沦於渊二圣重欢亿万斯年究观古昔（发挥）伟绩有颂有诗以绍无极瞻兹日月甯容图绘小臣献颂乐府是配上深喜之诏进官一等制曰：朕惟。
王道隆而颂声作盖将告诸告诸神明而无愧岂徒中外相应以义理之文而为观美哉！汉宣虽兴协律之事至王裒侈辞亦莫敢当也。其贤於武帝远矣。比者东朝旋轸尔援大喜而献颂材藻甚巨丽然朕取汉宣则虚美薰心固在所畏特喜尔能得思齐推本与进一官勉行所学。
赐进士出身头品顶戴四川等处承宣布政使司布政使清苑许涵度校刊。


政宣上帙五。
起宣和三年二月十七壬午，尽宣和四年四月十日戊戌。
宣和三年二月十七日壬午曷鲁（改作赫噜）至登州。
先是女真往来议论皆主童贯以赵良嗣上京阿骨打（改作阿固达）之约欲便举兵应之故选西京宿将会京师。又诏环应鄜延军与河北禁军更戍会方腊叛贯以西兵讨贼朝廷罢更戍指挥登州守臣以童贯未还留曷鲁（改作赫噜）等不遣曷鲁（改作赫噜）狷忿屡出馆欲徒步至京戏师寻诏马政王环引之诣阙。
五月十三日丙午曷鲁（改作赫噜）至京师。
是日曷鲁（改作赫噜）入国门差国子司业权邦彦观察使童师礼馆之未几师礼传旨邦彦等曰：大辽已知金人海上往还难以复如前议谕遣曷鲁（改作赫噜）等归邦彦等虑失其懽令师礼入奏复得旨候童贯回曷鲁（改作赫噜）凡留三月馀凡见辞宴犒并如习鲁（改作锡喇萨鲁）例王黼议复国书止付曷鲁（改作赫噜）等还不遣使。
《北征纪实》曰：时童贯方捕方腊宣抚东南未归而女真使人同马政等复至时上深悔前举意欲罢结约。
有旨喻女真人使可复回也。。
八月二十日壬子发曷鲁（改作赫噜）大迪乌赍书归本国。
朝廷国书。
八月日大宋皇帝致书於大金皇帝阙下远勤专使荐示华缄具承契好之修深悉封疆之谕惟夙敦於大信已备载於前书所有汉地等事并如初议俟闻举军到西京的期以凭夹攻顺履清秋倍膺纯福今勃堇曷鲁（改作贝勒赫噜）大迪乌回有少礼物具诸别由于心奉书陈谢不宣谨白。
十一月金人攻破辽人中京天祚入夹山。
曷鲁（改作赫噜）自海上归阿骨打（改作阿固达）意朝廷绝之乃命其弟固论（改作古伦）国相孛极列（改作贝勒）并粘罕（改作尼堪）兀室（改作乌舍）悉帅师渡辽而用降将余睹（改作伊都）为前锋正月十四日以劲骑一日一夜行三百里至其中都攻之自旦至日中遂陷焉始谓天祚在城中也。及破乃知天祚闻其来中夜已窜即莫知所在而天祚遂至燕山矣。。又惧追袭与其子赵王梁王数百骑复从西北走鸳鸯泊。（旧校云：纲目作鸳鸯泺）女真既失天祚因遣追兵出平地松林而西将至鸳鸯泊则适与天祚遇天祚大窘因仓皇从云：中府由石窟寺入天德军趋渔阳岭。又窜入阴夹山夹山者沙漠之北传谓有泥潦六十里独契丹能达他虏（改作人）所不能至也。女真之君臣因驻兵鸳鸯泊欲经营之攻击云：中府暨诸州以延引时日也。。
宣和四年三月十七日丙子辽秦晋国王耶律淳篡立於燕山遣使来告谢不受。
天祚入夹山数日命令不通宰相李处温欲图佐命恩幸外假恐军声援潜结都统萧干劝进燕王僭号燕王者秦晋国王耶律淳兴宗之孙道宗洪基弟宗本之子於天祚为从叔初洪基囚其子浚欲立淳为储贰不果已而立天祚淳守燕十二年得人心号燕王。又谓九大王。又谓覃湘大王在府番汉百官诸军并僧道父老数万人劝进遂即位於燕号天锡皇帝改保大三年为建福元年改怨军为常胜军肆赦下诏谕国中曰：自我烈祖肇创造之功至於太祖恢廓清之业故得奄有区夏全付子孙迩後纂承罔不祗肃传二百祀之逾远得亿兆人之底甯盖太平或弛於细防而内治多遗於外患以是边鄙生兹冠仇渐为蔓草之难图公肆长蛇之荐食敢来问鼎直欲争衡敌垒尚遥王师自溃兵非不锐事止失和故使乘。
舆越在草莽地隔不果相赴旬馀莫知所归三边荡摇百姓震慑惧不相保谓将畴依咸云：六合为家不可一日无主共载眇质用登至尊皆出素衷尚惭否德。又念与其长天下之乱曷。若复我家之功苟其宗社不移亦曰：神灵所望势不克避理当共知呜呼朕以久处王藩历更政教凡民疾苦与事便宜靡所不知亦曾熟虑自今而後革弊为先所期俾四海用甯不敢以万乘为乐敢告远迩予不食言。又下诏废延禧为湘阴王诏曰：（旧校云：此诏见叶隆礼契丹国志）大道既隐不行选授之公皇天无私自有废兴之数事系德致人难力为朕幼保青宫长归朱邸虽为人情之久系谁云：神器之可求常欲避周公之嫌未曾忘季札之节柰何一旦之无主至使兆民之求君推戴四从讴歌百和不敢负祖宗之业勉与揽帝王之权尚虑纂图之为难庶其复辟之有待近得群臣之奏槩陈前主之非所谓愎谏矜能比顽弃德躁动靡常节平居无话言室家之杼轴成空更滋淫费陵庙之衣冠见毁不辍常畋汉嫡之戮（实出）无名伋妻之乱（尤不）可托加以权臣拥隔政事纠纷左右离心遐迩解体讫无悛改以至播迁伊慼自始大势已去是谓绝四海之望安得冒一人之称宜削徽名用昭否德方朕心之牵爱尚不忍从柰群议之为公正复见请是以勉循故事用降新封呜呼命不于常事非得巳岂为小子欲专位号之崇盖狥众心以社稷之计凡在闻听听朕意焉遣知宣徽南院事萧挞勃（改作塔布）枢密副都承旨王琚充告谢大宋使副承雄州牒准尚书省劄子奉圣旨契丹天祚见在夹山燕王安得擅立仰会问因依人使复回。
《北征纪实》曰：是岁冬末边探报天祚以兵十万屯燕京声言游猎直抵雄霸界上朝廷遽为骇惧及明年春谍报再至始知其意谓中国有谋也。欲大举讨女真而惧袭其後是以耀武尔群小既安则谋之如初三月。又报天祚败走不知所在，於是我师遂兴。
知真定府路安抚使赵遹奏疏乞抚存辽人。
疏曰：臣近准本月十三日枢密院劄子奉御笔虏（改作辽）界为女真所侵兵势已瓦无解窃虑奔溃侵轶逼犯边境仰河北诸路帅司依已降指挥团结兵马编排器甲准备不测勾抽上边使唤仍先具知委奏闻除已具知委及逐时探到北界事节次附入内侍省递奏闻去讫臣窃详北虏（改作契丹）自澶渊既盟之後岁省。
用兵之费国享重币之利虏（改作敌）自知得计守盟修好皆其诚心然累年以来虏酋（改作辽主）失德上下离叛人不为用女真渤海寇乱其国（此四字改作并起二字）征伐不已败衄相继境土侵削士马凋残财力匮耗常疑中国密有窥伺左支右吾困獘日甚恭惟陛下好生之德深洽民心帝王之举必度万全况臣当亲奉玉音屡被诏劄每念南北欢好力固祖宗盟誓谓非细事不可少有引惹造端生衅而虏（改作敌）殊不知圣神加惠两国之意如此今兹睿旨特虑他寇与奔溃之众不测侵轶姑示备御之计庙谟甚远预为之防然臣叨承阃寄职所当言苟有管见岂敢缄默伏睹边报近者虏酋（改作天祚）猎於白水川女真掩其无备全军陷没虏酋（改作天祚）不知存亡震扰未见所立。若复调兵上边虏（改作敌）将谓中国起乘其獘疑隙既开何可复释唯当示之安静致其怀服臣愚谓耶律氏据有沙漠历年甚多虏（改作北）人习熟贵其种类设有奸雄谁肯推服仰惟朝廷与虏（改作辽）兄弟之国共守盟好百有馀载今虏酋（改作天祚）叔兄子弟尚众。若虏酋（改作天祚）真遂不还愿陛下用家人礼特遣重臣将命彼国推急难之义念外侮之虞慰谕其宗族臣下厚加拊劳勉以忠孝雪耻戡难就其虏酋（改作天祚）叔兄子弟取虏酋（改作天祚）之所爱国人之所慕择贤立孤以主虏（改作辽）众隆其恩礼赐之封册申结信誓以继好息民俾之知戴中国虏（改作彼）既以中国为重得存其宗社则中国有大造於虏（改作辽）也。陛下虽不责报虏（改作彼）归故地减岁币必有一以报陛下矣。如是则中国不待汗马之劳遗镞之费万无一失而安享大利机会之来间不容发伏望圣慈特加采择速奋睿断施行实天下之幸。
贴黄臣愚窃谓虏（改作辽）失其酋（改作主）未知所立方疑中国乘间而攻之然陛下兼爱南北生灵务隆义好。若即恤其祸难援立新酋（改作主）当此孤遗乏助之时得倚朝廷以存其国。又名正言顺势无不从则恩归於我必服彼心中国申固盟誓为利无穷。若使彼新酋（改作主）自立则恩非我出立而众附则势将复强增戍缘边过为提备徒足生衅以启戎心愿陛下无遽增戍开先时之隙无缓立孤贻不及时之悔孔子曰：兴灭国继绝世天下之民归心焉惟圣神亟图之。
贴黄臣契勘女真蕞尔小夷（删此四字）自昔臣属北虏势不过虏之一大族（删臣属至此十二字改作属大辽三字）其众强弱与。
虏（改作辽）不侔徒以虏酋（改作天祚）失德乘其离心遂致以寡敌众以弱凌（改作胜）强者非女真之能虏所自取也。（删者非至此十一字）然北虏（改作辽实）大国其人本不畏女真女真今虽得志亦，岂能久横行於虏中哉！虏之（删其人至此二十五字）新酋（改作主）既立得国人心事将反掌也。陛下仁圣被於四海普天率土罔不臣妾。若速於斯有以深结虏心（改作辽人）使之怀服自削其平日之贪傲今。若停增戍之役收援立之恩处以守盟存国之大义蛮貊革心固不难矣。诚所谓用力少而成功多也。。
三月某日代州奏得金人边牒。
准大金彰国军（应州也。）牒近白水泊击散契丹放鹅行帐天祚皇帝脱身北走本国军马已到山後平定州县占守讫请代州戒守边人员不得辄引逃去人民为国生事自取亡灭。
四月十日戊戌太师领枢密院事童贯陕西河东河北路宣抚使勒兵十万巡边。
诏下燕京管内官吏军民百姓等（添诏曰：二字）朕惟皇天尽付中国使宅九有之师取乱侮亡拓其疆土景命所仆惟有德者能克飨之朕服绍丕基仰承先帝休德夙夜祗惧不敢荒宁荷天降康登兹极治声教所暨远逮要荒东逾朝鲜西迈积石南越牂牁之境罔敢不廷乃眷幽燕实惟故壤五季不造陷於北戎（改作契丹）惟尔邦君暨厥臣庶怀风慕义思欲来归忠愤之诚久而弥著今上帝降祸於虏秽德腥闻（删此五字改作辽）弛绝纲维俶为暴乱横赋强敛诛剥无厌谗慝作仇胁权相灭至上凌下替妖孽并兴倾国丧家自取逋窜白水之败亟闻篡攘调赋益繁人不堪命。且复盗贼蜂起所至释骚哀此下民恫怨无告朕诞膺骏命俯顺人心选将出师复兹境土是谓致天之罚仁伐不仁拯尔群黎取诸涂炭已遣领枢密院事童贯董兵百万收复幽燕故地与大金国计议画定封疆大信不渝中举外应维天之命莫我敢承王师霆击雷驱数路并进前角後犄万旅一心威以济德孰敢有遏厥志然念王师无战而天道好生亶兹告猷迪尔有众尔其深计远虑览於兴亡如能举城自归望风响应使市不易肆士不援旌舍覆巢之危从猷枕之逸是为自求多福惟天矜尔万民永猷一方惟朕以怿已降处分秦晋国王如纳土来朝待以殊礼世享王爵应收复州县城寨文武长官并依旧职任事平第功不次擢用军兵守戍之士并加优赏愿在军者。
厚与存录愿归农者给复三年收复之後蕃汉一等待遇民户除二税外应该差徭科率无名之赋一切除放大军所至务在安集官吏百姓不得误有杀虫剂伤或焚毁庐舍掳掠人畜犯者并行军令如或昧於逆顺干我王诛。若犹豫怀疑弗克果断身膏原野实尔自贻惟予肃将天威敢有逸罚时弗可失其尚勉哉！祸福无门惟尔自召朕言不再师听惟明故兹诏示想宜知悉贯以环卫军为中军述古殿学士刘为行军参谋保静军节度使种师道为都统制武泰军承宣使王禀华州观察使杨可世为之副是日上微行出斋宫端圣园以观出师因饯贯仍以御笔三策付童贯如燕人悦而从之因复旧疆策之上也。耶律淳能纳款称藩策之中也。燕人未即悦服按兵巡边全师而还策之下也。贯祗奉圣训振武而行。
赐进士出身头品顶戴四川等处承宣布政使司布政使清苑许涵度校刊。
※卷五校勘记。
又诏环庆鄜延军（应误作应）凡见辞宴犒并如习鲁例（旧校云：考金人使宋者无习鲁名氏）十一月金人攻破辽人中京天祚入夹山（应作宣和四年正月十四日金人攻破辽人中京天祚入夹山）宗本之子（宗一作敦）共戴眇质（戴误作载）使人复回（误作人使）命不于常事非得已（一作进退惟公废兴有义）诣代州戒守边人员（指误作请）贯以环卫军为中军（至）振武而行（此段应另行误连上文）。


炎兴下帙一百十六。
起绍兴十六年五月，尽绍兴十九年十二月。
绍兴十六年五月金人遣使来贺生辰。
十月何铸为大金贺正旦国信使。
十二月金人遣使来贺正旦。
绍兴十七年三月四日丁卯牛皋卒。
丙寅都统制田师中大会诸将而统制官牛皋遇毒而归知其必毙乃呼门下吏及对家人语以後事翌日丁卯卒於正寝故外人唯知皋无病而卒既而闻其遇毒，或以为秦桧密令师中毒之。
五月金人遣使来贺生辰。
九月一日壬戌朔沈该为大金贺生辰国信使苏晔副之。
詹大方为大金贺正旦国信使容肃副之。
二日癸亥赵鼎卒於吉阳军。
赵鼎安置在海外者凡数年秦桧朝旨令吉阳军月具鼎存亡申尚书省鼎遣人呼其一子至谓之曰：枪必欲我死也。我。若不死当诛及我一家我死则汝曹无患矣。付以後事不食而死年六十三四方人闻之。
有泣下者。
林泉野记曰：赵鼎字元镇解州人登崇甯五年第靖康初解潜为河东宣抚副使辟为句当公事建炎三年为枢密院计议官除侍御史迁中丞金人南侵上幸明州宰相吕颐浩议复还亲征鼎力争以众寡不敌不。若为避狄（改作敌）之计上遂决航海之行四年累言颐浩之过罢之擢签书枢密院是冬罢为提举洞霄宫绍兴二年起知建康府兼江东安抚制置大使顷之改督川陕荆襄诸军事未行而虏犯（改作金人）淮南宰相朱胜非失措乞持馀服罢去鼎奏乞亲征以督诸将乃留为尚书右仆射同中书门下平章事兼知枢密院事人幸平江府督韩世忠刘光世张俊进兵淮东击败虏（改作金）众荐张浚复知枢密院事罢席益汪伯彦举用马扩折彦质王居正晏敦复陈与义谬刚张致远胡寅刘大本沈与求章谊刘世甯潘良贵范冲朱震之徒而人心悦向五年迁左仆射兼枢密院事及都督之任士民闻之莫不以手加额鼎为政戢吏爱民谦冲礼士犯颜敢谏权幸请谒内降差除一切格止重伊川程氏六经之学元祐党籍子孙多谋擢用去赃吏进正人一时称为贤相翕然有中兴之望六年刘豫寇淮南刘光世以孤军不敢守庐乞退师太平州鼎从其请张浚往江上督军复遣光世还遂破刘麟浚回以鼎私於光世为奏浚。又请上幸建康以图中原鼎谓宜自守未可进乃罢为观文殿大学士知绍兴府兼浙江安抚制置大使七年浚罢召鼎复尚书左仆射因请上还临安召用常同张九成傅崧卿向子諲委王庶督军政八年加特进王伦使自虏（改作金）还敌复遣人来议和右相秦桧遂请牙之鼎争不从乞罢乃以检校少保奉国军节度使知绍兴府兼浙江安抚使再罢为提举洞霄宫虏叛（改作金败）盟鼎上言时政桧方专朝大忌其能心欲杀之讽中丞王次翁诬言其罪责授朝议大夫分司南京邵武军居住。又令次翁诬以闻叛（此字改作敌背）盟尝有幸言上亦每衔鼎言语切直责授清远军节度副使潮州安置十四年桧怒鼎不能自尽令臣僚劾以怨望调吉阳军安置十七年卒年六十三朝野痛之有子四人鼎既死桧憾之不置二十五年衢州通判汪召嗣教官莫伋希桧旨诬鼎子与赵令矜饮酒诽谤时政送在理寺欲加族灭会桧死获免二十六年追复鼎观文殿学士。
秀水闲居录曰：绍兴二年吕相颐浩秦相桧引倾憸浮躁之士列於要近以为党助谋出吕而专政其党建言周宣王时内修政事（删此二字）外攘夷狄（删此二字）故能中兴今二相宜分任内外之事，於是降制除颐浩江淮荆浙都督诸军事总兵江上制词云：玩岁苟安非拯溺救焚之意特时自定岂兴衰拨乱之图。又云：尽长江表里之封悉归经略举宿将王侯之贵咸听指呼都省置修政避议更张法度桧领之五月颐浩出帅群小乱朝纷然竞进无复彝叙上乃觉悟颐浩至润州兵溃不能进引疾求罢召还八月桧贬而局废侍从台谏往往坐媚灶爱去余守会稽勿除同都督军囊章力辞极论利害至数千言後旬日改除参政孟庾时庾同韩世忠湖外讨贼回就用以代颐浩所贪可罢三年正月余双奏适虏（改作金）使来执政皆言江上不可无应接宜待使回三月使人回余。又秦始得旨庾赴阙都督府罢是岁九月颐浩罢政四年夏初张浚被罪陕蜀无大帅言者有章云：若无大帅必失西蜀六月蒙上宣谕曰：西帅难基人朕欲以参政赵鼎积压枢密院为川陕宣抚处置使如张浚故事余曰：圣谋如此牙不敢不奉诏自是言者益力而踰月无处分八月余以疮疡谒告十馀日忽奉宸翰如前旨翌日执政见访问疾鼎语余曰：今川陕兵柄皆属吴玠大帅无他能玠能足矣。然玠见为宣抚副使。若官与之同，岂可制乎！余曰：公意如何有所见胡不奏。且公以元枢出使岂论宣抚耶鼎曰：愿得一使名在宣抚上者方为之余心知鼎欲都督即曰：偶拙病未愈不能造朝公不欲自言即同官亦可言也。鼎唯唯後两日再奉宸笔改命鼎都督川陕荆襄诸军事是时余起复居位已累上十二章丐持馀服鼎窥宰席甚急被命殊不乐申请数十条皆不可行如随军钱物须七百万缗之类余参告进呈指此一项奏言昔闻玉音赵鼎出使如张浚故事上曰：然余。又曰：浚自建康赴蜀朝廷给钱一百五十万缗今鼎所须三倍以上今岁郊恩所旨不赀上曰：柰何余曰：欲支三百万缗半出朝廷已如浚数半令所部诸路漕司应副上悦之既退鼎怒语云：令我作乞儿入蜀耶迁延久之郊後余得请鼎果相不复议蜀帅五年春鼎迁左相张浚右相并带都督诸路军事浚统兵往来。
江湖号都督行府权势甚盛便宜行事关送三省密院奉行内外无敢违者更易大将军移徙诸军科敛之重以千万计军民胥怨浚方大言进复中原欲独任国事七年正月逐鼎於会稽至五月淮淝兵变浚贬鼎复相然都督府竟罢矣。。
又曰：赵鼎复相植党亦急凡凶险刻薄之士无湄用使造虚誉而排善类张台属戒自郎官除察院未几迁殿院绍兴八年秋鼎失眷丐罢戒知其决去即露章请留以徼後福其言狂躁愚弄既罢犹知泉州盖其党与维持之力也。今录其疏云：臣本贯河东绛州赵鼎本贯陕西解州乡里相近士大夫通号曰：西人臣被召除馆职官除郎中实自圣恩然人亦或云：鼎进拟是非牙所不得而知也。今赵鼎求去议得皆以为未可臣欲言之则形迹如此俗不言则大臣进退国家安危所系陛下他日必悔之牙初不知鼎负陛下者何事鼎与同列忿争者何语鼎不敢自安者何意牙窃料陛下与鼎君臣之闲嫌疑已久同列之际猜闲已深鼎不自安非一日假使勉强少留终非可否相济圣意已决臣不复言但鼎去之後秦桧先悔而陛下後悔理在不疑此为可虑耳鼎去之後陛下必不独任能国事如鼎者绝少叟权者甚多後来者不三数月即与桧争必矣。此所谓秦桧先悔者也。陛下即位十二年而命相凡九人前後拜罢以三十数已试人材可知使後来者皆大过人虽去鼎可也。。若但逐斥异已而迁除附已者徒为纷纷则与鼎何异万一缓急之计。又将复用之使鼎何颜复见士大夫哉！所谓陛下後悔也。臣今为陛下计有三其上可留则用之鼎。若有负於陛下者面戒饬之鼎。若与同列不协则面责以先国家後私雠之义其次必不可则姑留之行在祖宗故事宰执罢政多留京师非特示恩礼亦以备顾问近时前宰执遂无复敢留行在者乃薄俗可叹非祖宗意也。未罢相则如前五日一到朝堂之类罢相则置之讲筵少俟期月之闲朝政修明边境静劾然後听其远去亦未为晚进退之闲犹为有礼不然去岁召之如彼其急今日去之如此其遽时有缓急事有大小臣恐天下不无窃议鼎尚不敢自保馀人何足道哉！臣之区区所虑者国家之安危所惜者陛下之举措陛下。若以为公论则愿圣心更加审处。若以为迹涉朋附则罪何所逃亦惟陛下。
察之而已伏候敕旨贴黄称牙今为言事官进退皆出宸衷不敢与鼎请留鼎。若去位则臣事陛下无复嫌疑迹逾安矣。在计臣则幸鼎之去为便在陛下则众论以为未便也。常同初除中丞以牙姓名荐於陛下鼎闻之缩项吐舌摇首人传以为笑鼎畏牙如此三省同奉圣旨张戒为耳目之官附下罔上可与外任差遣。
又曰：赵相鼎蒲解闲人起於折屋有朴野之状一日拜相骤为骄侈以临安相府为不足居别起大堂奇花嘉木环植周围深圳之四隅各设大炉为异香奇种每坐堂中则四炉焚香烟气氤氲合於坐上谓之香云：又堂馔自艰难来至菲薄鼎增十倍厚日有会集侍从诸将下逮省寺官所喜者次第召食堂厨公吏支日费香直。且数千缗酒馔尚不计也。其後鼎坐台疏落职守泉累章数千言而乾没都督钱十七万缗窃用激赏库钱七十馀万缗掩有临安府什物三千馀件乃。
绍兴十八年五月金人遣使来贺生辰。
九月陈诚之为大金贺正旦国信使。
王墨卿为大金贺生辰国信使。
十二月金人遣使来贺正旦。
绍兴十九年五月金人遣使来回同生辰。
九月汤鹏举为大金贺正旦国信使石清副之。
张杞为大金贺生辰国信使。
十二月董先为鄂州驻劄御前左军统制。
董先初在鄂州宣抚司为背嵬军统制岳岳飞死後召先赴行在隶步军司为统制先与步帅赵密不协为江东副总管信州驻劄殿司杨存中怜其才常赆遗甚厚具劄子乞隶殿司以三衙不许互换陈乞不许鄂州都中乃乞为统制遂为左军统制。
金人遣使来贺正旦。
金主完颜亶为齐王亮所弑殂（删此字）。
神麓记曰：皇统九年四月初太白蚀月太史言不利於君将大牙作乱。又有旋风从北向南吹染练腾空万民望之上表下赤落在内廷祥曦殿之侧继而风雷大作有龙自寝殿而出入绕壁幕地衣众人皆睹东昏震悸遂大赦一下翰林学士承旨张钧作赦文称迺者龙潜我宫之句由是大怒曰：龙柰我何将张钧杖之数百截去手足而斩之东昬不道自此始也。每日窥砚左右近侍不辩亲疏唯有少不如意恣情。
逞欲手自刃之亲杀兵部尚书赛居常护卫将军八斤（改作巴锦）广威宿直将军特赛（改作集赛）定远胙王长腾马及其弟冀州节度使查辣（改作扎拉）子至皆族诛之。又手刃邓王子阿术（改作阿珠）辅国兄弟二人。又手刃皇后裴靡（改作费摩）申氏并诸刀嫔以放归宗者数辈皆赐死於家大臣战慄待死每日入朝与亲戚相别而行驸马都尉唐括（改作唐古）下率平章政事岐国王亮廉访参政萧王仲武太常大卿乌达（改作乌塔）宿直将军干诸尚厩局使高景山寝殿小底（改作实达尔）兴国奴（改作努）同谋因帝醉熟睡先盗骈帝侧弓刀诈称宣命夜召亮等直入诣寝殿就醉寝杀帝时年三十一是夜有护卫将军忽突（改和呼敦）者元不豫谋潜见此辈入寝殿欲行大逆东昬裸体跃起取旁侧弓刀不获忽突（改作呼敦）先以所执枪剌东昬於壁众乃同时向前乱刀斫而杀之遂闭殿门兴国奴（改作努）传旨敛取护卫弓刀皆不知其详然後屏出敷德殿门诈称前帝宣召大臣等左丞相宗贤夜半入内遂乱刀斫杀并男子并诛之亦召右丞相曹国王阿鲁孛山（改作阿布萨）至则缢杀之遂立亮改号天德迟明朝诸大臣布告天下以失道废亶为东昬王。
金国岐王亮弑其主亶自立。
皇统九年十二月二十日登位改元赦尚书省牒刑部门上下朕惟太祖武凶皇帝神武应期奄有四海以公存心天下大器授於太宗文烈厌代不忘先训凭玉宣命属之前君以统洪业十有五年而昬虐失道人不堪命宗族大臣协心正救之而弗悛遂仰奉九庙之灵已从废黜亦既殂殒宗族大臣咸以太祖经营缔搆所繇垂统推戴眇躬嗣临天下朕以宗社之重义不获已爰受命之初兢兢。若渊冰未知攸济尚赖股肱三事文武百僚同心辅翼以底于治宜布惟新之令以宏在宥之恩可从皇统九年十二月十一日改为天德元年於戏嗣守丕基休於宗祐永绥宇宙尚轸黎元咨尔多方体予至意。
赐进士出身头品顶戴四川等处承宣布政使司布政使清苑许涵度校刊。
※卷二百十六校勘记。
谋出吕而桧专政（脱桧字）已试未试人材可知（脱未试二字）广威宿直将军特赛（威一作威）夜召亮等直入诣寝殿醉寝弑帝（诣寝殿一作霄仪殿弑误作杀）。


炎兴下帙一百二。
起绍兴十年六月十一日甲寅，尽闰六月十七日庚寅。
汪。若海劄子曰：朝廷以蓝公佐之回和议颇变以龙神卫四厢都指挥使刘锜为东京副留守兼节制军马以五月十六日始次顺昌而十七日兀术（改作乌珠）之军已压境兀术（改作乌珠）之败盟举兵来祁州也。以大校为名起国中之兵一头项入山东曰：聂黎孛堇（改作聂呼贝勒）一头项入陕西曰：三郎君一头项入西京曰：李成兀术（改作乌珠）与三路都统领龙虎大王韩翟二将军以五月十二日入东京初遣三路都统领既下淮甯来取顺昌犯（改作抵）白沙刘某夜遣师晨至白沙相拒终合数阵三路都统大败而去乞援於兀术（改作乌珠）未至闲刘某遣骁骑将阎充夜刦三路都统寨正中中军连破五寨见毡帐数重朱红美车有虏酋急被甲呼曰：母杀我留我则太平军士不听杀之其馀不及被甲因乱（删见毡至此三十九字）击杀数百人相枕藉死者莫知其数由此虏（此字改作金军下添尽字）惊昼夜不敢下马唯於马上寝食而已兀术（改作乌珠）率重兵来刘某闻其将至也。会诸将於东门上问策当安出诸将敬曰：今已三大战军士夷伤者众。若兀术（改作乌珠）自至恐势力不加不如权护老小渡淮刘正色谓诸将曰：朝廷养兵十五年正要一朝为缓急之用安可见大敌而退况老小一动必不能全虏（改作敌）骑无数十里之远。若被追老小必乱甲士未能保何老小之可全不如背城一战於死中求生上足以报国家下足以取富贵请为诸军五日内杀回兀术（改作乌珠）众皆以为然人人激励上下同心皆为剿敌之志，於是坏橹沈舟以为决战兀术（改作乌珠）所号箍胜军至则责三路都统龙虎韩将军等不肯厮杀致败军马之众谓其众曰：誓与起顺昌城掉在溺河折三箭为誓折一箭曰：初九日早饭於府衙会食折二箭曰：敢过车轮之下者皆杀折三箭曰：妇人财帛尽以赏军其所将攻城士卒号铁浮屠。又曰：铁塔兵被两重铁兜牟周匝皆缀长簷其下乃有毡枕三人为伍以皮索相连後用拒马子人进一步移马子一步示不反顾以铁骑为左右翼号拐子马皆是女真弃之自用兵以来所不能攻之城即勾集此军六月七日兀术（改作乌珠）自临城於颍河北岸劄寨三十馀里约十五万九日辰时叩城西门索战。
谓城上人曰：你只活得一个日头犹华人（删此二字）言一日也。刘某出军五千人接战自西门转向南门。又转自东门及东北角始与虏（改作金）骑往来驰逐後直撞入虏（改作金）军中手相扯捽刀斧相斫至有提去虏（此字改作敌人）兜牟而刺之者军士有中刀沿吣而犹刺虏（改作敌）不已者有偶失地利与虏（此字改作敌兵）相抱於城壕而死者血战自辰至申虏（此字必作金兵）乃败走横尸遍野不知其数刘亦敛兵入城死兀术（改作乌珠）大怒亲拥三千馀骑直叩东门射城上人着城上礮架皆满。又被城上军以劲弓射走兀术（改作乌珠）既大败乃移寨於城西门开掘壕堑自西南至西北约十馀里欲为不战之计而坐困顺昌刘。又夜使人刦之上下不敢甯处十二日乃尽走虏（此字改作金人）自言入中原十五年尝一败於吴玠以失地利而败今败於刘锜真以战而败疑是外国代理来神兵兀术（改作乌珠）至泰和因得气疾黄肿下血居县门楼卧两日至淮甯府龙虎者始敢献言以为不当南来亦犹南人深入我地兀术（改作乌珠）无言怒诸酋（改作将）之败挞韩将军九十柳条翟将军八十柳条其馀或一百或二百哭声彻天韩将军颇出怨言曰：我只为你於和尚原坏了人情莫不疑贰在三日留翟将军守淮甯府入东京欲往河北签人有王山者言河北无正兵可签只有百姓耳王山者兀术（改作乌珠）旧用之知颍昌府至是携来欲令再守顺昌王山言今大国中只有兀术（改作乌珠）主兵权举国中兵尽起祁州所教之兵尽随兀术（改作乌珠）除兀术（改作乌珠）所将一头顶每战兀术（改作乌珠）亲拥为押队其馀头项如龙虎韩将军之徒皆无斗志。又其麾下皆不谷同来是以莫肯为用其所将孔彦舟郦琼赵荣之徒只单马随军并无兵权兀术（改作乌珠）之败顺昌城下三郎君败於陕西亦遣人告急焉王山言是日南宋再有一头项乘其弊可尽捉虏（删此二字）也。但刘自金贼犯（改作人攻）顺昌见陈蔡以西皆是望风投拜。又见旧知州王山在城下恐城中人苟求性命有卖义於外者更不敢用顺昌府官吏军民充守御既分其兵於城上地分而。又分其兵於城中逐巷口摆布每遇令牌一过即百姓寂无一人敢出户者止有兵五千人可以出战计刘所统不过二万人中。又止用五千拒其举国精锐之师即今诸大将所统或十万或二十万使乘刘锜战胜之後士气百倍之际诸路并进兀术（改作乌珠）可一举而破甚无难者今兀术（改作乌珠）之在东京譬如取大鱼。
当远其索而困之不必聚天下之师以围东京今诸大帅唯淮西最务持重不肯轻举宜以淮西之兵塞其南窥之路俾西京之兵道河阳渡孟津俾淮东之兵卷淮阳渡彭城俾陕西之兵下长安渡蒲坂则河朔之民必响应冠带而共降其党（删寇带至此十字）契丹黑水渤海诸国必各为其主而自立则兀术（改作乌珠）可不战而擒女真（改作大金）可不加兵而灭何则我今以淮西京西淮东陕西四路之兵共围兀术（改作乌珠）是以四易而攻一难我今以淮西目固根本而以京西淮东陕西出綦意是以四难而攻一易兀术（改作乌珠）见天下之师尽围之必以死战故曰：一难兵法曰：勿攻其所难如遂为之是兀术（改作乌珠）之攻刘锜也。今举国之师尽聚於东京我仍直趋於河北则河朔之民必响应兀术（改作乌珠）可不战而擒也。死术（改作乌珠）一败於顺昌傥。又败於河朔则苻坚之事其果见於今日矣。。且坚淝水一败安能遂灭苻氏故曰：契丹之属必自立则女真（改作大金）可不加兵而灭也。今闻淮西之师得亳便还义士莫不（阙）甚为朝廷惜之恐人见淮西之班师弗察虏（改作敌）情之强北故躬往战地或访亲见临阵之人或质被虏得脱之士聊述顺昌之战胜以备朝廷之采择焉。
十三日丙辰岳飞统制牛皋败金人於京西。
十六日已未永兴军路经略使郭浩统制劂建充攻金人於醴州破之克醴州。
王德至顺昌府。
刘锜在顺昌受围屡乞援师於朝廷诏王德应援是日也。德至顺昌而金人已退顺昌矣。。
刘光世军於和州。
二十一日甲子吴玠军统制姚仲尚起樊彦郑师正以兵援郭浩及金人撒离喝（改作萨里罕）战於凤翔府大破其军。
二十二日乙丑司农少卿李。若虚与岳飞计议军事。
金人败盟朝廷遣李。若虚往鄂州军周聿往建康府军魏矼往楚州军呼计议军事。若虚到鄂州日飞已进发是日。若虚追至备安府见飞言兵不可轻动。且班师飞不从是时诸军皆已进发。若虚曰：面得上旨不可轻动既已进发。若风孙可进则当以诏还矫诏之罪叵虚当任之飞许诺遂进兵。
二十三日丙寅岳飞军统领孙显大破金人排蛮千户於陈蔡州界。
二十六日已巳刘锜国武泰军节度使侍卫军马都虞候沿淮制置使。
韩世忠军统制王胜败金人周太师鹘辣孛堇（改作呼拉贝勒）於淮阳军。
闰六月一日癸酉朔张俊军统制宋超败金人於永城县朱家村。
五日丁丑泾原路经略使田晟及金人战偏差泾州。
是役田晟有怯敌之意令军中卷旗而出众知其必退矣。故未合而遁。
彰武军承宣使永兴军路经略安抚使郭浩加奉国军节度使侍卫步军都虞候武康军承宣命名利州路安抚使杨政加武当军节度使侍卫步军都虞候定国军承宣使秦凤路经略安抚使吴玠加镇西军节度使侍卫步军都虞候。
十三日乙酉复陕西赦。
眷惟陕右初复版图空念疮痍之遗民未洽朝廷之德泽蠢兹阉虏（改作念兹不靖）怀彼狼贪政作肆彼长驱）诡计潜师实同寇盗背天违众（改作实忘盟约攻城陷邑）荐肆（改作致）侵陵蹂践我土疆蟊贼我黎庶幸赖神人助顺宗社降灵将士摧锋争贾我前之勇吏民徇国共坚不贰之心捷奏已传师徒再克尚以蜂（屯）假息虎帐戒严介骨苦暴露之劳丁壮疲转输之苦由朕菲德致尔阽危惕。若厉以疚怀轸如伤而在已宜敷涣泽之渥用尉西士之人於戏击虏（改作敌）以殄灭为期方折冲於万里得道者多助之至况有臣惟一心尚赖帷幄协谋爪牙宣力庶永清於四海庸共底於丕平咨尔多方体兹至意。
闰六月十八日庚寅王之道上皇帝书。
臣闻兵法曰：未战而庙算胜者得算多也。未战而庙算不胜者得算少也。多算胜少算不胜而况於无算乎！。又曰：知已知彼百战不殆不知彼而知已一胜一负不知彼不知已每战必败其言具在昭。若日月信如四时後之用兵者不可不鉴也。恭惟皇帝陛下比以虏（改作金）人犯顺入寇（改作背约深入）郊畿肆命诸将出师綦行天讨兹固子犯所谓师直为壮者然而不知陛下宵旰之暇亦尝为庙算计耶其未战而胜耶其未战而不胜耶臣虽至愚窃尝为陛下筹之。且有义兵有应兵有贪兵有骄兵救乱诛暴者谓之义兵兵义者王敌加於已不得已而起者谓之应兵兵应者胜利人民土地宝货者谓之贪兵兵贪者败恃国家之。
大矜人民之众欲见威於敌者谓之骄兵兵骄者灭今以吾之义兵而敌彼之贪以吾之应兵而敌彼之骄其论庙算之胜与不胜固较然也。。若曰：不知彼而知已一胜一负不知彼不知已每战必败则所谓知已知彼实战之所先急不知群臣为陛下计变尝言及此乎！陛下自为宗庙社稷生灵计亦尝虑及此乎！知彼可胜者果有几乎！我可胜者果有几乎！我之所不可胜者其相当乎！抑变有优而有劣乎！昔之善为战者先为不可胜以待敌之可胜常使不可胜在已可胜在敌此所以能不战而屈人之兵也。臣请为陛下言之。且强弱众寡之不敌也。尚矣。以强弱言则刘固非项敌也。以众寡言则曹固非袁敌也。而项卒归於刘袁卒归於曹者，岂有他哉！得其道则虽弱能强虽寡能众失其道则虽强易弱虽众易寡尔臣观虏（改作金）有五败陛下有五胜虏（改作金）虽强。且众固无能为矣。然在我有未必胜者三。又安得不自知也。。且虏（此字改作金人）专事攘窃而陛下一本仁义此道胜也。虏（此字改作金人）专务奸诈而陛下一本忠信此德胜也。虏（此字改作金人）起兵三十年用人如牛羊杀人如草营而陛下视民如伤不惮屈已增币俯徇讲和之请粪与天下休息此仁胜也。虏（此字改作金人）自无术（改作乌珠）用事上则欺幼主以擅权下则杀亲族以播虐而陛下夙兴夜寐不忘父兄播迁之难方虏践约（此三字改作金人）请和许还两宫群臣以为不可独圣意笃於孝悌幸其必信断然从之此义胜也。虏（此字改作金人）前後专以和议欺罔国家刦质二帝屠戮万方天下之人耻失其君悼丧其亲恨不得食其肉而寝其皮（删恨不至此寸字）久矣。陛下顷缘王伦与之画地复听其和当是时下而樵人牧子皆以践为虏（改作金）人得计而陛下失计盖古人所谓和戎国之福者为其有以休兵息民也。今兵不得休民不得息於养兵之外岁取於民以供壑无厌之欲一有不满必至兴师虽远近未可知而理所不免臣每念及此未尝不痛心疾首至於无如之何辄复自宽曰：福兮祸所伏祸兮福所倚一是一非一失一得夫何常之有哉！虏（改作金）人之得计所谓祸也。安知不为福所倚耶和之必至於变无可疑者但变速则祸小变迟则祸大变自彼则福小变自我则祸大祸小则可转而为福祸大则灭亡无日矣。速则三年之内迟则五年之外自彼则彼实先之自我则我实起之今虏（改作金）曾不二年无故败盟引兵入寇（改作境）然後知。
虏人（此二字改作其）向之所谓得计者今为失计面陛下向之所谓失计者今为得计向得而今失者福兮祸所伏敢向失而今得者祸兮福所倚也。此计胜也。陛下有此五胜固可以胜矣。然以臣观之未见其必胜之理何则唐肃宗诏九节度讨安庆绪重以《郭子》仪李光弼皆一时元功难相统摄特用鱼朝恩为观军容宣尉使而不立帅师次邺南方与贼对未及战而溃史臣以为王师无统进退顾望责功不专是以及於败今者诸军大会境上而不置统帅臣所谓未可必胜者。此其一也。齐景公召司马穰苴为将以扞燕晋之师穰苴辞以臣素卑贱士卒未附百姓不服顾得君之宠臣以为监军景公使庄贾往贾後期偿至穰苴斩之以徇三军士皆为之震慄由是晋师闻之罢去燕师闻之渡河而解尽取所亡邦内故境以归今国家用兵十有六年矣。士卒之隶诸将者不可谓不亲附矣。而罚终不行缓急果可用哉！臣所谓未可必胜者。此其二也。今日之兵分隶张俊者则曰：张家军分隶岳飞者则曰：岳家军分隶杨沂中者则曰：杨家军分隶韩世忠者则曰：韩家军相视如仇雠相防如盗贼自不能惴惴然惟跫怆人之奉公而名誉贤於已也。自不能立功惴惴然惟恐他人之立功而官爵轧於已也。。且其平日犹或矛盾。若此使临大利害想其中心必不能效相如之屈於廉颇寇恂之不仇贾复先国家之难而後其私怨安能保其不自为敌国而以刃相向耶臣所谓未可必胜者。此其三也。。又况兀术（改作乌珠）所领之兵无非胁从瓦合犹能自号元帅以统之初不闻契丹自为一军而各听本国之号令也。今不置统帅而欲求胜胜能保其必胜乎！虏（改作金角前後无虑数百战虏（改作金）未尝不胜我未尝不败者非虏（改作彼）能自胜特我师不战而溃遂成其胜尔夫所以不战而溃者非他不畏我而畏敌故也。使皆畏我而不畏敌虏（改作敌）亦何能为哉！今罚不行於三军而欲求胜能保其必胜乎！春秋以来如晋楚用兵以将帅不和而败绩者多矣。惟是虏（改作金）人前後驱迫邻国入为边患逮二十年未尝闻其有违众犯令自为衅隙以相攻者今诸将不和无以合之而欲求胜能保其必胜乎！陆贽奏李晟枪建徽杨惠元李怀光四节度状云：四军接垒群帅异心论势力则敻绝高卑据职名则不相统属怀光轻晟等兵微位下而忿其制不如心晟等疑怀光养寇蓄奸而。
怨其事多陵已端居则互防飞谤欲战则第恐分功龃龉不和嫌隙滋甚覆亡之祸翘足可期旧（改作内）寇未平新（改作外）患方起忧愤所切实堪疚心由是言之臣前所谓可胜者五恐不足恃以胜而所未可必胜者三恐不可不深思熟计而求其所以胜也。臣愿陛下慨然奋发自谋诸心选择耆德素负天下之望者谋及黾筮谋及士庶傥黾从筮从卿士从庶民从矣。然後下明诏遣驿车而召焉逮其入见陛下宜避正殿亲出玉音而谕之曰：今敌国深侵邦内骚动士卒暴露於境予一人卧不安席食不甘味社稷安危一在将军愿将军率师应之将军既已受命陛下乃斋戒告於太庙灼黾卜吉以授斧钺如武王之命太公望然後遣行先行之数日遣诰诸军曰：予一人以尔诸军元帅不立日夜忧惧恐贻一国三公其谁适从之诮今谋之卜筮卿士庶民蔽自予一人之志得元老某俾统六师自阃以外咸得制之邦有邦典军有军政用命赏於祖不用命戮於社母，或不和不靖自底於罪而为将军者临屯之日。又能拊循士卒同其甘苦上不失於关羽之骄下不失於张飞之不（恤土）有所不诛诛必及其大而威有所不赏赏必及其小而明夫然後勒兵赴敌臣苋其一戎衣而天下定不得专为有周美矣。伏望陛下追怀祖宗积累之难畀付之重痛愤父兄戮辱之苦睽隔之忧矜念军兴以来犬羊所至（删此四字）积尸腥於草木流血丹於川原母以臣人微言轻遂忽而不听弃而不用古语云：投机之会闲不容发。又云：後将噬脐悔可及乎！臣愿陛下不为众口所夺断自宸衷而必行之使异时获投机之功而免噬脐之悔实天下幸甚臣之狂瞽不独今日当绍兴八年六月王伦使虏（改作金）还虏（改作金）遣使随伦报聘臣，於是时固尝有书致之前吏部侍郎魏矼以述和议有九不可一可之说当绍兴九年五月和议既定淮上兴役以备两宫来归宿食供顿臣，於是时亦尝有书致之前左谏议大夫曾统以迎奉两宫有五事当为先务之急惟臣区区忧国爱君之心无易二书重以家贫地寒远去轩陛不获自达是用致之魏矼曾统，庶几有闻於陛下不图今日乃见兹事似与臣意有相符者。虽然亦非臣之私言天下之公言也。故敢复尽千虑一得之愚献於阙下位卑言高罪在不贷惟陛下怜其愚忠而曲赐保全无使天下以臣为妄不胜俯伏待罪忧惧之至。
赐进士出身在头品顶戴四川等处承宣布政使司布政使清苑许涵度校刊。
※卷二百二校勘记。
兀术亲拥为押队（一作为拥押队）自河阳渡孟津（自误作道）自淮阳渡彭城（自误作卷）统制郑建元（元误作充）愿将君之宠臣（颐误作顾）而官爵轶於已也。（轶误作轧）而所谓未可必胜者三（脱谓字）。


政宣上帙八。
起宣和四年六月三日庚寅，尽十二日已亥。
宋昭上书论北界利害乞守盟誓女真决先败盟（删女真至此六字）。
奏曰：臣闻犬戎之性不可以信义结去来无定叛服不常虽成周盛世犹有玁狁之难自古御戎未见上策汉唐以还或盛或衰乍叛乍服其御之之术率非良策皆不足为盛世道故略而不论迄（删臣闻七十三字）我有宋（改作我国家光宅四海）寰区之内靡不归顺而景德中亦有澶渊之役真宗皇帝天威一震贼（改作敌）势瓦解当是时乘胜逐北则腥膻之种（改作契丹之兵）无噍类矣。真庙圣慈深厚特以两国生灵为念故扩天地之量贷蝼蚁之命（删贷蝼至此五字）啖（改作许）以厚利与之议和为天下後世万万年安全之计故虏（改作辽）人谨守盟誓不敢南下而牧马（删此三字）者诚以天地之洪恩不敢忘也。自圣圣相承明明继照虽睿知神武尧仁汤德足以柔怀然实亦恃此为长城神宗皇帝熙丰之间锐意北伐选将练卒积谷理财葺城郭修器械十九年间仓廪实府库充貔貅之士无不一当百万是时鼓噪而。
前则自河以北其人皆俎上肉矣。亦以河朔祖宗兴王之地不忍骚动安可快一时之忿失百年之好故终莫之举也。陛下即位以来御戎之术实得上策虏（改作辽）使之来宴犒赐予恩数曲尽故怀德畏威向风慕义稽首称藩介胄之士橐弓偃息黔黎之民鼓腹咏歌历观三代以来倾心悦服至诚革面莫如今日实太平希世之盛事也。比自王黼童贯力引狂生李良嗣董才之徒妄兴边事致烦宸虑遣大臣提重兵久屯塞上仓廪府库为之一空官卒兵民死亡无数前所奏陈悉皆诞妄财用尚可复全死者何由更生欺君罔上蠹国害民罪不容诛臣愿断此数人头以谢天下不唯慰安虏（改作燕）人之心使明知陛下德音无复猜忌谨守盟好，庶几奸臣贼子欺君罔圣妄兴边事侥觊功赏者有所惩戒臣固知陛下圣慈不忍诛戮臣下然此数人不诛则虏（改作燕）人之猜忌未易可解臣愿陛下勿以驭贤臣之礼驭此奸贼则不胜幸甚臣间虏中（改作北边）频岁不登斗米千钱虽或请和恐非本意特出於不得已耳万一养锐数年岁谷小秋高马肥士气稍振复来侵扰则干戈相寻无时而已较其利害轻重则奸臣数人之诛不足恤也。。又况李良嗣董才皆北虏（改作庭）叛臣心怀怨望故附会边臣撰造虚语欲假中国之势以复私仇耳实两朝之奸贼岂复忠义之可望哉！臣窃料议者谓岁赐浩瀚虚蠹国用是不知祖宗建立榷场之本意也。盖祖宗朝赐予之费皆出於榷场岁得之息取之於虏而复以予虏中国初无毫发损也。比年以来榷场之（删岁得至此二十八字添一其字）法浸坏遂耗内帑臣愿遴选健吏讲究榷场利害使复如祖宗之时则岁赐之物不足虑也。或者。又谓九州中国之地皆沃饶膏腴之田岁得甚厚是曾不虑屯戍守御之备战斗犒赏之费岁几百万计耶贪其所得既不足以偿所失而。又战斗死亡之士横被屠戮之民几人也哉！徒有辟国之虚名而无补国之实利或者。又谓山後之民皆有思汉之心，或欲归顺此尤妄诞之易见者不惟北虏（改作辽人）为备日久山後之民往往徙居漠北。又自唐末至於今数百年间子孙无虑已易数世今则尽为蕃种（删今至此六字）岂复九州中国旧民哉！皆由边臣用人无术致探报者利於所得恣为诞谩帅臣庸暗更加缘餙妄议边事侥觊功赏或者。又谓北虏（改作辽人）比年以来为女真所困侵城掠地横亘千里势巳窘蹙愿与女真。
合从腹背攻讨则扑灭之易甚於反掌是亦弗思之甚也。灭一弱虏（改作国）而与强虏（改作国）为邻恐非中国之福徒为女真之利耳。且北虏虽夷狄然久渐圣化粗知礼义故（删此虏至此十五字改作辽人二字）百馀年间谨守盟誓不敢（改作肯）妄动者知信义之不可渝也。今女睦刚狠（改作勇）善战斗茹毛饮血（删此四字）殆非人类（改作易敌）北虏（改作辽人）以夷狄（改作全力）相攻尚不能胜傥与之邻则将何术以御之不过修盟誓以结邻国之外好而已本朝与北虏（改作辽人）通好百有馀年一旦败之女真果能信其不可渝乎！异日女真决先（删此字）败盟为中国患必矣。此理之必然事之必至虽使伊周复生不能易此议也。臣。又闻两国之誓败盟者祸及九族陛下以仁覆天下其忍置河北之民於涂炭之中而使肝脑涂地乎！臣窃谓凡今之人臣不负陛下采访之意爱君忧国论奏忠赤者间亦有之其希意承旨背公营私苟求陛下富贵者不可胜数遂使忠赤之臣志不得伸言不见死者岂得已哉！诚以国之大事实系安危下情壅遏不得上达今而不言其如後患何譬犹人之一身中气痞隔阳不降阴不升则百脉不调四体不充久而不治病在膏肓虽有良医不能愈也。今疾幸在腹腠是正宜投药石之时也。臣愿为陛下出疆说谕虏（改作辽）人比因虏中（改作北朝）忘失虏（改作旧）主深虑扰攘之际疆陲不戒奸人作过边臣生事故遣近臣使之防边果有群寇妄托北朝惊劫边民虽降处分不得杀戮止牒北界刦行捕捉窃虑尚怀疑贰妄兴兵马务在谨守祖宗之盟无失百年之好如女真侵削不已力不能胜则许求援於中国报使复来厚加恩礼以释其疑使之外扞女真内屏中国则陛下奠枕永无忧於北顾百姓安业得尽力於南亩实天下万万年无穷之利古人谓夷狄相攻中国之福正谓是矣。（删古人至此十五字）臣固知疏远微贱辄以狂瞽冒犯天威难逃诛戮然臣闻忠臣徇义志士徇名故忠义发於内则鼎镬忘於外爱君之心切则虑患之志深也。况顽石五色尚有补天之功愚夫千虑岂无一得之长愿陛下勿以人废言留神听察则撮土之微尚能增山岳不厌之高爝火之光尚可裨日月不照之明矣。臣向任陕州灵宝知县日因论列陕右钱法蒙恩召对面奉德音欲除监司旋致烦言犹叨贰郡未到任间复蒙。
圣恩除臣提举江南茶盐事以岁课增衍。又蒙特转一官臣每以未能仰报天地为恨今日复睹奸贼敢尔欺君义当竭节图报涓埃是敢僭越辄贡刍荛万一臣言可采乞不降出庶使天下皆知断自宸衷不由人言足以竦动神灵激昂士类北虏（改作辽人）闻之恩归陛下则臣报上之疏足矣。傥或上误圣聪置诸鼎镬亦臣之所甘也。惟陛下择而处之书奏枷项编管连州宋昭相州人宣和四年五月童贯蔡攸等师既行即降旨妄议此事者必罚无赦执政廷臣皆不敢言独昭上此书论之书既上王黼见之大怒除名勒停送连州编管靖康元年臣寮言宋昭书切中今日之病乞加擢用诏赴都堂审察。
六日癸巳宣抚司礼待王介儒等发归。
茆斋自叙曰：二十七日同王介儒来起宿涿州次见走马者数辈皆夺到南军刀枪鞍马者。又有兵卒往来介儒云：两朝太平之久戴白之老不识兵革今一旦见此凶危之事甯不恻怆南朝每谓燕人思汉殊不思自割属契丹已近二百年岂无君臣父子之情仆答曰：兴废殆非人力今者女真逼燕燕人如在鼎镬皇帝念故疆旧民不忍坐视是以兴师援救。若论父子之情谁本谓的父耶知有养父而不知有的父是亦不孝也。（删。若论至此二十七字改作耳字）介儒笑而不答食时至新城介儒云：四军大王在白沟令勒留南使是夕宿外驿介儒云：恐见四军更须婉顺此行危险不易至此无犯虎狼（改作四军）之怒则事济而身全仆曰：四军不能止女真侵轶之患而於一介使人手无寸刃何足伸威。若言不及理某有死耳敢忘全燕安危存亡大计哉！仆窃料四军以昨日王师小衄故有留使人之意密使人访之昨日之战王师北来耶为复燕人南攻也。既而云：燕师乘隙攻掠仆曰：留滞一日耳无害也。四军令大石（改作达实）林牙来相见云：南北通好百年何为举兵侵夺地土仆答曰：朝廷缘女真海上累遣使人献还燕地每以温言答之不敢信从近。又得其文牒具言已据山後如南朝不要燕地则渠国自取之朝廷不得不发兵救燕林牙作色云：河西家（谓夏国）累次上表欲兴兵夹攻南朝本朝每将表章封与南朝不肯见利忘义听用间谍贵朝才得女真一言即便举兵仆答夏国虽累形（改作有）不逊之言然数十年间何尝侵得南朝寸土女真所言实有应验本朝不唯救应燕地亦欲自固边隅林牙。又云：君为使人。
何得与刘宗吉结约仆云：贵朝诸公深曾理论顾仆乃招纳使耳林牙云：以两国和好不欲留使人食罢可行为传语童贯欲和则仍旧和不欲和请出兵见阵仆归过白沟至种师道营仆独扣辕门有统制官杨惟忠来迎入见师道略语燕中事仆因语种曰：凡事军必居高阳以利战道今公营东西北背逼林木恐贼乘风声而来兼白昼眺望亦费（目力）盍少迁之既而师道果移营介儒行问曰：军南迁何也。仆绐曰：此更戍耳晚抵雄州入小使驿仆见童贯幕府官属环拥於後贯询燕中事宜仆具以所闻於刘宗吉者对幕属往往顿足抵掌切齿而怒盖诸公方以契丹为复盛如仆所言直易耳。又当时种师道杨可世皆失利於白沟方奏削雄州帅和诜高阳关路帅侯益以为探报不实故恶仆直言燕中之虚机宜王麟者属声言马某可斩贯因麾幕属退独谓仆曰：事尚在但勿与诸人言仆趋出幕府诸公遮路交口诮责贾评曰：吾曹不合不预教之耳仆曰：闻国家乘时复燕要在因险固而用燕人永为北塞藩篱方燕人离心日思南归而燕之精锐不满千骑耶律淳新立而女真已平山後事势逼蹙实见如此所以对太师尽言之不晓诸公恶言此保也。。且仆捐亲爱入不测之虏（改作地）实以国家安危存亡所系。又肯从诸公教语不对以实致误军国大事乎！众甚不乐时宣司议令种师道退军雄州师道力陈兵可进不可退邻敌在迩退必掩袭宣司遣参谋刘往谕之师道复不从巳退果为燕兵所袭伤拆甚众军既入雄州皆上城介儒望见问之仆绐曰：此陕西六路军马方到耳宣司委刘贾评王麟李子奇于景李宗振等携金玉茶具往驿中说话宾主皆谈上好云：巳奏禀朝廷。且欲仍旧但未得报介儒云：燕人久属大辽各安乡土贵朝以兵挠之决皆死战於两地生灵非便仲生云：谚语有之一马不备二鞍一女不嫁二夫为人臣岂事二主燕中士大夫，岂不念此仆答曰：燕人先嫁契丹今恐复嫁女真耳二人相顾大笑（删仲生至此五十七字）居二日以客礼见童贯毕作报书以铁骑送介儒等归。
蔡攸至雄州。
《北征纪实》曰：童贯败河朔之民故谓贯反及攸至皆沿路载斗焚香，或以手掬香炽之。且白其事而攸本与贯表里不能有所正也。。
十二日己亥宣抚司奏到诏班师。
宣抚司奏到上闻之亦惧诏班师令诸将分屯。
童贯作书约辽国李处温使为内应。
马扩既归童贯问契丹家谁为首台马曰：李处温良嗣不觉喜形於色贯召良嗣问良嗣对曰：良嗣旧在大辽与处温结莫逆交後论及天祚失德事欲与良嗣同约南奔尝於北极庙拈香为盟欲共图灭契丹今良嗣南归北极庙中之约必不虚设。若良嗣书到必以内应贯即令良嗣以书约之募谍者投书约马柔吉等令结义士开门迎降拘执契丹转祸为福往年沥酒北极庙归朝灭辽之言後处温等令子奭以帛书来答大率言伺隙密遣人速报相应之意欲俟王师逼燕为内应。
赵良嗣与李处温《书》曰：窃以天厌契丹自取颠覆兵连祸结弥历岁时旧君未还新主孤立扰攘之馀仰惟劳止不审迩辰台用何似伏惟眷聚上下均福顷年台旆自中朝使还植与奭相迎於良乡之驿舍具道朝廷礼乐文物之盛痛愤北戎腥膻（删痛愤至此六字改作契丹二字）残酷（添生民字）之弊至扼腕太息既。又执手於中京景昌门外之邸中极言戎狄（改作契丹）所以将亡之状议既决乃使不肖先归朝乞收复幽蓟故地汨汨许时未克厥志上方稽天之讨察时之变至於今日然後不肖言行计从阁下闻之必已大喜自古戎狄之兴（删此四字改作兴国）未有。若女真如此之速辽东辽西已为奄有前年取上京今年取中京遂破云：中如摧枯拉朽所在肝脑涂地腥闻於天山西良民所遭如此，岂不痛心疾首邪（删所在至此十五字）尚虑女真（删此二字）乘巳胜之势下居庸之孤城为之柰何我燕之人必引领南下已有来苏之望上欲拯民於水火乃遣太师楚国公领重兵百万将次於境上伐罪吊民霈如时雨已号令八路将帅以至於不校母得荼毒良民应天意顺人心扩幽蓟安生聚集此其大略也。如或昏迷不恭邦有常宪燕地褊狭幅员不过数百里已患女真之侵疆。且虑旧君之复至军兵日益困赋役日益重此正契丹运尽天亡之时也。虽有智者何以为谋契丹五京巳亡者四区区弱燕，岂能孤立阁下与诸庙堂大臣，岂不共知耶善为契丹之计者莫若劝诱新君以全燕之地来献於朝廷以安元元以保骨肉策之上也。如新君执迷及左右用事之人不明於祸福请阁下密结豪杰拘囚首虏（删此四字）壶浆箪食开门迎降使阁下世享富贵长守全燕以伸前日之志策之次。
也。阁下父子有志於此适丁斯时千载一逢莫如今日时哉！时哉！不可失也。已奉敕旨如以其旧官来降者即以旧官处之功高者别加厚赏以次者事毕日任便复业恐阁下欲知之母或迁延自速倾覆祸福逆顺指日可待顒侯来报以慰我思。又与李奭刘范马柔吉等书云：顷年沥酒於北极庙中以归朝灭虏（改作辽）为誓倏忽十年未即如愿今幸朝廷遣大臣领兵百万将次於近境足下速集义士开门迎降如能拘执虏囚（改作燕王）可以变祸为福虏中（改作契丹）五京已陷四京矣。如能完我（删此二字）全燕人以归中国则是足下阴德与时无穷可以坐享富贵矣。勉旃勉旃人回希来谕。
处温令李奭回书云：顷自白霫拜别时接音讠毛耳可得闻目不得见至於燕饮谈笑每思而念之奭与待制数尝发言灭虏（改作辽）为誓近岁间内外相凌盗贼竞起虽分五路已陷四京仅有幽燕孤危将亡甚於累卵无计解其纷难也。蓋历数之将尽相公自入枢廷顿变白首夙夜不遑怀履薄临深之惧东虏（改作女真）近日复有深入虑遭族诛之难不思往日之非惟念今日之咎愚闻慎密然後事济兵以诡道制胜大宋未有所行先形於外。若议兴行深宜密速愿救燕乡无告之民戎酋（改作天锡）成立全是相公与北枢萧公李密学处能奭等同立新分付得军兵事与南北面同勾当兼处分速集义士今月二日奭自状自备三千甲马武勇人准备防女真南来巳准奏行近戎主（改作天锡）助添招军赐得七万贯及有枢吏兵刑太原山甫少卿累次於奭处有言亦有向化心待与奭耶律策高勰马谔等同志彭城范与韩堇山西路押军近日并无文解来不知存在所有文字待范来获便奭处管分付到相公似有风闻此事待方便呈将来书示北遂趋参善保台严谨持六候问不具表弟守太常少卿知随驾翰林医官院使瘘同勾当在京军兵李奭上。
赐进士出身头品顶戴四川等处承宣布政使司布政使清许涵度校刊。
※卷八校勘记。
自尔圣圣相承（脱尔字）无不以一当百（脱以字）欺君罔上（上误作圣）君为使人何得为刘宗吉结约（下为字误作与）今公营东西北皆逼林木（皆误作背）直言燕中之虚实（脱实字）厉声言马某可斩（厉误作属）复不从已退（从一作得）顒候来报（侯误作侯）。若议兴师深宜密速（师误作行）同立新君（脱君字）近日并无文辞来不知存在（辞误作解）比遂趋参善保台严（比误作北）。


炎兴下帙四十六。
起绍兴元年四月十四日庚辰，尽二十日丙戌。
十四日庚辰隆祐皇太后崩。
隆祐皇太后遗诏曰：吾自履宫闱於今三纪常惧菲薄不足以踵先后之懿而格神灵之休乃晚年以来逢国多故二圣遐狩心常怆然皇帝仁孝自天实同忧患虽在颠沛礼无缺违幸时小康还自江介方欲飨天下之养即东朝之安而无如节宣不时偶遇微疾遽至危惙莫能自还怅此两宫遂成永诀方时艰难合行礼仪难以备举皇帝服期以日易月十三日而除仍不候除服御朝臣民三日而除作乐婚姻并无禁止殓以常服不可用金玉宝贝权宜就近择地欑殡候军事甯息归葬园陵所制梓宫取周吾身勿循旧制以为他日迁奉之便於戏生者人之暂寄死者数之大终甲子一周复奚所恨尚赖臣民之众永坚数之大终甲子一周复奚所恨尚赖臣民之众永坚忠孝之心辅翼圣朝早臻康阜存殁之际怆恨何言故兹遗诏想宜知悉。
大行隆祐皇太后议谥（旧校云：谥议汪藻撰）臣伏奉敕礼部状据太常寺今来大行皇太后崩合差议谥官差臣。
撰议谥者臣谨上议曰：臣闻承天者地也。所以涵六气而熙岁功配阳者阴也。所以分四时而成物化债宸极者后也。所以奉宗庙而隆化极故古之母仪天下者生也。荐其尊名终而述其大行三代尚矣。靡得而详在汉则明德和熹著称於前在唐则文德懿安垂纪於後皆所以扬椒涂之范炳彤管之辉巍巍乎！而与帝德并隆不可贬已恭惟大行隆祐皇太后躬圣善之德茂柔明之资粤自先正魏王有功仁祖之世王室所赖祐常纪之其泽深庆绵用集我太母惟我太母基迹元祐嫔於泰陵逮事宣仁钦圣两宫禀二南之规兼四教之善正位宫掖三十馀年含洪光大而体坤道之常进退存亡而得圣人之正及靖康初载天割我家二帝出郊中原无统列辟相视莫知所图我太母起於危疑之中自任以天下之重手援大宝授之圣明当方隅倾侧之时序璇历纂承之次虽文母以十乱兴周不能过也。已而六飞南渡按跸武林元凶阙朝宄自内作天下之势甚於缀旒我太母投袂而寝祸机立谈而销逆祲坐使天地复正三辰复明四方元元悉免涂炭虽娲皇以炼石补天不能过也。既勋猷崇极如此而乃抑华敦俭率礼蹈和塞私谒之涂裁外家之宠清净谦冲而以道为本沈潜刚克而与神为谋拥佑圣躬殚诚尽爱煌煌乎！度越麟趾思齐之上矣。方期清我甸服驾旋旧京虔奉翟车谒款宗庙极四海之养即东朝之安而昊天不辰祸结（改作绵）慈极郊蚕告华方开盛夏之祥隙驷难留遽掩长秋之御兹天子追慕悼心失图叹厚载之中倾痛仙游之不返虽遂服不可勉从期岁之丧而兴哀无时每过举音之节由是命有司考易名之典懋饰终之仪告於神明节以四惠，庶几有以彰淑则而畅徽音谨按谥法明德有功曰：昭视民如子曰：慈聪明睿智曰：献安民有功曰：烈。。若乃两值时变当阳御帘基图既安即复明辟泽及万世与天无穷非明德有功耶寝兴焦劳言动恳恻冒风涛兵革之险济宇宙生灵之艰非视民如子耶察兴替之端知变通之利亲庶政以任浦天之责奉真人以膺历数之归非聪明睿知耶中微之绪而我振之大乱之源而我窒之从容房帷密干鸿造非安民有功耶呜呼道之大者理谢形容名之尊者言绝称谓故古者贱不诔贵幼不诔长而皇后之谥则请之於庙示虽天子必有尊也。况我太母盛德元功敻无前比岂肤学之臣。
所能拟议意者必受成於宗庙为足以对在天之灵大行隆祐皇太后谥议宜以宗庙之命锡之曰：昭慈献烈皇后臣谨议。
大行隆祐皇太后崩奏告宗庙伏以衅积宫闱祸延文母凡居覆载孰不衣摧国有大丧不敢不告。
大殓伏以宫闱寡祐仙驭上宾将奉容依俯临神旧顾温兹之永閟衔摧割以奚言谨以十七日举大殓之仪不敢不告。
挂服伏以昊天不吊祸及东朝念色养之永违攀仙游而何及爰举衰粗之制用酬坤育之恩谨以今成服不敢不告。
祭奠比举卹章裒饰既正阼阶之席当陈馀閤之羞仰冀神游俯歆诚荐。
欑祭伏以慈壶中虚仙游浸邈爰举菆涂之礼以须祖载之期孝养莫追衣诚何极。
启欑伏以邦祸之延坤仪永閟方中告毕即远有期乃涓季夏之辰恭撒西阶之殡靡及摧割奚胜祖奠伏以复土有期遗佃在道犹想庭闱之觐忍瞻警卫之行攀旧哀号奠觞祖诀。
启猷伏以宫闱寡祐陵寝告成爰启菆涂将临於厚夜恭陈奠斗永诀於终天。
迁猷伏以蓍黾来谂日月有期既停六綍之仪将举九原之奉三灵不吊五内俱摧。
发引伏以蓍黾告日披綍在庭载言卫之仪将举殡防之事攀依永绝摧割奚胜。
掩欑伏以黾筮协从衣冠永閟神升帝所参三后在天之游地占山灵岂千人成聚之比追游莫返衔卹奚言。
上谥册宝伏以柔仪懿范懋著宫闱盛德元勋实施社稷乃群臣谥请於宗庙曰：昭慈献烈皇后永为千载之称不敢不告。
祔庙伏以慈闱厌世甫冈山既终复士之恩爰讲祔姑之礼进陪庙祀永作邦休。
配庙伏以（阙）作合先朝援正尊名有欠圣御帘之诏唱为异议由崇甯当轴之奸兹蠲刚辰恭举徽册用严升庙之礼就对在天之灵。
卒哭伏以飚驭遐升日期浸远甫隔晨昏之养奄然哭踊之仪追慕无田衔哀何极。
欑宫节八月朔伏以宫壶兴哀屡改阶萤之旦寝园在望俄惊陵柏之秋恭惟昭慈献烈皇太后位正累。
朝得齐先后仙虽邈慈矩具存地隔三山莫献蟠桃之实神归九庙长游大练之衣适〈辶周〉辰何胜永慕。
秋社伏以宫衣掩御已虚夏清之仪农扈报功忽届秋成之候恭惟昭慈献烈皇太后债天德大救物功深既炼石以告成遽乘云：而不返攀无及感怆柰何。
中秋伏以长乐终天人结母慈之变蓐收告节月圆秋令之中观玉琯之屡移望柏城而增怆恭惟昭慈献烈皇太后体姜妊之德希黄老之踪伏赴帝乡之期永违天下之养每怀遣训徒极哀悰。
九月旦伏以轩星既掩揜鬼驾莫追方兴长夜之哀忽届杪秋之序恭惟昭慈献烈皇太后功参十乱道冠六宫问寝承颜一朝违长乐之养祔姑合食千载奉泰陵之游摇落有怀追攀无所。
重阳伏以种稑告成尝帅九嫔之献菊萸在御莫伸万寿之祈恭惟昭慈献烈皇太后厚德亻见天徽音垂世自哀缠於厚夜忽时及於凋年爰致孝思式陈时荐。
九月望伏以椒掖戒寒柏城无晓永隔乘云：之驭倏更濡露之辰恭惟昭慈献烈皇太后化首宫闱泽流寰宇念纂承於丕绪蒙保祐之隆恩缅想徽音何胜孺慕。
十月望伏以衅结终天时丁良月虽閟宫之在望瞻大练以无期恭惟昭慈献烈皇太后梦月锺灵补天债德奄隔晨昏之养屡惊弦晦之迁兹睹流光何胜永慕。
下元节伏以难忘灰缇室将观一气之回较籍清都莫重三元之毕缅思慈范永隔仙游恭惟昭慈献烈皇太后一所忧在贤以俭为宝方候含饴之庆遽兴复土之哀爰即佳辰载陈诚荐。
秀水闲居录曰：元祐末哲宗方择后京师里巷作打球献戏以一击入窠者为胜谓之孟入，於是孟在女应入宫之选掖造缬有匠者姓孟献样两大蝴蝶相对〈纟奄〉以缬带曰：孟家蝉民闲竞服之未几后废处瑶华宫号华阳教主玉清妙静仙师议者皆以为识蝉者禅也。出家之兆也。元符三年徽宗皇帝嗣位钦圣向后同听政诏后还宫号元祐皇后次年向后崩复出居瑶华如故政和七年加号希微元通知和妙静仙师靖康初京师失守徽宗渊圣皇族。
近属皆诣虏（改作北）营虏（改作营）中议亦取后渊圣意张邦昌必不能久僭俗留孟后以为兴复基本因遣人入城取物纸尾批纸辞兴府尹徐秉哲云：赵氏讠主孟子相度分付会虏（改作金）人以后废岁久无预时事不复取（邦昌请后入宫诏云：遵少帝之玉音湖州士人石茂良在围城居将官姚友仲家尝亲见批字）虏（改作敌）既退邦昌请后入居延福宫号宋太后既请垂帘号元祐皇后今上践祚迎后至睢阳上尊号曰：隆祐太后建炎三年车驾渡江至馀杭有苗刘二贼之变后复垂帘以平内难二十五日复辟。又上尊号曰：隆祐皇太后绍兴元年崩於会稽初上谥号曰：昭慈献烈後更谥曰：昭慈圣献至是前识乃揜念焉孟入者两复入也。蝉者禅（去声）也。两御帘帷之应也。大统中绝而复贯天位暂倾而复正者后之力可谓异人矣。。
王德执郭仲威於扬州。
郭仲威为真扬州镇抚使建炎四年八月金人犯（改作入）扬州薛庆战死仲威奔於兴化及金人退仲威乃来真州薛庆战死仲威奔於兴化及金人退仲威闻李成在江州。且尝有旧潜回扬州驻军欲往上江合军到建康遇招信刘纲军於两花台仲威不备为纲所败遂回扬州作镇抚使朝廷以其反复终不为用诏刘光世生致之光世遣王德往德宣言游徼淮上至维扬仲成迎德於摘星台德手擒之遂并其众变有散而之淮西者有归还淮阳军者。
寇宏与宿迁县士毫赵革合军於黾山。
寇宏寿春人素以刺船为事凶悍无行良民苦之建炎末与百姓张先聚众时人谓之张二伯者邀掠舟船沿淮而行洎於濠泗之闲楚州赵立为金人所围先等以众至城下立喜用便宜皆以次借官与之时先为首遂以权知泗州军州事先既到泗州乃令其次刘全权通判军州事时人谓之刘马子者而宏。又其次也。遂令宏水陆巡检宏以众数百人泊舟於凤凰洲未几全自横山涧寨迎取其家属回宏以纤芥之疑遂杀全是时先在泗州为土豪吴钤辖所杀宏遂以其众径至泗州会先馀众杀吴钤辖退泊於黾山时楚州已陷郭仲威为真扬镇抚使宏愿听仲威节制仲威借补宏敦武郎閤门祇侯为镇抚司统制，於是国奉卿在宿迁赵琼水寨未有所向琼复以其父革为首领奉卿说革率众下黾山与宏合军革然之遂率其寨俱行至黾山宏大喜乃合军众议以徐宗城知泗州臧珪知盱眙军宏复上凤凰洲刈民麦。
以图濠州会傅报仲威为玉德所执俄而溃兵有由黾山往淮西者宏遂以舟船行後刘光世以宗城权知泗州是时泗州居民无一家满地荆棘荒草而已宏在凤凰洲屡以舟船犯濠州攻城李玠御退之。
十七日癸未桑仲陷邓州知军州事谭兖走西川桑仲。
以其党李横知邓州军州事。
桑仲率兵围邓州谭兖遣人招微盖山王俊解围俊率其众至邓州入城兖与饮宴罢俊醉兖率众突围出奔入川中仲攻城陷执俊归襄阳钉於木驴上呵喝相公游街遂凌迟杀之。
二十日丙戌王亨为庐州寿春府镇抚使史康民兼知真扬州镇抚使。
赐进士出身头品顶戴四川等处承宣布政使司布政使清苑许涵度校刊。
※卷一百四十六校勘记。
密干鸿造（斡误作干）衔摧割以奚言（衔一作即）乃群臣请谥於宗庙（请谥误作谥请）人结母慈之恋（恋误作变）揜鬼驾莫追（一作〈魚兒〉驾）作打球献戏（献字衍）以一人击入窠者（脱人字）两大蝴蝶相对〈纟奄〉以缬带（〈纟奄〉应作缭）。且尝有旧潜回扬州驻军（二句一作。且尝有淄州同驻军之旧）遂率其寨俱行（李其二字应作同）宏复上凤凰洲（上应作至）。


炎兴下帙九十八。
起绍兴九年十月十九日丙寅，尽十二月。
十九日丙寅新知鼎州王彦卒。
续感为公行状曰：王彦字子才河内人隶弓马子弟所政和五年微宗皇帝临轩阅试以武艺中选恩补下班祗应从泾原路经略使种师道两入夏国荡平伪拱夏军割踏骆驼再城当靖康初金人围太原京城遣发新招赴援敢战後军至大行山焚辎重肆掠百姓惊奔城门画闭公勒弓兵追杀俱尽金人陷怀州鼓行犯阙（改作向汴）公流涕曰：君父有难虽生何为乃弃家奔京师求自试讨贼（删此二字）河北招抚使司选充都统制枢密院令率张翼白安民岳飞等十一头项七千人渡大河已陷州县措置招抚不顺（改作流散）番（删此字）军民既济深入陷地与金人戍兵万众鏖战大破之收复卫州新乡县传檄诸郡贼（改作敌）以为大军之至也。率数万众薄公营围之数匝矢注如雨官军既寡。且器甲故敝疾战辄不利即决围以出遂溃贼（改作敌）见公所乘甲马独异复尽锐追击公独与麾下数十人驰赴所向披靡转战十数弓矢俱尽会日暮得免他将往往复渡河以还公收散亡昨七百馀人保共城西山间遣（腹心）结集两河豪杰以图再举时金人大立赏格求公甚急公在西山常虑（变生）不测夜即徙其寝所部曲或知之泣以告曰：我曹所以弃妻子冒百死以从公者感公之忠愤期雪国家之耻尔今使公寝不安席我则非人乃皆面刺赤心报国誓杀金贼（改作人）八字以示诚节公益自感厣大布威信与士卒同甘苦未几两河响庆招集忠义民兵首领如傅选孟德刘泽焦文通等一十九寨人十馀万众绵亘数百里金鼓之声相闻自并汾相卫怀泽闲唱义讨贼（改作拒敌）皆受公约束禀本朝正朔威震燕代金人患之列戍相望时遣劲卒挠沮粮道（公每）勒兵以待之。且战。且行大小无虑数十百战斩获银牌首领金环女真（删此四字）及夺还河南被虏生口不可胜计公聚兵既众虑粮储不继一日尽发军士运粮会有奸人以告虏（改作敌）帅乘我之虚遂以大兵犯（改作促）营垒公率亲兵乘高以御强弩飞石所向辄摧壮士贾勇呼声动地贼（改作敌）之弊於垒下者相枕藉悉以马负之而去犹恃众欲以久困公即布长围遮绝餽运者旬馀公檄召诸寨兵大至邓宵遁时金人锐意中原特以公。
在河朔兵势张甚故未暇南侵谋公益急一日虏（改作金）人召其酋（改作首）领俾以大兵再犯（改作撼）公垒酋（改作首）领跪而泣曰：王都统寨坚如铁石未易图也。必欲使某将者愿请死其为所畏如此公方缮甲治兵约日大举直趋太原断石岭关以临代北告期於东京留守资政殿大学士宗泽泽得以便宜从事奏拟公武功大夫忠州防御使河北制置使遣书延公会议公将兵万馀将发悉召诸寨统兵官指挥授方略以俟会合既行虏（改作敌）以重兵尾袭而不敢击遂济河既至京师宗泽握公手曰：公力战河北以沮金人之心腹忠勇无前海内所闻然京师者朝廷根本苛累上章邀车驾还阙愿公宿兵近甸以卫根本公即以所部兵马付留守司因差统制官张伟统辖於滑州界沿河沙店以上下地把截令公量带亲兵赴扬州行在所有旨令阁门引见上殿时已遣宇文虚中杨可辅为祈请国信使副议和而公见宰相力陈两河忠义民兵引颈以望王师愿因人心北征掎角破贼（删此四字）收复故地言辞愤激大忤间（相意）上殿指挥遂寝差充御营平寇统领官时范琼为平寇前将军公素知琼臣节不著难与共事即称疾知枢密院事张公浚宣抚处置川陕奏公为前军统制官时盗贼方炽公为先驱所过肃清至汉中改差权发遣利州路兵马钤辖兼提举训练屯驻军建炎四年改差金均房州安抚使知金州时中原盗贼蜂起大者据郡县铸印间擅生杀更相吞噬以图非望而饥馑荒芜无所资食唯四川号为全蜀易於保聚磨牙摧素毒垂涎吮血者实繁有徒金州知当蜀之後门兵备备缺事力私麽公抚民治军宽猛协宜夜以继日未几大贼桑仲乘陷淮安襄阳之势拥兵西向进攻均房守将李伦清韦知几奔窜凶威益炽众号三十万直擣金州白土关仲公旧部曲也。则。又申牍恳切於公曰：仲於公无敢犯愿假道入蜀以就食匀公曰：仲於公无敢犯愿假道入蜀以就食尔公谓将佐曰：吾素知仲之为人虽能驭干卒轻财善斗然勇而无谋保为诸公破之乃遣统领官门立为先锋贼恃强锐甚立与战不胜遂遇害将士失色或请避贼者公叱之曰：枢相张公有事於关陕使仲越金而至梁洋则腹背受敌大事去矣。即勒亲卒及民兵疾趋长沙平阻水据山设伏以待之贼望官军少辄仰高蚁附搏战公执帜麾士士悉殊死斗久之贼气惫欲还吾伏发因之大溃纵兵驰击斩获数万贼退保房陵公休士。
进击贼复败追奔至於白碛房州平是秋权京西南路副总管李忠反杀宣抚处置使司招安提举官阁门宣赞舍人颜孝隆等百馀人遂攻金州诸关以闚四川公提兵控御躬詈矢石贼沈鸷善战。又其下皆河朔骁勇官军与角辄不利遂陷诸斗公退舍秦郊令将士尽伏山谷闲息烽燧噎金鼓禁樵牧。又焚秦郊积聚。若真遁者以诱贼秦郊去郡城才二十里道路夷坦寂无人声公募召必死士预易麾帜色号设奇以须春至阅再信贼游骑至秦郊公召将佐曰：贼以我为遁明日当悉其家属乘势长驱以入郡城夜半分官军为三路以遏其冲。又以五百骑伏於林麓凌晨贼果大至官军逆战声震山谷胜负未分也。而伏骑张翼绕出贼背贼大奔溃擒馘万数生口无算辎械蔽野追袭至永兴之秦岭因收复永兴之乾祐县以归时金州困於调度禀无储积士有饥色所得资币尽分军伍赖之以饶方贼之遇於秦郊见吾麾帜色号特异固已骇怖念其老幼业与之俱故其战尤力而破败最甚焉初桑仲既败（复还）襄阳已而鸠集散亡攻围邓州镇抚使谭兖力不支委城夜逃贼复炽朝廷在远未暇致讨务存怀抚因就除仲襄邓随郢镇抚使庶使革心而仲稔恶不悛反籍专城之权南攻德安西据均阳是冬尽以其众分三道一攻住口关一出马郎岭一擣恂阳县前军去金州不远三十里公曰：仲以我寡彼众故寇三道以离吾之势今吾破其坚即脆者自者矣。时贼大兵在马郎之北公遣统制焦文通御住口而自以亲兵营马郎与之对垒者几月大战凡六日贼在败奔溃纵兵追击擒统领将官二十七人俘获壮士数千众均州平仲之败也。为其党所杀时。又有王癖董贵郭守中阻兵闚蜀虽凶悖虐焰下於桑李然其小者犹不减万数公悉讨平之吴玠为宣抚处置使司都统制守和尚原大摧兀术（改作乌珠）公兼同都统守建康屡破钜寇二公实枢相张公浚所选任大犒兴元乐工致语有原头雹散千钧弩汉上风驰八字军之语至今人歌之公威棱既著虽远方持兵者愿听指踪如知华州李子章知陕州鲁闰保据山寨襄唐镇抚使李横实为邻境知虢州耿清。又以所部来归受公节制，於是宣抚处置使。又以公节制商虢陕华时皆没於伪齐公曰：上虽南巡不忘西顾今商虢陕华没於伪齐而陕郡。又密迩河东他日恢复故疆必自此始则臣误膺阃奇。
奚敢偷安乃遣僚属高士瑰部分兵将进图商虢直抵卢氏与贼大兵三遇再破走之遂定商州绍兴三年春首金人伪皇弟都统郎君大举图蜀自商州以入守将邵隆移治上津贼（此字改作金兵）遽至跳奔初（删此三字）枢相张公前（删此字）召公与吴玠及兴元帅刘子羽会议汉中约虏（改作金）人。若以大兵犯蜀即三帅协势相为手臂公闻虏（改作金师）大入即驻军汉阴一带以应梁洋而贼（改作金人）并兵自上津疾驰不一日至洵阳境上公飞檄召汉阴诸军统制官郭进先以兵三千人来至乘流夜发（阙）於沙隈贼（改作敌）舍骑鹅鸭来攻一日凡数十合进等御之杀伤甚众明旦虏贼（改作金人）知官军单寡即步骑并进尘土蔽天公曰：贼（改作彼）远斗飚锐难与争锋彼（改作其）所以疾驰者欲因吾粮食以入蜀尔即尽焚储积发居民趋险保聚尽督汉阴兵自石泉趋西乡将与宣抚制置使司及都统制司兵马会合并力御贼（改作之）公次西乡枢相张公遣干办官甄援付公手札急令清野会合所以御戎者雅如公策公遂踰西乡都统制司移文命公控御松林明月诸关公部分既定贼（改作金人）窥伺所以遂越汉水贼（改作方）半渡公命驰击之大破其众生擒汉儿军八十馀人时抚置使司兵马萃於饶风关贼（改作金人）攻之甚急复召公援公尽以将阵於饶风下而发精兵乘高御贼（改作之）一日数十战长枪冲突奋迅飘忽贼（改作敌军）披靡摧折弃甲乌散伤痍踵路时虏（此字改作敌营）杀马而食者已旬馀顾其巢窟已远（改作深入重地）欲退不能进益窘时（利阆）路统制官郭仲屯营正当饶风关背贼（改作敌）夜以轻兵衔枚袭取之饶风失守诸军尽却兴洋亦焚储积为清野之计虏（改作金师）虽至汉中转战千里死伤过半。且无所掠大失望腥膻（改作军心）汹汹异谋欲叛复虑我师掩至即无遗类（改作覆全军）遂自裒斜遁去枢相张公以为虏（改作金）虽深入而亡失士马之多前此未有实同败衄而卒保全蜀者系诸将效力弃过录功用黜陟圣旨进秩行赏有差授公保大军丞宣使公曰：某备任爪牙不能殄灭丑类（改作朝夕殄敌）致彼深入者皆某之罪也。奚敢与他将比独不受士益重之时虏（此字改作金兵）虽遁而伪齐遣周贵为京西安抚使盗据金州（公发）镇兵复自饶风以出至汉阴周贵领兵拒战统制官许清横击大破之贵仅以身免金州平时金州新苦於兵军食益艰枢相张公命兼使司参议驻兵阆中以备川蜀而留格禧以兵三千控御金房俄。
又令公移军渠州照应巴达等州一带斗隘绍兴五年五月公闻下诏车驾亲征刘豫公泫然曰：上躬犯霜露以诛僭逆此正臣子捐身报国之秋况分镇诏书有悉心戮力屏翰王室之语乞尽提全军援行在所至於再三宣抚处置司终以先获圣旨令公保蜀遂不果行知荆南府兼充荆南府峡州荆门公安军安抚使江陵盗贼後城郭为墟前徙枝江公至始还旧治帑廪空乏我三日储乞置屯田以为（出战）入耕之计爰择荒田分将士为百庄庄耕千亩唯山口富里田旧截阻河置千户塘瓦窑三堰隄水分溉上堰废为榛莽公亲督将士具畚锸从事计工六万有奇不浃旬告成公私之利无穷天下论屯田实不扰民而得充国之遗意者必以公为称首诏奖谕之绍兴六年制授公保安军承宣使京西南路安抚使司时岳飞为京西湖北宣抚使当受飞节制公昔为招抚使司都统制日飞实以偏将从新乡之役违公节度飞以其所部别为一寨已而公兵大集飞一日单骑叩公垒请罪左右或劝公斩飞以谢众飞惶恐色动公曰：汝罪当诛然去吾之久乃能束身自归胆气足尚也。方国步艰危人才难得岂复仇报怨时邪吾今舍汝因以卮酒饮之飞再拜谢及公为置制使飞终不自安即檄使赴荣河把隘自尔复睽及是公上章引嫌辞免刘麟再寇淮甸车驾亲征驻跸平江府枢密院奏以都督府参议军事除知邵州命以所部隶侍卫马军司刘麟公闻之喜甚曰：所付得人矣。二公素相知心。且加交契士论钦之就除知鼎州将行疾遽作遂不起享年五十时绍兴九年十月十九日也。。
遗史曰：王彦在邵州就除知鼎州将行疾遽作遂不起享年五十诏赠昭化军承宣使恩泽六人仍与一子见阙差遣照管孤遗时荆南有彦旧部曲闻彦死请於安抚使薛弼即佛宫迎彦绘像为位以哭凡三日士大夫有意於人材者莫不为时嗟惜彦娶刘氏封硕人长子世显官成忠郎其次世碓皆未授命彦事亲尽孝抚弟至尽爱彦既贵母太硕人已老彦喜惧常形於色晨昏无违诞日必设乐献寿拱手侍侧母素严设钦食必刘氏亲庖起居扶持无须臾离而彦每以此为乐安彦会议於东京留守司家属悉在河内及到维扬行在所河北诸将始护致而父武经之丧与其两兄之孤犹陷於伪境在邵阳日彦优以金币遣人抵河内迎取之法当任子先推其至疾。
且革殆不知人俄稍悟召弟至悉以财物均给之其为将帅也。严明纪律沈勇能断而以公行之每出师无供帐厨传诛茅为庐与士卒同器同仞井灶未具饥渴不敢先战士卒有伤疾恶如仇者（解衣衣之）亲为傅药或违令犯法虽故旧立斩之而抚恤其家及凯还论功必自下推众以为当虽疏逖必居上列以是人人乐为尽死尤长於简练士伍不以修饰为先而取其轻足鸷果有力者每破贼大阅以充军者盖十之一故其所部号天下精兵旧八字军既屡摧坚陷阵而勇夫羡慕誓不与贼俱生愿剌者至万数其在金州屡破大盗虽子弟从军未尝霑赏妻之弟战没於阵亦不以为言张浚闻之特官其至以劝尽忠於公者至於天籍帑庾无毫发容私尝曰：人工具书仪表功於国然後能享朝廷爵禄俯仰无所愧怍。若贪冒苟得适足为耻故两除留务皆不拜故事廉车秩视从列凡除授即辞免谓之备礼彦即直还告命不为饰辞分镇时便宜黜陟他镇例拟借官资彦於立功将士则上之於宣抚处置使司以示不敢专彦喜人尽言幕客或面陈其短必敛容悦谢邪性嫉恶尤切齿赃吏曰：此偷禄蠹民者或千以私则曰：彦未有寸功以报主恩方。且思革弊事故所未敢至与人辨是非略不少屈已下气故议者或讥其黑白太分疏於涉世屡蹈危机濒於不免平日刚毅寡合而待士极能尽礼此彦为人之大略也。。
林泉野记曰：王彦字屯材怀州人武举中第为河阳清河县尉建炎初张所为河北招抚使从其军数月即用为都统制率兵五千过河北与金人三战者胜既而为虏（改作金）所败兵溃彦走入卫州共城县北太行山聚兵皆湟其面云：誓杀金贼（改作人）不负赵王虏畏惮之呼为八字军屡与虏（改作金兵）胜负相当加河东河北都统制俄还京师加河北河东制置使张浚荐为御营司将从浚往川陕後为金房州安抚使知金州贼姒达寇郡彦击擒姒达。又击破贼桑仲复房州加均房州镇抚使绍兴元年累破贼李忠二十馀万忠遂降刘豫次年击破贼董先於金州紫岭巡城复战於虢州界彦败亡统制官（刘奇）然先亦困迫乃降彦洪州观察使三年正月虏寇（二字改作金兵攻）金州彦定金州为宣抚使司参议官五年湖北宣抚使六年加保康军承宣使京西南路安抚使知襄阳府事复率众一万赴行在除行营前护军都统制复除浙西沿海。
制置副使七年驻军平江彦感疾军士与解潜士卒交争行宫前彦乞解兵任降洪州观察使知邵州以其军隶刘锜後锜败虏（改作金兵）於顺昌府虽锜善兵然亦彦未赴病卒赠昭化军承宣使。
十二月孙晖为河南府路兵马副总管。
命孙晖为河南府路副总管令招一千三百人是时有郦琼叛军刘豫放归农者。又豫之废也。有自放免归者甚众皆愿（投募）晖未至西京人数已足矣。。
赐进士出身头品顶戴四川等处承宣布政使司布政使清苑许涵度校刊。
※卷一百九十八校勘记。
荡平伪洪夏军（洪误作拱）
唱义讨贼者（脱才字）
时宰相上殿指挥（脱时宰相三字）乘流夜发（阙）於沙隈（阙处原系逆击二字）公尽以兵将（脱兵字）莫不为之嗟惜（之误作时）方。且思革弊幸（幸误作事）。


炎兴下帙八十四。
起绍兴八年六月十七日辛未，尽十月。
十七日辛未殿中侍御史张戒奏论和议不可成。
金国遣乌陵（改作乌凌阿）思谋石少卿来议和。且有还中原故地还梓宫及归渊圣之说殿中侍御史张戒以谓故地梓宫及渊圣必无可归之理或恐太后可以还耳乃具奏曰：臣昨五月四日蒙赐对尝力陈和议恐难成之状似蒙圣恩慨然开纳。且曰：卿言善和议成否当置而勿论但严设备目今王伦既虏（改作金）使随至两国之交谋议曲折小臣不敢与然其略可耳剽而闻臆度而知也。臣备员御史国有大利害义当尽言况已蒙开纳敢不毕其说臣窃为今日之议理有可必者画大河为界复中原还梓宫归渊圣此必不可得者也。各务休兵音问往复或归吾太后此或可得者也。两国之议和犹两家之议婚姻也。家声不敌虽有良媒决不能谐婚姻之好国势不敌虽有虏（乞讨作来）使决不能解侵伐之难虏（改作敌）强我弱国势殊绝事之可否岂在一使人之口易者可得而难者必不可得理则然耳其或反映狂。且痴矣。敌国以我。
为狂。且（删此字）痴则（删此字）焉得不招寇（改作致侮）乎！臣恐其以此卜我也。我。若惧以增德则彼必以为智而不敢伐我。若喜而自宽则彼必以为愚而无所惮昔智伯欲袭卫遗之乘马先以之璧卫君大悦诸大夫皆喜而南文字独有忧色卫君问之南《文子》曰：无方之礼无功之赏祸之先也。我未有往而彼有以来是以忧也。，於是卫君修津梁捍边城智伯不敢伐我今未有以胜虏（改作彼）而虏（改作彼）初非惮我虏（删此字）一废刘豫而自有中原乃遣王伦回扬言讲和。且有复中原还梓宫归渊圣之意此正所谓无方之礼无功之赏祸之先也。南《文子》所忧而以为善意可谓智乎！石勒欲擒王浚而奉栈刘琨郭威欲篡汉室而迎立湘阴恐敌或乘之也。臣揣虏（改作敌）情。若非袭我则必恐我或乘其後耳是皆款我之意而柰何信之中原之复不复梓宫之还不还渊圣之归不归一言可决迁延往返事已可知敌国愚弄使人延慢於我臣恐不足以讲和而适以足招寇（改作致侮）复中原还梓宫归渊圣臣子之心孰不愿然以兵取之则可以货取之则不可非惟不可亦必海里亦或得之不过如童绩买燕云：之地虏人（二字改作彼）暂去复来财地卒两失之耳自古，岂有兵不能胜货财可以却敌复国者或兵强而後战可胜战胜而後中原可复梓宫可还渊圣可归苟力或未能则勤修厥政严设边备可也。不知务此而听其枝词游说侥幸万一欲中原无故自复梓宫无故自还渊圣无故自归不劳力而坐享成功臣窃以为过矣。事之必不可者臣既力言之其或可者臣亦妄为陛下谋之辄罄愚直（具画）如後乃画十二条尽切事机贴。
黄云：臣谓渊圣固不可归而太后或可归自古伐人之国得其家而归之者易得其君而归之者难君之去来系於胜负而家则无与於事理势固然虏人贪婪惟利是视（删理势至此十二字改作以此揆之）太后有可归之理昔太祖常痛恨开运猾夏之祸自（删常痛至此十字）登极专务节俭乘舆服用一切简素别贮供御羡馀之物谓左右曰：俟及三百万缗当移书北虏（改作庭）赎晋朝陷番（改作被陷）百姓况陛下为太皇后虽缩衣节食可也。然亦须国势稍振兵力稍强乃可望耳齐弱周强而宇文护之母遂归况陛下有大半天下欲报之德昊天罔极可不勉哉！。
御史中丞常同户部侍郎向子諲中书舍人潘良贵并罢。
遗史曰：先是秦桧向子諲范同请与金人讲和魏矼常同虑其诈和请善备之潘良贵主战上鸽坠座官共议子諲执讲和良贵大叱之及同奏事子諲与良贵交争於殿上上知同为子諲辟客必附子諲也。故固问於同同乃以称和为非而以良贵为是大忤上旨由是同及子谭良贵皆罢以同知湖州同字子正邛州人父安民为侍御史事哲宗常言蔡京之罪被贬书名元祐奸党世多其忠同以政和八年登进干第累官知柳州绍兴三年宰相吕颐浩荐其正直擢侍御史为御史中丞（旧按云：宋史子諲入见语言烦亵潘良贵叱之退者再高宗色变閤门并弹之常同言良贵无罪忤旨，於是三人俱罢子諲出知平江府金使议和将入境不肯拜金诏乃上章力言宜却勿受忤秦桧意乃致仕则子諲之废弃正以不附和议故也。遗史所载是非失实诸类此不可不辨）。
刘移军镇江府。
刘自庐州召还以主管马军司公事移军屯守镇江府王庶请之也。。
三十日甲申张戒奏议和务先战守。
朝廷议遣王伦奉使迎请梓宫殿中侍御史张戒以谓议和务先知战守乃奏论和状其大略云：臣为朝廷计外则姑示讲和之名内则不忘决战之志名则不忘决战之志而实则严兵据险以守此诚至论而臣之所以前後进言於陛下者也。自古能战能守而能和者有矣。未有不能战不能守而能和也。。又曰：使真宗无萧挞览（改作达兰）之捷仁宗非庆历之盛虽有百曹利用百富弼，岂能和哉！。又曰：苟不能战。又不能守区区信誓岂足恃也。上甚纳之。
七月王伦加端明殿学士使於金国以请梓宫。
金国使乌陵（改作乌凌阿）思谋来故复遣王伦也。。
八月八日辛酉诏申饬边备。
诏曰：日者复遣使人报聘上国申问讳日祈还梓宫尚虑疆场之臣未谕朝廷之意遂弛边备以疑众心忽於远图安於无事所以遏奔冲为守备者或至阔略练甲兵训士卒者因废讲求保御乏善後之谋临敌无决胜之策方秋多警实轸於衷尔其严饬属城明告部曲必谨必戒无忘捍御之方愈远愈坚更念久长之计以求无穷之固以成不拔之基凡尔有官咸体朕衷。
巨师古军和州。
马扩为沿海置制副使军於镇江府。
九月韩世忠张浚岳飞来朝。
参知政事刘大中罢为资政殿学士知处州府。
先是金人遣使来讲和好也。刘大中附合赵鼎之议以为不可秦桧怒令萧振言其罪罢其参知政事以资政知处州。
十月刘来朝。
赵鼎罢为检校少傅奉国军节度知绍兴府兼浙东安抚使。
金人有许和之议上与宰相议之赵鼎坚执不可讲和之说秦桧意欲讲和一日朝议宰执奏事退桧独留身奏诸和之说。且曰：臣以为讲和便上曰：然桧曰：讲和之议臣僚之说皆不同各持两端畏首畏尾此不足以断大事。若陛下决欲讲和乞陛下英断独与臣议其事不许群臣干与则其事乃可成不然无益也。上曰：朕独与卿桧曰：臣亦恐未便欲望陛下更精加思虑三日然後别具奏禀上曰：然。又三日桧复留身奏事如初知上意欲和甚坚犹以为未也。乃曰：臣恐别有未便欲望陛下更思虑三日容臣别奏上曰：然。又三日桧复留身奏事如初知坚确不移方出文字乞决和议不许群臣干与上欣纳之鼎议不协遂罢宰相出知绍兴府首途之日桧奏乞备礼饯鼎之行乃就津亭排列别筵率执政俟於津亭鼎相揖罢即登舟桧曰：已得旨饯送相公何不少留鼎曰：议论已不协何留之有（遂登舟叱）稿师离岸桧亦叱从人收筵桧将归。且顾鼎言曰：桧是好意然舟已开矣。自是桧有憾鼎之意。
赐进士出身头品顶戴四川等处承宣布政使司布政使清苑许涵度校刊。
※卷一百八十四校勘记。
但严设备具（具误作目）然其大略（脱大字）今日之议理有可必者（一作今日之议和有可得者有不可得者）无方之礼（方一作力下同）南《文子》所忧而以为喜（喜误作善）即或得之（即误作亦）。


炎兴下帙一百十七。
起绍兴二十年二月，尽绍兴二十一年八月四日辛未。
绍兴二十年二月金人遣使来报即位。
五月金人遣使来加生辰。
九月陈诚之为大金贺正旦国信使钱恺副之。
王曮为大金贺生辰国信使赵述副之。
十二月金人遗使来贺正旦。
绍兴二十一年五月金人来贺生辰。
八月四日辛未韩世忠薨。
韩忠武王中兴佐命定国元勋之碑曰：王讳世忠字良臣姓韩氏世为延安人名闻关陕尝过米脂寨姻家会饮日已夕而关闭王怒以臂拉门关键应手而断旦视之其木盖两拱馀关吏骇服年未冠以敢勇应募乡州挽疆弓二百斤尝乘悍马手舞铁槊奔驰二郎山峭壁闲观者胆裂同列我一人敢继者军府校艺独用铁胎弓所向虽金石皆沿贯其骑射绝人类此时崇甯四年也。属西方多事王每闻边报遽至辄上马，或不俟鞍而奋喜与交游痛饮资用通有无，或不持一钱相从诣酒肆贯酒期於战获鬻级以傥王出必多获由是同列皆饶给银州之役将从党万以行父母素锺爱不许王固请於赠公曰：大丈夫当建功业取公侯岂宜龊龊自守赠公奇其志乃听去军前至而城闭王直排扉入斩主将掷首陴外三军乘之大克继而夏人以重兵来寇蒿平岭王与党万悉精锐鏖战贼解去而突骑忽出闲道擣我营将士惊愕王独部敢死士殊死斗贼少却一来殿见一骑士甚武挥枪而前五问俘者为谁曰：十军监军驸马郎君列〈口移〉（改作乌页）也。五跃马从之斩其首贼遂大溃由是西边益服王威名朝廷议复燕山调诸将以行至则皆溃王往见刘延庆抵滹沱河独与苏格等五骑俱逢虏（改作夏）骑二千馀从者失色王遣五骑列於高冈戒勿动值燕山溃座俨会然皆重伤者王即命舣舟河岸约曰：虏（改作敌）奔即鼓譟取声势王乃独跃马薄贼回折自如虏（改作敌）疑之分为二队据坡以视王出其不意突刺二执旗者因纵击格等五骑应於後舟中溃卒亦鼓譟如约虏（改作敌）疑我伏发遂大溃追斩甚众钦宗即位之初王方从梁方平濬州金人大军已压濬境方平漫不顾以为他盗王说曰：今之来者金虏（改作骑）耳愿公速整行阵为护河计河一失守宗社阽危公可忽乎！王忠愤由中词气激烈方平怒俾王以三千骑当敌名曰：硬探实欲致王死地王遇敌辄战以实归报方平犹以为红巾贼不设备及虏（此字改作金兵）进逼屯子桥则方平犹以为红巾贼不设备及虏（此字改作金字）进逼屯子桥则方平脱身遁矣。五师既失主帅数万之众皆溃虏（改作北）骑大至数陷於重围中意气弥壮挺枪奋跃而前所向披靡虏（改作敌）叹异少却即溃围出殿诸军焚桥而归至京师钦宗闻王勇冠三军召对便殿。且询方平失律这状王条奏甚悉转武节大夫物召诸路勤王兵入卫王隶京城四壁为统领属虏（改作金欠许割三镇而还王渊为河北部管辟王为先锋统制有胜捷军统制张师正者战败转徙大名留守宣抚使李纲斩之以徇师正所部本童贯牙兵初贯创胜捷军极诸军之选每禁军一指挥所选止一二人或三四人皆人物魁梧武艺超绝者才得五千馀人後隶师正师正死此军怀反侧遂相约为乱鼓行而东刦掠淄青闲影附胁从者四五万号二十万所过亡复噍类山东刦扰王以戍将寓大名雅为纲所器重遂檄王以所部五百人讨之至淄河以军分为四队布铁蒺藜窒归路令曰：前则。
有功退则有死怯走者许後队杀以为功，於是士皆效死莫敢回顾至半夜纵兵袭贼寨贼既惊扰旦而复战大破之斩其魁李复馀悉奔溃将所降朝京师钦宗每赐对慰奖甚渥赐衣甲枪牌除正任单州团练使就命将所部屯滹沱河真定失守王知滹沱形势已蹙去之赵赵守盖王渊云：渊得王以自固虏（改作金）再入赵知王在焉攻益急粟殚援绝孤城更数日殆破王一夕擣其营虏（改作敌）大惊乱翌日遁去後有自虏（此字改作金营）来者始知在酋（此字改作帅与）二都统是曰：被枪以毙众遂不能支除嘉州防御使将所部还大名总管赵野辟为前军统制今上皇帝时以天下兵马大元帅驻济阳王领所部劝进复自济阳次南就虏（此字改作金人）纵兵逼城人心危惧王据宋王台力战虏（改作敌）穆稍却翌日再至而酋（改作其）帅白马三郎以众数万薄城王时所将近千人与贼（改作敌）遇即单骑突之斩酋（改作其）帅以还部兵乘势鏖斗虏（改作敌）众遂溃南京围解郡守率父老迎谒居民焚香夹道多感涕者，於是还诣济阳劝进遂扈跸如南京今上即位换光州观察使带御器械王请移跸长安下兵收两河朝议不从建御营以五为左军统制诏平济州山口贼（解宝）王大力李显等所向剿除升定国军承宣使依前带御器械制曰：解赵城之围威镇河朔却胡马（改作朔方）之牧（改作劲）效著睢阳皆记实也。车驾幸维扬王以所部扈从甫至贼有张遇者号一窝蜂既破仪真自金山以众来降者抵城而不解甲扈从得危惧王单骑造其垒晓以逆顺祸福叱使速降众遂解甲听命李民拥众十万亦既来降比至维扬复狼顾整励器械诏王渊处置渊以属王王往谕旨诛梗议者刘彦驱李民以出缚小校二十九人送渊戮之以民隶王军分其众属大将张浚等事遂定授王京西等路捉杀内外贼盗时虏（改作金）再犯（改作攻）河雒王率敢死士战於孝义桥所杀已数千人而别将以後军先退虏（改作敌）众乘我王身被镞如棘卒力战以免後至汴诘先退一军皆斩左右趾以徇威令大振自是军不复败矣。召不行在授鄜延副总管加平寇（删此二字）将军承宣使带御器械统制如故未几诏王领所部如山东王闻车轻幸钱塘遂由海道趋行在时建炎三年也。兀术（改作乌珠）入寇（改作南下）车驾复幸临安命杜充以尚书右仆射守建康王守镇江兼制海道王方治舟秀之青龙无何充以建康叛降於兀术（改作乌珠）遂自。
建康取亘在直至广德径趋临安车驾。又幸四明王闻之亟以舟师赴难未发兀术（改作乌珠）闻王在京口遽勒三十万骑北还王即奏愿留江上剿除使绝南牧之患遂提兵截大江以邀之获先锋将铁爪鹰李选今上赐札曰：比在会稽吕颐浩献议欲地兵京口邀截归路遽览来奏脑力产上方略实契朕怀惟卿忠愤之诚谋虑之审千里之外不谋而同载观规图深所嘉叹今以获贼（改作敌）资财物帛尽与将士并将空名告劄二百道用资激赏兀术（改作乌珠）遣使通问王亦遣使臣石皋报之约日会战战数十百合虏（改作敌）终不得度复使致词愿还所掠以假道不听请益以名马双不听虏（改作金）乃益兵仪具势接建康兀术（改作乌珠）军於南挞辣（改作达兰）军於北王提海舰中流南北持黄天荡四十有八日兀术（改作乌物）窘甚求打话王酬答如响时（於所）佩金凤瓶传酒纵饮示之虏（改作敌）见王整暇色益沮乃祈假道甚哀王曰：是不难但迎还雨宫复旧疆土归报明主足相全也。兀术（改作乌珠）语塞。又数曰：求登岸会语王以二人从见之复伸前恳而言不顺王怒。且骂引弓将射之亟驰去虏（改作敌）自知力惫粮竭久或生变而王舟师中流鼓枻飘忽。若神凡古渡津口。又皆以八面控扼生路垂绝乃一夕潜凿小河三十里自建康城外之江以通漕渠刑白马剔妇人心兀术（改作乌珠）自割其额血祭天幸风涛少休窃载而逃王课知其谋悉舟师督战风弱帆缓虏（改作敌）得以轻舸渡去土人称为番人河其後秦桧主和更名新开河云：（删士人至此十九字）先是王治兵镇江尝曰：是闲形势无如金山龙王庙者虏（改作金）必登此观我虚实乃遣偏将苏德以二百人伏庙中。又遣二百人伏岸下约曰：闻鼓声岸兵先入庙兵继出数日虏（改作敌）至果有五骑趋入庙庙中之伏喜先鼓而出五骑振策以驰仅长时期人二有一人红袍白马既坠复跳而脱诘二人者云：即兀术（改作乌珠）也。是举也。兀术（改作乌珠）仅以身免俘获杀伤日不可胜计所遗辎重山积所掠男女获免者不知数。又获龙虎大王舟千馀艘捷闻今上赐札曰：卿比统舟师邀击虏寇（改作强敌）忠勇之节远近所闻相拒大江殆弥两月杀伤莫计俘获良多所有已立功人早以功状来上当优与推恩。又札曰：胡（改作北）马饮江大肆残虐卿感激忠愤慷慨自期独提全军往邀归呼将士用命水陆齐攻捷音遽闻杀获甚众言念忠劳不忘嘉叹未几除检校少师武成感德。
军节度使神武左军都统制诏除太尉师还建康乃置背嵬亲随军皆勇鸷绝伦者除开府仪同三司节制依旧充淮南东西路宣抚使泗州置司有年以建康镇江淮东宣抚使驻镇江是岁兀术（改作乌珠）与酋帅（删此二字）挞孛耶（改作托卜嘉）合三路兵入寇（二字改作来）骑兵自泗州取淮阳步兵自楚州取高邮尘覆飞鸟今上赐札曰：览卿承楚之奏良用骇叹今虏今虏（改作敌）气正锐。又皆小舟轻捷可以横江径渡想卿谋画已定可保无虑更宜率励将士戮力剿除此亦卿前日之所论奏也。浙西趋行朝无数舍之远朕甚忧之卿忠愤忧国朕所素知协济艰难正在今日切更多算以决万全。又札曰：朕以逆臣刘豫外挟强虏（改作邻）驱率吾民遣兵东响观其措意必欲图危社稷人神所共嫉覆载所不容卿为大将乃心王室忠愤之气实相同之今贼犯（改作敌入）真滁已逼江上而建康诸渡旧为贼（改作要）冲万一透漏存亡所系卿宜戮力一心以赴国家之急先饰守备徐图进取无失事机以堕贼（改作敌）计朕虽不德无以君国子民而祖宗德泽犹在人心所宜深念累世涵养之恩永垂千载忠谊之烈兴言及此当体至怀王受诏感泣曰：至尊爱勤如此牙子何以生为遂自镇江济师以前军统制解元守高邮遏虏（改作金）步兵而王亲提骑队往大仪以当淮泗之寇（改作卫）伐木为栅自断归路大会交佐曰：金人马步分道并进车驾方在江南有如不胜必为社稷忧诸军奋忠义以报国此其时矣。吾平昔恨无死所所以拔桥断路示我生还之望遂大飨战士士皆感奋气自百倍会朝廷遣魏良牙使虏（改作金）至淮扬王置酒送别杯再行流星庚牌沓至良臣问故王诒以有诏移屯守江乃撤炊爨班师良牙窃自喜疾驰去王度良臣已出境用马下令军中曰：视吾鞭所向夜间六军大集北行至大仪勒精兵为五阵设伏二十馀处戒严闻鼓之鸣则次第起击良牙至寨虏（改作金）果问我师动息悉如所见以对兀术（改作乌珠）号知兵闻大军仓卒南还喜甚与群酋（改作麾下）厉兵秣马直趋江口至大仪五里所王纵虏（改作敌）骑过吾军之东直北旗少麾鼓一鸣伏者四发吾军旗与虏（改字改作金兵）杂出虏（改作金）师乱我师伍伍迭进步队各持长斧斫马足虏（改作金）全装陷泥淖弓刀无所施王东西麾劲骑四面蹂之虏（此字改作其下）大半乞降馀皆奔溃追杀数十里死术（改作乌珠）乘千里马以遁积尸如邱垤擒其骁将挞孛耶（改作托卜嘉）女真千户长五百馀人获战马五百馀匹器械辎重与山等齐军势大振兀术（改作乌珠）还泗上召良臣诘责其卖已将斩之良臣好词以免解元至高邮亦遇贼虏（改作敌骑）设水军夹河而阵我师皆愿效死虏（此字改作金兵）整队迭出一日之闲合战十三士力稍罢相拒未决王遣成闵将劲骑往援之闵与元军合复大战俘生女真及千户长等（删生女至此八字改作获甚众）虏（改作敌）败去俄而王至穷追究於淮虏（改作敌）复大战败溃奔走相蹈籍没溺死者不可胜计捷书沓至群臣入贺今上曰：世忠忠勇朕积压其必能成功赐札曰：闻卿独抗大敌（剿杀）犬羊数（五字改杀伤至）以万计攘逐过淮全师而不甚慰朕望兀术（改作乌珠）举国来寇（改作而来）冯陵边圉非卿知勇冠世忠义徇国，岂能冒犯矢石率先士卒以寡胜众俊伟如此朕深念卿躬擐甲胄之劳将士摧锋力战之苦夙宵震恻痛切在躬得卿来报顿释朕怀初金人既倾国内侮朝廷过计有劝今上他幸者，於是降旨议散百司物论哗然独宰相赵鼎与王议合曰：战而不捷去未晚也。至是虏酋（改作金师）溃散王自淮上振旅觊旋江左遂安故论者以上举为中兴第一除少保武肆感德军节度使淮南东路宣抚使镇江置司王在镇江一日方会诸将置酒虏（改作金）帅挞辣（改作达兰）耻前败覆以书币来约战王即席遣伶人张轸王愈之持橘茗为报琼书略曰：元帅军事良苦来谕约战敢不疾治行李以奉承指挥也。挞辣（改作达兰）谋屈卒不来未几全军遁去然诸将徘徊顾望无敢渡江者王独请移军穷边经理中原今上赐札曰：昨因虏（改作敌）近议者以经理淮甸为言人多惮行卿独慨然请以身任其责朕用嘉之双曰：今闻全师渡江威名遐播卿妻子败坏否乍到医药饮食或恐未备有所须一一奏来也。改除武甯安化军节度使依前少保充京东淮东路宣抚处置使兼营田大使楚州置司兼节制镇江时楚州累经残掠邑屋皆邱墟榛棘王至则抚集流亡通商惠工创立营垒民心安固军气日益振厉，於是曩时煨烬瓦砾之场化为雄都会府隐然为国长城矣。刘豫闲遣兵入寇每为王所败却生擒贪图右镇淮军王拱及食粮军数百献於朝是年虏（改作金）。又犯（改作趋）涟水王迎击杀其将孙统制追至金城镇时豫之锐卒尽屯宿迁圣女墩王以轻兵破之转战至徐之驾口军既单弱而虏（改作金）之援兵讹里耶素（改作科里齐苏）贾舍人踵至遂以背嵬轻骑五百冲之为虏（改作金）所围王突围拔众以出复乘锐掩击过落马湖五十馀里杀伤不可计攻淮阳旦暮。且下会诏班师王丞还道遇伪昌帅刘猊率金国三路都统碎裂孛堇（改作托音贝勒）凿山晶相公清州五路都统东平府总管及兀术（改作乌珠）举兵自河闲与诸道会王结阵向敌遣小校郝彦雄造其军大呼曰：锦袍毡笠骢马立阵前者韩相公也。众咎王王曰：不如果不足以致敌及虏（改作敌）骑至王先以数骑挑之杀其引战者二人诸将乘之大破虏（改作其）众暴尸三十里捷闻今上赐札曰：卿诚存报国义独奋身长驱济淮力战破贼（改作敌）俘获群丑（改作渠帅）抚辑黔黎眷言忠劳实所嘉叹然王师之出本以吊民主将之威尤宜持重军旅之外母爽节宣深体至怀事朕倚注特授横海武甯安化军节度使赐扬武翼运功牙依前少保充京东淮南东路宣抚处置使兼营田大使王以承楚军弱正当寇（改作敌）冲寇至（此二字改作虑）无以守乃增大其城身自督役不劳而城固民恃以无恐家立生祠以报先是移（屯淮）阳与敌接境王乃多遣闲结山东豪俊俾缓急为应山东人及太行群盗多愿值此我束者金人废刘豫中原军溃盗起王以为机不可失奏乞全师北讨招纳叛亡为恢复计恳请诚切今上赐札曰：览来奏备见忠义许国之意深用叹嘉今疆场之事以安静为先变故在彼不必干预当敦信约卿其明远斥堠谨固封疆以备不虞称朕意焉既而做桧议和诸帅已屯建康及武昌诏王徙屯京口王上奏极论虏（改作敌）情叵测其将以计缓我曰：览奏欲依旧留屯淮甸誓与敌人决於一战已悉朕迫於强敌越在海隅每慨然有恢复中原之志顾以频年事力示振姑郁郁於此（自去冬笔人深入卿首挫其锋鼓我六师人百其勇既至彼潜师引遁而卿复率先移屯淮甸进取之计恃此为基朕甚嘉之前日恐老小或有未便委卿相度今得所奏益见中诚虽古名将亦何以过使朕竦然兴叹以谓有臣如此祸难不足平也。古人有言阃外有事将军制之今既营屯安便控制得宜卿当施置自便勿复赞美中已令三省施行初国朝军政日修虏（改作金）师屡衄夜间阴谋沮挠吾事秦桧还自沙漠力劝今上屈已和戎（改作议和）销兵罢交遣使交割河北境土虏（改作金）亦遣使来议而使者不逊时桧主和议甚力大臣宿将万口各附王独慷慨流涕章上以。
十数为今上开陈和议不可之状大略以谓虏（改作敌）情诡诈。且陕西诸路出兵产马用武之地岂肯真实交割。又曰：但恐以不地为名先要山东河北等路军民及北人之归南（改作来归）者出此声势摇动人情我。若大加卑屈深虑人心离散士卒率沮。又曰：今当主辱牙死之际臣愿效死节激昂士卒率先迎敌期於必战以决成败。。若其不克陛下委曲听从事亦未晚。又曰：如王伦蓝公佐交害河南地界别无队合诳赚朝廷虽以王爵处之未为过当欲乞令供具委无反覆文状於朝以为後证如臣言虚妄日後事成虚文亦乞重寘典宪其言深切恳到出於忠诚。且请单骑赴阙面奏今上率优诏裒答基略曰：卿勇略冠世独当一面国威既震和议渐谐南北兵民可冀休息究其所自卿力居多卿其保护来使无致疏虞所乞入朝奏事俟有机会当即召卿众方怀疑疆场整套正倚卿为重未可暂离军中也。其後虏（改作金）果负约如王所言桧甚恐即上疏曰：臣闻德无常师善无常主协於克一此伊尹相汤咸有一德之言也。昨见金国挞辣（改作达兰）有讲和割地之议故赞陛下取河南故疆既而兀术（改作乌珠）栈其叔挞辣（改作达兰）蓝公佐之归和议已变故劝陛下定吊民伐罪之计。又曰：如臣言不行即乞徒刑罢免以明孔圣陈力就列不能者止之义其词反覆无据由是天下服王精识而尤桧益深云：兀术（改作乌珠）既再陷三京双犯（改作趋）涟水今上赐札曰：金人复占据已割旧疆卿素蕴忠义相深愤激凡对境事宜可以结约招纳等事可悉从便宜措置。若事体稍重即具奏来王遂率背嵬军迎击於氵加口镇破走兀术（改作乌珠）伪守赵苛以宿州降李世辅以亳州降诏除少师馀官悉如故十年虏（改作金）都统周太师者以大军入寇（改作深入）水陆并进未及渡淮王督士马拒战於淮阳。又走之因取刘伶庄设伏掩击追至沂水虏（改作敌）溺死不知其数。又遣偏将王胜攻下海州取怀仁诸县破千秋胡（改作和）陵大寨擒虏（改作其）帅郭太师伪守王山尽得其军粮牛马器甲即日献俘阙下诏除太保依前功臣三镇节钺淮东宣抚处置使兼河南北诸路招讨使营田大使封英国公是年虏（改作金）犯（改作入）淮西殿帅杨存中合宣抚使张俊之师与战於锺离不克诏王赴援虏（改作金）别军数万屯定远王遣成闵以轻骑击破之转战数日兀术（改作乌珠）中克敌弓以走其众大溃遂克锺离捷闻今上赐札曰：闻卿亲。
率将士与贼（改作敌）接战追逼直至在上贼（改作敌）马列发奔溃过淮卿已复据濠州卿忠义之气身先士卒亲遇大敌嘉叹何已况卿前後所料贼（改作敌）情一一必中今日善後之策更为深加思虑措置以闻也。王因此章极言爵赏之滥乞自今非破虏（改作敌）复境土不畀崇资以塞倖门和议复成秦桧权力益盛异已者祸如发矢王复危言苦谏以谓中原士民迫不得已沦於腥膻（改作北境）其闲豪杰莫不延颈以俟吊伐。若自此与和日月侵寻人情销弱国势委靡谁复振之今上赐札嘉奖。又乞与北使面议优诏不许寻再上章力陈秦桧误国词意剀切桧由是深怨於王已而尽撤边备召诸大将还阙王及张俊岳飞除枢密使副王上表乞解枢务避宠丐闲时论高之时绍兴十一年也。二十二年秋八月四日薨谥忠武赵雄撰。
赐进士出身头品顶戴四川等处承宣布政使司布政使清苑许涵度校刊。
※卷二百十七校勘记。
五月金人遣使来贺生辰（脱遣使二字）王一夕潜起（脱起字）分其众属大将张俊等（俊误作浚）王绐以诏移屯守江（绐误作诒）。